ޓެގް ޓީމަށް އަނެއްކާވެސް މިލިއަނުން މަންފާ!؟ | Sangu News\n10 ޖެނުއަރީ 2022 - 12:06\nޕީސީއާރު ޓެސްޓު ހަދަން އެތައް ސަތޭކަ ބަޔަކު ރޭގަނޑު ދަންވަން ދެން ސޯޝަލް ސެންޓަރު ކައިރީ ތިބެން ޖެހުނު/ ފޮޓޯ: ސަން\nކޮވިޑާއި އެކު، ދިރިއުޅޭތާ ދެ އަހަރުވީއިރު ވެސް ބަލިން އަރައިގަންނަން ދަސްނުވަނީ ދިވެހި ރައްޔިތުންނަށްތޯ ނުވަތަ އެޗްޕީއޭއަށްތޯ ސުވާލު އުފެދެ އެވެ. ސަަބަބެއް އޮވެގެންނެވެ. އެކަމަށް ހަމަ އެންމެ ރެއަކުން ވެސް އެނގިގެން ގޮސްފި އެވެ.\nމާލޭގައި ކޮވިޑަށް ޕޮޒިޓީވްވާ މީހުންގެ އަދަދު ދުވާލެއްގެ މައްޗަށް 100 އިން މައްޗަށް އެރުމާއު އެކު، ޓެކްނިކަލް އެޑްވައިޒަރީ ގުރޫޕް (ޓެގް) ޓީމުން ނިންމީ ދެން ރަށްތަކަށް ދަތުރު ކުރެވޭނީ ޕީސީއާރު ނެގެޓިވް ނަތީޖައަކާއި އެކު ކަމަށެވެ. އާއްމުން ވަގުތުން ކިއު ހަދާލީ އެވެ. ބޮޑެތި ހަރަދުތައްކޮށް މުޅި އާއިލާއަށް ނަގާފައި ހުރި ޓިކެޓުތައް ކެންސަލް ކުރާނެ ގޮތެއް ނެތީ އެވެ.\nސްކޫލުތައް ހުޅުވެން މާ ގިނަ ދުވަހެއް ނެތްއިރު، މާލޭގައި ތިބި އެތައް ކުދިންނަކާއި އެ ކުދިންގެ އާއިލާތައް ފުރަން ތައްޔާރުވެފައި ވަނިކޮށް ގެނައި މި ބަދަލުގެ ސަބަބުން ރޭ ދަންވަރާއި ހަމައަށް އެތް ސަތޭކަ ބަޔަކު ކިއުއަށް އަރައި ބޮޑެތި ކިއޫތައް ދަންމާލި އެވެ.\nޕޮޒިޓިވް ރޭޓު ކުއްލިއަކަށް މައްޗަށް ދިޔައިރު އެކަން ކޮންޓްރޯލް ކުރަން އެޗްޕީއޭއާއި ޓެގްޓީމަށް ފުރުސަތު އޮތެވެ. ޕަސަންޓުތަކަށް އަންނަ ބަދަލުތައް އެންމެ ކައިރިން މޮނީޓާރ ކުރާނެ އަދި މޮނީޓާރ ކުރަން ޖެހޭ ބަޔަކީ ޓެގްޓީމަށްވާއިރު އެބޭފުޅުން އެންމެ ފަހުން ޕްރެސްކޮންފަރެންސެއް ބޭއްވި ދުވަހެއް ވެސް ހަނދާނެއް ނެތެވެ. މާސްކު އެޅުމަށް، ނުވަތަ ގިނަ ގިނައިން އަތް ދޮވުމަށް އިރުޝާދު ދިނުން ފިޔަވައި މި ވޭތުވެ ދިޔަ ހަ ހަމެއް ހާ ދުވަހުގެ ތެރޭގައި އެ އިދާރާއަށް ކުރެވުނު ކަމެއް ނެތެވެ.\nފަރުދީ ޒިންމާ ކޮނޑުގައި އަޅުވައިގެން ތިބި ކޮންމެ ދިވެއްސަކަށް ވެސް އެޗްޕީއޭއިން ވިސްނައި ދިނީ "ކޮވިޑާއި އެކު އުޅުން ނޫން ގޮތެއް ނެތް" ކަމަށެވެ. ފަހުން އައިސް މާސްކު އަޅާތޯ ބެލުމެއް، ކެފޭ/ރެސްޓޯރެންޓުތަކުގައި ސާފުތާހިރުކަމުގެ ޒައްރެއްގެ މިންވަރު ވެސް ހުރިތޯ ބަލާފައި ނުވެ އެވެ. އެހެން ނަމަވެސް ކުއްލިއަކަށް ހުރިހާ ތަކުލީފެއް ނަގަން މި ޖެހުނީ ދިވެހި ރައްޔިތުންނެވެ. ކުޑަކުދިންނާއި، އެ ކުދިންގެ އާއިލާތަކެވެ. ފަހު ވަގުތު އެތައް އާއިއެއް ވައްޓާލި އުނދަގުލަކީ، ޔަގީނުން ވެސް އެޗްޕީއޭއާއި ޓެގް ޓީމުން ބަލަބަލައި ތިއްބައި އައި ހާލަތަކެވެ.\n2021 ވަނަ އަހަރުގެ ފަހުކޮޅުން ފެށިގެން މާލޭގައި ހުއްޓުމެއް ނެތި މިދަނީ ބޮޑެތި އެއްވުންތަކެވެ. ނައިޓު މާކެޓު ނުވަތަ މަޝްހޫރު ނަމުންނަމަ 03 އުނގުޅޭ ބާޒާރު ބޭއްވި އެވެ. ސާފުތާހިރުކަމެއް، ގައިދުރުކަމެއް، މާސްކު އެޅުމެއް އަދި އެއްވެސް ރޭވުންތެރިކަމެއް ނެތި އެވެ. ރާއްޖޭގައި އޮތް އިދިކޮޅު ސިޔާސީ ދެ ޕާޓިން ހުއްޓުމެއް ނެތި މާލޭގައި އެއްވުންތަކާއި، މުޒާހަރާތައް ކުރަނީ އެވެ. އާ އަހަރު ފާހަގަ ކުރުމަށް ބޭރުގެ ލަވަކިއުންތެރިއެއް ގެނެސް ސެންޓްރަލް ޕާކުގައި ބޭއްވި ބޮޑު މިއުޒިކު ޝޯއަށް 11،000 އަށް ވުރެ ގިނަ މީހުން ވަދެފައިވާކަމަށް ޔޫތް މިނިސްޓްރީން ހާމަކުރީ ފަހުރުވެރިކަމާއި އެކު އެވެ. ވެރިންތައް ރާއްޖޭގެ ރަށްތަކަށް އެއްވެސް ހުރަހެއް ނެތި، ކެމްޕެއިނަޝާއި އެހެން ބޭނުންތަކަށް ދަތުރު ކުރުމަށް ފަހު އޭގެ ދެތިން ދުވަސް ފަހުން އެ ރަށް މޮނީޓްރިންއަށް ލާން ޖެހުނު ވާހަކައެއް ދައްކާނެ މީހެއް ނެތެވެ.\nމިއަދު ވެސް ޕްރެސްއެއް ބޭއްވުމަށް ފަހު ޓެގް ޓީމާއި އެޗްޕީއޭއިން "ބަވައިގަންނާނީ" ދިވެހި ރައްޔިތުންނަށެވެ. ހުރިހާ އެއްޗެއް އެކައްޗަކަށް އަމުނާލުމުން ދެން އެކަމުގެ ޒިންމާ ނަގަން ތިބި ހަމައެކަނި ބަޔަކީ ރައްޔިތުންނެވެ.\nދެ އަހަރުގެ ތެރޭގައި ހުއްޓުމެއް ނެތި ދައްކަމުން ދިޔަ ވާހަކަތަކުން ވައިގައި ނުހިފި ނުވަތަ ސަމާލުކަން ނުލިބުނު ވާހަަކައަކީ މިއަދު ޓެގްޓީމުގައި ތިއްބެވި ބޭފުޅުންނަށް ލިބިފައިވާ މުއްސަނދިކަމެވެ. ކުއްލިއަކަށް އެބޭފުޅުން ބޮޑެތި ކުންފުނިތަކުގެ ވެރިންނަށާއި، ހިއްސާދާރުންނަށް ވެ، މިވަގުތު އެންމެ ބޮޑު އާމްދަނީއެއް ހޯދާ މީހުންގެ ތެރޭގައި ޑރ. އަލީ ލަތީފް މެން ފަދަ ބޭފުޅުން ހިމެނޭ އެވެ.\nPCR testing isarob the people and get rich scheme\n— Ghaanim (@Qhaanim) January 9, 2022\nޑރ. އަލީ ލަތީފަކީ ކާކު، އަދި އަލީ ލަތީފާއި ޕީސީއާރު ކިޓުތަކާއި ގުޅެނީ ކިހިނެއް؟\nޑރ. އަލީ ލަތީފަކީ ޓެގް ޓީމުގެ ހެޑެވެ. އޭނާގެ މަސްލަހަތު އޮންނަ އެތައް ކްލިނިކްތަކެއް މިވީ ދެ އަހަރުގެ ތެރޭގައި ޕީސީއާރު ކިޓުތަކުން ބޮޑެތި މަންފާތަކެއް ހޯދައިފި އެވެ. ތުހުމަތުތައް އަމާޒުވާން ފެށުމުން ހިއްސާ ބަދަލު ކުރީ އެވެ. މާލޭގައި އެންމެ ބޮޑަށް ކޮވިޑު ފެތުރު ދުވަސްވަރު ޕީސީއާރު ޓެސްޓުތައް ހެދީ 1،500 ރުފިޔާއަށެވެ. މިހާރު އެ އަގުތައް ހުރީ 450 ރުފިޔާއަށެވެ. މީގެ އެއް މިސާލަކީ ޑރ. އަލީ ލަތީފްގެ މަސްލަހަތު އޮންނަ ޕާލް ކްލިނިކުގައި ވެސް އިއްޔެ ކިއު ހަދާލުމެވެ.\nޓެގު ޓީމުގައި ގިނައީ ކޮންމެވެސް ކްލިނިކެއް ހިންގާ ބޭފުޅެކެވެ. އެ ބޭފުޅުން މިލިއަން ހޯދި އާމްދަނީ އެނގޭނީ އޮޑިއް ހެދުމުންނެވެ. ރައްޔިތުންގެ މަޖިލީހުގެ ބޭފުޅުން ވެސް މި ވާހަކަތައް ދައްކަވަނީ ތަޅުމުގައި އެކަންޏެވެ. އެއް ފަހަރު މި ވާހަކަ ދެއްކެވުމަށް ފަހު ދެން އެ ނިމުނީ އެވެ. އަނެއްކާވެސް ޓެގުޓީމަށް "ވަގަށް" ގޮވާލައި، މައްސަލަ ބަލަން ޖެހޭކަމަށް ބުނެ ނިންމާލަނީ އެވެ. މަސްލަހަތު ފުށު އަރާނީ މިހާވަރަކަށްކަން ސަރުކާރަށް ރަނގަޅަށް އެނގޭއިރު ތަންމިނަށް އެ ފުރުސަތު ދީގެން ތިބެންޖެހޭ ސަބަބެއް ނެތެވެ.\nއަހަރު ފަހުކޮޅާއި ދިމާކޮށް ޕީސީއާރު ޓެސްޓު ކިޓަކުން، ފިހާރައެއްގެ އިޔާ އެންޑް ސޭލް އަޅުވާހެން މެޑިފްލެކްސް އިން ހުރީ ސޭލްއެއް އެޅުވާފަ އެވެ. މި ދައްކަނީ ރެސްޓޯރެންޓެއް ނުވަތަ ފިހާރައެއްގެ ހުސް ކުރާ ސޭލް އަޅުވާ ވާހަކައެއް ނޫނެވެ. ބައެއްގެ ގައިގައި ނުރައްކާތެރި ބައެއްޔެއް ހުރިތޯ ބެލުމަށް ސާމްޕަލްއެއް ނެގުމުގައި ސޭލް އެޅުވި ވާހަކަ އެވެ.\nHoliday Promotion - Covid-19 PCR Testing at special rates! #mediflexmv #pcrtesting pic.twitter.com/NZgLlvQi5R\n— Mediflex (@mediflexmv) December 22, 2021\nމިލިއަނުން ހޯދި ފައިސާ އާއި އެކު ވިޔަފާރި ފުޅާކޮށް މެޑިފްލެކްސްއިން ވަނީ އައްޑޫގައި ވެސް ކްލިނިކެއް ހުޅުވާފަ އެވެ. ރާއްޖޭގައި ފުރަތަމަ ފަހަރަށް 2021 ވަނަ އަހަރުގެ އޭޕްރީލް މަހު ވަނީ ސީފެއިޑް (ޔޫއެސްއޭ) ޖީންއެކްސްޕާޓް ޓެކްނޮލޮޖީ ބޭނުންކޮށްގެން ކޮވިޑް-19 އަށް2ގަޑިއިރުން ނަތީޖާ ލިބޭ އާރްޓީ-ޕީސީއާރު ޓެސްޓު ހަދަން ފެށީ ވެސް މެޑިފްލެކްސްއިންނެވެ.\nޗުއްޓީގައި ބޭސްފަރުވާ އަށާއި، ދަރިންގެ ސްކޫލުކަންކަމަށް އެެއްޗެހި ގަތުމަށް އަތޮޅުތެރެއިން އެތައް ހާސްބަޔަކު މާލެ އައީމާ، އަނބުރާ ރަށަށް ދެވޭނީ ޕީސީއާރް ޓެސްޓް ހަދައިގެން ކަމަށް މަޖުބޫރުކޮށްލީމާ، ޕީސީއާރް ޓެސްޓް ހަދައިދޭ ކުލިނިކްތަކަށް ހާދަ ލާރިއެއް ލިބޭނެޔޭދޯ.\n— ali.sulaiman (@AliSulaimanu) January 9, 2022\nގަބޫލު ކުރަން ޖެހޭ ހަގީގަތަކީ ބޮޑު ބަލިމަޑުކަމުގެ ތެރޭގައި ވަރަށް ގިނަ ހިޔާނާތް ހިނގިިކަމެވެ. ދެ އަހަރުވެ އެތައް ބަޔަކު ހުއްޓުމެއް ނެތި އަދިވެސް މަސައްކަތް ކުރަމުންދާއިރު އެކަމަށް ފަރުވާލެއް ނެތި ބައެއް ކްލިނިކްތަކުގެ ވެރިންނަށް ތިބި ޑޮކްޓަރުން މިލިއަނުން މަންފާ ނެގިކަމެވެ. ޓެގު ޓީމުގައި ތިބީ މިކަމުގެ މަސްލަހަތު ވެސް އޮތް މީހުން ކަމެވެ.\nދެން އޮތީ އަހަރުގެ ކުރީކޮޅު ކޮވިޑުގެ ހާލަތު ގޯސްވާނެކަމަށް ޓެގްޓީމުން ލަފާދިނުމެވެ. ކުރިޔަށް އޮތް ތިން ހަފްތާގައި ރާއްޖޭގެ ހާލަތު ގޯސްވާނެކަން ރައީސުލްޖުމްހޫރިއްޔާ އަރިހު ޓީމުން ދެންނެވިއިރު، އެކަން މި ބޭފުޅުން ރައްޔިތުންނާއި ހިއްސާއެއް ނުކުރި އެވެ. އެހެން ބުނަން ޖެހުނީ ކޮން ސަބަބުތަކަށް ބަލައިތޯ އާއި، ހެދި އެއްވެސް އެސެސްމެންޓެއް އެނގޭނެ ގޮތެއް ނެތެވެ.\nކޮންމެ ފަހަރަކު ހާލަތު ބޮއްސުންލައިގެން ދިއުމުން ނޫސްވެރިންނާއި ބައްދަލުކޮށް، އެއީ ލިބުނު އިބުރަތެއްގެ ގޮތުގައި ބުނެ އާ ފެށުމަކުން ފަށައިގަންނަނީ "ބްލައިން ފޮލޯވިން ބްލައިންޑު" އުސޫލުންނެވެ. މާދަމާވެސް ހާލަތު ގޯސްވުމުގެ ޒިންމާ ނަގަން ޖެހޭނީ، އެހެން މީހެކެވެ.\nހިތާމައަކީ މިވާހަކަ ދައްކާނެ ސަރުކާރުގެ އިސްވެރިއެއް ނެތުމުންނެވެ.\nކޮވިޑު-19, ޓެގްޓީމު ކޮރަޕްޝަން\n14%ވަރަށް ގަދަ 0%ވަރަށް ގަޔާވޭ 0%ބޮޑު ޖޯކެއް 0%ހައިރާންވެއްޖެ 71%ވަރަށް ދެރަ 14%ރުޅިގަދަ ވަނީ\nއިންޑިއާއަށް ދަތުރު ކުރާ މީހުން ދެން ކަރަންޓީނުވާކަށް ނުޖެހޭނެ!\nކޮވިޑް ސާމްޕަލް ނަގާ ވަގުތުތަކަށް އިތުރު ބަދަލެއް!\nއައްޑޫގެ އެކްޓިވް ކޭސްތަކުގެ އަދަދު 813 އަށް!\nދެ ވަނަ ޑޯޒަށް އަށް މަސް ވެއްޖެ ނަމަ ހައްޖާއި އުމްރާއަށް ދެވޭނީ ބޫސްޓަ ޑޯޒް ޖަހައިގެން!


Addu aai Fuvamulak dhathuru thaka gina baehge tharuheebu libemun...\nވިޔަފާރި - ފްލައިމީ ދަތުރުތައް\nއައްޑޫ އާއި ފުވައްމުލަކު ދަތުރުތަކަށް ގިނަ ބައެއްގެ ތަރުހީބު ލިބެމުންދޭ: ފްލައިމީ\nފްލައިމީން ދަތުރު ކުރަނީ މާމިގިއްޔާއި ދަރަވަންދޫ އަށް އެކަނި\nމިދަތުރުތައް ކުރާނީ މިމަހުގެ 23 އިން ފެށިގެން 27ގެ ނިޔަލަށް\nކ. މާލެ 20 ނޮވެންބަރު 2018 | އަންގާރަ 18:22 2,557\nފްލައިމީގެ މަތިންދާ ބޯޓެއް - ޕީއެސްއެމް\nއައްޑޫ ސިޓީ އާއި ފުވައްމުލަކު ސިޓީއަށް ވިލާ އެއަރގެ ފްލައިމީގެ ދަތުރުތައް ފަށަން ތައްޔަރުވެފައި ވާއިރު ފްލައިމީން ކުރިއަށްގެންދާ ޕްރޮމޯޝަނަށް ކަސްޓަމަރުންގެ ފަރާތުން ވަރަށް ބޮޑު ތަރުހީބެއް ލިބެމުން އަންނަ ކަމަށް އެކުންފުނިން ބުނެފިއެވެ.\nރާއްޖެއެމްވީ އާއި ވާހަކަ ދައްކަވަމުން ފްލައިމީގެ އޮފިޝަލަކު ވިދާޅުވީ ނޮވެމްބަރ މަހުގެ 23 އިން ފެށިގެން 27ގެ ނިޔަލަށް ގަމާއި، ފުވައްމުލަކަށް ކޮންމެ ދުވަހަކު އެއް ދަތުރު ކުރުމަށް ހަމަޖެހިފައިވާ ކަމަށެވެ.\nއެގޮތުން މި ޕްރޮމޯޝަންގެ ދަށުން ބުކިންގް ހަދާ އެންމެ ފުރަތަމަ 20 ކަސްޓަމަރުންނަށް އެއްކޮޅުގެ ޓިކެޓް 999 ރުފިޔާއަށް ލިބޭނެ ކަމަށެވެ. އަދި ފްލައިމީގެ ވެބްސައިޓް www.flyme.mv މެދުވެރިކޮށް ނޮވެމްބަރު މަހުގެ އެއްވަނަ ދުވަހުން ފެށިގެން ބުކިންގް ހެދުމުގެ ފުރުސަތު ހުޅުވާލާފައިވާ ކަމަށް އޮފިޝަލް ވިދާޅުވިއެވެ.\nފްލައިމީ އިން ބުނީ އައްޑޫ އަށް ކުރާ ދަތުރުތަކުގައި މާލެ އިން ފުރާނީ މެންދުރު 1 ޖަހާއިރު ކަމަށާއި ގަމުން ފުރާނީ މެންދުރު ފަހު3ޖަހާއިރު ކަމަށެވެ.\nމީގެ އިތުރުން ފުވައްމުލަކަށް ކުރާ ދަތުރުތަކުގައި ފުވައްމުލަކަށް ދާނީ އިރުއޮއްސި6ޖަހާއިރު އަދި ފުވައްމުލަކުން ފުރާނީ ރޭގަނޑު 8 ޖަހާއިރު ކަމަށެެވެ.\nފްލައިމީ އިން އިތުރަށް ބުނީ އެ އެއަރލައިންގެ މަޤްސަދަކީ އޭވިއޭޝަން އިންޑަސްޓްރީ ކުރިއެރުވުން ކަމަށާއި އިތުރު މަންޒިލްތަކަށް ކުރިއަތް އޮތް ތާނގައި ދަތުރުތައް ފަށާނެ ކަމަށެވެ.\n2013 ވަނަ އަހަރުން ފެށިގެން 2015 ވަނަ އަހަރާ ހަމައަށް ފްލައިމީ އިން ދެކުނަށް ވެސް ދަތުރުތައް ކޮށްފައިވެއެވެ. އަދި ވޭތުވެދިޔަ އަހަރުގެ ތެރޭގައި ދެކުނަށް އަލުން ދަތުރުތައް ފަށަން މަސައްކަތް ކުރި ނަމަވެސް ސަރުކާރުގެ އެކިކަހަލަ ފިއްތުން ތަކާހުރެ، އެކަން ވަނީ އެ އެއަރލައިނަށް ކާމިޔާބު ވާގޮތް ނުވެފައެވެ.\nމިހާރު ފްލައިމީން ދަތުރު ކުރަމުން ދަނީ އދ. މާމިގިއްޔާއި ބ. ދަރަވަންދޫ އަށެވެ.


BREAKING: Malahini kudabandos ah faisaa dhakkaafaivanee ehbasvumaa ehgothah: Hisan - One Online\nމަލަހިނި ކުޑަބަނޑޮސް ރިސޯޓު ---\nމަލަހިނި ކުޑަބަނޑޮހަށް ފައިސާ ދައްކާފައިވަނީ އެއްބަސްވުމާ އެއްގޮތަށް: ހިސާން\nމަލަހިނި ކުޑަ ބަނޑޮހަށް ފައިސާ ދައްކާފައިވަނީ އެއްބަސްވުމާ އެއްގޮތަށް ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ)ގެ ޗީފް އެގްޒެކެޓިވް އޮފިސަރު ހިސާން ހަސަން ވިދާޅުވެއްޖެއެވެ.\nހިސާން މިގޮތަށް ވިދާޅުވެފައިވާއިރު ކޮވިޑާ ގުޅިގެން ބަލި މީހުންނާއި އެކަހެރިކުރާ މީހުން ބޭތިއްބުމަށް އެކޮމޮޑޭޝަންގެ ގޮތުގައި ނެގި ރިސޯޓަކަށް އެއްބަސްވެފައިވާ ރޭޓަށްވުރެ އިތުރަށް ފައިސާ ދައްކާފައިވާ ކަމަށް އޮޑިޓް އޮފީހުން އިއްޔެ އާންމުކުރި އެންޑީއެމްއޭ އިން ކޮވިޑުގެ ބަލިމަޑުކަމުގައި ކޮށްފައިވާ ހަރަދުތަކުގެ ކޮންޕްލަޔަންސް އޮޑިޓް ރިޕޯޓުގައި ފާހަގަކޮށްފައިވެ އެވެ.\nއެ ރިޕޯޓުގައި ބުނެފައިވަނީ ފެސިލިޓީތަކަށް ނަގާ ރިސޯޓުތަކުގެ ކޮންމެ ކޮޓަރިއަކަށް ސަރުކާރުން ދުވާލަކު ހަރަދުކުރީ 750 ރުފިޔާގެ ރޭޓުން ކަމުގައިވީ ނަމަވެސް އެއް ރިސޯޓަަކަށް ދުވާލަކަށް 840 ރުފިޔާގެ މަގުން ބިލުކޮށްފައިވާ ކަމަށެވެ. އެ އަދަދަށް ފައިސާ ދައްކާފައިވަނީ ޓީޖީއެސްޓީ އަށްވާ 12 ޕަސެންޓު ވެސް ހިމަނައިގެން ކަމަށާއި އެހެންކަމުން އެ ރިސޯޓަށް 206,280 ރުފިޔާ އިތުރަށް ދީފައިވާ ކަމަށް ރިޕޯޓްގައިވެ އެވެ.\nއެ މައްސަލައާ ގުޅިގެން އެންޑީއެމްއޭގައި މިއަދު ބޭއްވި ނޫސްވެރިންގެ ބައްދަލުވުމުގައި ހިސާން ވިދާޅުވީ މަލަހިނި ކުޑަ ބަނޑޮހަކީ ކޮވިޑު ފެސިލިޓީއެއްގެ ގޮތުގައި ބޭނުން ކުރުމަށް އެންމެ ފުރަތަމަ ނެގި ރިސޯޓް ކަމަށާއި އެފަރާތާއެކު އެއްބަސްވުން ހަދާފައިވަނީ ޓޫރިޒަމް މިނިސްޓްރީން ކަމަށެވެ. އަދި ޓޫރިޒަމް މިނިސްޓްރީން އެރިސޯޓާއެކު ހެދި އެއްބަސްވުމާއި ހިލާފުވެފައިވާކަން ފާހަގަކުރެވިފައި ނުވާ ކަމަށް އޭނާ ވިދާޅުވި އެވެ.\n"އޮޑިޓް ރިޕޯޓުގައި ފާހަގަކޮށްފައިވާ ގޮތުން އެއްބަސްވެފައިވާ 750 ރުފިޔާގެ އިތުރުން ޖީއެސްޓީ ހިމަނައިގެން 840 ރޭޓުން އެ ރިސޯޓަށް ފައިސާ ދައްކާފައިވީ ނަމަވެސް އަޅުގަނޑުމެން ފައިސާ ދައްކާފައިވަނީ އެޖްރީމަންޓްގައިވާ ގޮތުގެ މަތީން،" ހިސާން ވިދާޅުވި އެވެ.\nއޭނާ ވިދާޅުވީ ޖީއެސްޓީއަށް ދައްކާފައިވާ ފައިސާއަކީ އަނބުރާ ދައުލަތައް ލިބޭނެ ފައިސާއެއް ކަމުން އެކަމުން ގެއްލުމެއްވާނެ ކަމަށް ގަބޫލުނުކުރާ ކަމަށެވެ. އަދި ރިސޯޓްތަކެއް ނެގުމަށް މަސައްކަތް ކުރަމުންދިޔަ އިރު، މަލަހިނި ރިސޯޓާއެކު ހެދި އެއްބަސްވުމުގައި މައްސަލައެއް އުޅޭ ކަމަށް ފާހަގަކުރެވިގެން އަލުން އާ އެގްރީމެންޓެއް ހެދި ކަމަށާއި ފަހުން ދެއްކި ހުރިހާ ފައިސާ އެއް ދައްކާފައިވާނީ 750 ރުފިޔާގެ ރޭޓުން ކަމަށް ވެސް ހިސާން ވިދާޅުވި އެވެ.\nގުޅޭ ޓެގު އޮޑިޓް އޮފީސް ނޭޝަނަލް ޑިޒާސްޓާ މެނޭޖްމެންޓް ކޮވިޑް 19\nކޮވިޑް ނެތް ރަށްރަށުގެ ސްކޫލުތަކުގައި ކިޔަވައިދޭ ވަގުތު އިތުރުކުރަނީ\nބައެއް ތަންތަނުން އަމިއްލައަށް އިންސްޕެކްޝަން ސްޓިކާ ހަރުކޮށްފައިވާކަން ފާހަގަކުރެވޭ: ޑރ. ނަޒްލާ\nއިތުރު 71 މީހުން ކޮވިޑުން ރަނގަޅުވެ، ބަލީން ފަސޭހަވީ ޖުމުލަ އަދަދު 9108 އަށް


SunOnline: Banbukeyo musthagubalaa gulhifai, Miee samaasaa eh noon!\nބަނބުކެޔޮ މުސްތަަގުބަލާ ގުޅިފައި، މިއީ ސަމާސާއެއް ނޫން!\nނަޖާހު މަސްއޫދު 20 May 2020, 14:38\nއަންހެނަކު އޭނާގެ ބަނބުކެޔޮ ގަސް ކައިރީގައި: ބަނބުކެޔޮ ގަހަކީ ވަރަށް ބިޔަކޮށް ހެދޭ ގަހެއް -- ސަން ފޮޓޯ\nއަލްމަރުހޫމު ހުސައިން ސަލާހުއްދީން ލިޔުއްވި "ދިވެހީންގެ ވާހަކަ" ކިޔާ ފޮތުގައި ވާގޮތުން ދިވެހިރާއްޖެއަށް ބަނބުކެޔޮ ތައާރަފުކުރެއްވީ މީލާދީން 1766 އިން 1773އަށް ރާއްޖޭގެ ރަސްކަން ކުރެއްވި ސުލްތާން މުހައްމަދު ޢިޔާސުއްދީނެވެ. އެމަނިކުފާނު ރާއްޖެއަށް ބަނބުކެޔޮ ގެންނެވީ އިންޑިއާއިން ކަމަށްވެ އެވެ. ރާއްޖޭގައި އެންމެ ފުރަތަމަ ބަނބުކޭލުން ކާނާ އުފެއްދި ރަށްތަކުގެ ތެރޭގައި ފުވައްމުލަށް ހިމެނެ އެވެ. އެއީ އެ ރަށު ދޫޑިގަމު އެދުރުމަނިކުފާނަށް ސުލްތާން ޢިޔާސުއްދީން ހަދިޔާއެއްގެ ގޮތުގައި ދެއްވި ބަނބުކެޔޮ ގަހަކުން ހެދުނު ބަނބުކޭލުން ކަމަށް ބުނެ އެވެ.\nއެކަމެއް ހިނގިތާ މިހާރު 250 އެއްހާ އަހަރު ވެދާނެ އެވެ. މިހާރު ބަނބުކޭލަކީ ދިވެހީންނާ ވަރަށް ބޮޑަށް ގުޅި، ދިވެހީންގެ ކެއުން ބުއިމުގެ ސަގާފަތުގެ ތެރެއަށް ވަދެފައިވާ އެއްޗެކެވެ. ފެނު ކައްކައިގެންނާއި، ރިހަ ކައްކައިގެންނާއި، ތެލުލައިގެން ބަނބުކޭލުން ތަފާތު ވަައްތަރުތަކުގެ ކާނާ އުފައްދަ އެވެ. އަދި އެއީ ދިވެހީންގެ މުސްތަގުބަލާ ގުޅިފައިވާ އެއްޗެކެވެ.\nފުޑް ސެކިއުރިޓީގައި މުހިންމު ރޯލެއް\nމި ދުވަސްވަރު ކޮރޯނާވައިރަސް މުޅި ދުނިޔޭގައި ފެތުރިފައިވާއިރު އެކި މާކެޓުތަކުން ރާއްޖެއަށް އިމްޕޯޓު ކުރާ މޭވާ، ތަރުކާރީ، ކާޑު އަދި އެހެނިހެން ކާނާގެ ބާވަތްތައް މަދުވާނެ ކަމުގެ ބިރުވެރިކަން އެބަ އޮތެވެ. އެހެންކަމުން މި ދުވަސްވަރަކީ ރާއްޖެއިން ކާނާގެ ޔަގީންކަން ހޯދައި، އަމިއްލަ ފައިމައްޗަށް ތެދުވާން ތެޅިފޮޅެމުންދާ ދުވަސްވަރެކެވެ.\nކާނާ ޔަގީންކުރުމަކީ ހަމައެކަނި ހައިހޫނުކަން ފިލުވާލާ ކެއުމެއް ނޫނެވެ. އެއީ އެއަށް ވުރެ މާ ފުޅާ ކަމެކެވެ. އެންމެ އާދައިގެ ގޮތަކަށް ބުނާ ނަމަ ކާނާ ޔަގީން ކުރުމަކީ ހަށިގަނޑަށް ފައިދާ ހުރި ކާނާގެ ބާވަތްތައް އަމިއްލައަށް ހައްދައިގެން އެހެން ބަޔަކަށް ބަރޯސާ ނުވެ ދިރިއުޅެވޭ ވަރު ވުމެވެ. މި އަމާޒަށް ރާއްޖެ ވާސިލުވުމަށް ބަނބުކޭލުގެ ދައުރު ވަރަށް ބޮޑެވެ.\nބަނބުކެޔޮ ގަހެއްގައި އަޅާފައި ހުރި ބަނބުކެޔޮތަކެއް: ގިނައިން ބަނބުކެޔޮ ހެދެނީ އަހަރަކު އެއްފަހަރު އަންނަ މޫސުމެއްގައި -- ސަން ފޮޓޯ\nފިޝަރީޒް އެންޑް އެގްރިކަލްޗާ މިނިސްޓްރީގެ ޑިރެކްޓާ ޖެނެރަލް އޮފް އެގްރިކަލްޗާ އިބްރާހިމް ޝަބާއު "ސަން"އަށް ވިދާޅުވި ގޮތުގައި ކާބޯތަކެތީގެ ޔަގީންކަން ކަށަވަރުކުރުމަށް ރާއްޖޭގައި ހައްދަން އެންމެ ރަނގަޅު ބާވަތްތަކުގެ ތެރޭގައި ބަނބުކެޔޮ ހިމެނެ އެވެ. އެއީ ބަނބުކޭލަކީ ގިނަ ދުވަހަށް ރައްކާ ކުރެވޭ، އަދި ހަށިގަނޑަށް ވަރަށް ފައިދާ ހުރި އެއްޗަކަށް ވާތީ އެވެ.\n"ފުޑް ސެކިއުރިޓީ ޕާސްޕެކްޓިވް [ނަޒަރަކުން] އަޅުގަނޑުމެން މި ބުނަނީ ބަލާށޭ، ވީހާވެސް ގިނަ ދުވަހަށް ރައްކާ ކުރެވޭނެ އެއްޗެއް ހައްދަން. އެ އެއްޗަކީ ކެއުމުން ހަކަތަ ލިއްބައިދޭ ބާވަތްތަކެއްތޯ ބަލަން ޖެހޭނެ. އެގޮތަށް އަޅުގަނޑުމެން ބޮޑަށް ފޯކަސް ކުރަނީ ފަލަމަޑީގެ ބާވަތްތަކަށް. ދަނޑިއަލުވި، ކައްޓަލަ، އަލަ، ދެން އަދި ބަނބުކެޔޮ. މި ބާވަތްތަކަށް އަޅުގަނޑުމެން ފޯކަސް ކުރަނީ ފުޑް ސެކިއުރިޓީ އޭންގަލްއަކުން،" ޝަބާއު ވިދާޅުވި އެވެ.\nޝަބާއުގެ ނަސޭހަތަކީ ހަނޑުލުގެ ބަދަލުގައި ދިވެހީންގެ އަސާސީ ކާނާއަކަށް ބަނބުކޭލާއި، އަލަ އާއި ކައްޓަލަ ފަދަ ތަކެތި ބޭނުން ކުރުމެވެ. އޭރުން ރާއްޖެއިން ބޭރުން އެތެރެ ކުރަން ޖެހޭ ތަކެއްޗަށް ބަރޯސާވުން ކުޑަވެފައި، މިހާރަށް ވުރެ ބޮޑަށް ދިވެހީންގެ ނިއުޓްރިޝަން ރަނގަޅުވާނެ އެވެ.\nމި ދުވަސްވަރު ބަނބުކެޔޮ ހެއްދުމާ ބެހޭ ބަހުސެއް ވެސް އެބަ އޮތެވެ. މި ބަހުސް ފެށުނީ، މީހުން ދިރިއުޅޭ ކޮންމެ ރަށެއްގައި ކޮންމެ ފަސް އާއިލާއަކަށް ބަނބުކެޔޮ ގަހެއްގެ ނިސްބަތުން ބަނބުކެޔޮ ހެއްދުމުގެ ޕްރޮގްރާމެއް ކައުންސިލްތަކުން ކުރިއަށް ގެންދިޔުމަށް ލަފާ ދިނުމަށް މަޖިލީހުގެ ކްލައިމެޓް ޗޭންޖް ކޮމިޓީއިން ނިންމުމާ ގުޅިގެންގެންނެވެ. އެއާ އެކު، ބަޔަކު އެ ވާހަކަ ދައްކަނީ މަޖަލަކަށް ހަދައިގެންނެވެ. އެކަމަކު ބަނބުކެޔޮ ހެއްދުމަކީ ޖޯކު ޖަހާ ވަރަށް ވުރެ މާ ސީރިއަސް ވާހަކަ އެކެވެ. އެއީ، ރާއްޖޭގެ މުސްތަގުބަލާ އަހަރުމެންގެ ކާބޯތަކެތީގެ ޔަގީންކަމާ ގުޅުން އޮތް ކަމެކެވެ.\nދުޅަހެޔޮ ކަމަށް ވަރަށްވެސް މުހިންމު\nބަނބުކެޔޮ ގަހަކީ ފޯދި، މޭވާ އަޅަން ފަށަން ހައެއްކަ އަހަރު ނަގާ ގަހެކެވެ. ނަމަވެސް ރަނގަޅަށް ބަަލަހައްޓައިފި ނަަމަ އެ ގަހުން ބައި ގަރުނެއްހާ ދުވަހު ބަނބުކެޔޮ ލިބިލިބި ހުންނާނެ އެވެ. އެ ގަހުން މޭވާ ލިބޭނީ މައިގަނޑު ގޮތެއްގައި އަހަރު އެއްފަހަރު ވަކި މޫސުމެއްގަ އެވެ. އެ ނޫން މޫސުންތަކުގައި ވެސް މަދު މަދުން މޭވާ އަޅާނެ އެވެ. މީގެ އިތުރަށް އެ ގަހަކީ ބިޔަކޮށް ހެދޭ، ހިޔާ ބޮޑު ގަހެކެވެ. ބަނބުކެޔޮ ގަހެއް ހުރެއްޖެ ގޯއްޗެއް ހިޔާ ނުވެ ނުދާނެ އެވެ.\nރާއްޖޭގެ ރަށެއްގެ ގޯއްޗެއްގެ ތެރޭގައި ބަނބުކެޔޮ ގަހެއް: ބަނބުކެޔޮ ގަހަކީ ވަރަށް ބިޔަކޮށް ހެދޭ ހިޔާ ބޮޑު ގަހެއް -- ސަން ފޮޓޯ\nބަނބުކޭލަކީ ހަށިގަނޑަށް ބޭނުންވާ ކާބޯހައިޑްރޭޓްސް ގިނަ އަދަދަކަށް އެކުލެވިގެންވާ ފަލަމަޑީގެ ބާވަތެކެވެ. އިންސާނާގެ ހަށިގަނޑަށް ނޭދެވޭ އަސަރު ކުރާާ ކޮލެސްޓްރޯލް، ސަރުބީ އަދި ހަކުރުގެ މާއްދާތަށް ބަނބުކޭލުގައި ހިމެނޭ މިންވަރު ނިސްބަތުން ވަރަށް ބޮޑުތަން ކުޑަ އެވެ.\nނިއުޓްރިޝަނާ ބެހޭ ގައުމީ ސްޓްރެޓީޖިކް ޕްލޭން 2013-2017ގައި ވާގޮތުން ރާއްޖޭގައި މެލްނިއުޓްރިޝަން ނުވަތަ ހަށިގަނޑު ހެދިބޮޑުވުމަށް ބޭނުންވާ މާއްދާތައް މަދުވުމުގެ މައްސަލަ ވަރަށް ބޮޑެވެ.\nމޯލްޑިވްސް ޑިމޮގްރެފިކް ހެލްތު ސާވޭ، 2016 އިން ދައްކާ ގޮތުގައި ރާއްޖޭގައި ފަސް އަހަރުން ދަށުގެ ކުދިންގެ ތެރެއިން އެކަށީގެންވާ ވަރަށް ވުރެ ބަރުދަން ލުއި ކުދިންގެ ނިސްބަތަކީ 15 ޕަސެންޓެވެ. އަދި އިސްކޮޅާ އަޅާބަލާއިރު ބަރުދަން ލުއި ކުދިންގެ ނިސްބަތަކީ ނުވަ ޕަސެންޓެވެ. އެ ސާވޭއިން ދެއްކި ގޮތުން ރާއްޖޭގެ 64 ޕަސެންޓު އަންހެނުންނަކީ ދަނގަނޑުގެ ބައި ހުންނަން ޖެހޭ ވަރަށް ވުރެ މަދުވުމުން އެނީމިކް މީހުންނެވެ. މި އަދަދުތައް މަދު ކުރެވެން އޮތީވެސް ބަނބުކެޔޮ ފަދަ ސިއްހަތަށް ރަނގަޅު ކާނާ ކެއުމުގައި ހިމަނައިގެންނެވެ.\nހަވާއީގެ ޑިޕާޓްމަންޓް އޮފް އެގްރިކަލްޗާ އިން ހެދި ދިރާސާއަކުން ދައްކާ ގޮތުގައި ހުދު ހަނޑުލާއި އަލުތްވަށް ވުރެ ވެސް ބަނބުކޭލުގައި ނިއުޓްރިޝަންގެ ހުރިހާ ބާވަތެއް ވެސް ގިނަ އެވެ. ދިވެހީންގެ ކެއިން ބުއިމުގައި ބަނބުކެޔޮ ބޭނުން ކުރަން މުހިންމުވާ ސަބަބުން ސައިންސުން މިއޮތީ ބުނެދީފަ އެވެ.\nބަނބުކެޔޮ، ހުދު ހަނޑޫ، އަދި އަލުވީގެ 100 ގްރާމުގައި ނިއުޓްރިޝަންގެ އެކި މާއްދާތައް ހިމެނޭ މިންވަރު -- ޓޭބަލް/ ފިޝަރީޒް މިނިސްޓްރީގެ ބަނބުކެޔޮ ލީފްލެޓް (2009)\nރާއްޖޭގައި ބަނބުކެޔޮ ގަސް ހައްދައި އުޅެނީ، ބަނބުކެޔޮ ގަހުގެ މޫތަކުގައި ފަޅާ ނިރުތައް ނަގައިގެން އެ އެހެން ތަންތަނުގައި އިންދައިގެންނެވެ.\nފިޝަރީޒް އެންޑް އެގްރިކަލްޗާ މިނިސްޓްރީއިން 2009 ވަނަ އަހަރު ނެރުނު ބަނބުކޭލާ ބެހޭ ލީފްލެޓެއްގައިވާ ގޮތުން ބަނބުކެޔޮ ގަސް ހައްދާއިރު މާ ބޮޑަށް ހެދިފައި ހުރި ނިރެއް ނަގައިގެން އިންދުން ރަނގަޅެއް ނޫނެވެ. އެންމެ ރަނގަޅުވާނީ ތިން ފަތާއި ފަސް ފަތާއި ދެމެދުގެ އަދަދަކަށް ފަތް ހެދިފައި ހުރި ނިރެއް ނަގައިގެން އިންދުމެވެ. އަދި އެގޮތަށް ނިރު ނަގައިގެން އިންދާއިރު، ގަސް ރޯވަންދެން ގަހަށް ކޮންމެވެސް ވަރަކަށް ހިޔަލެއް ދޭން ޖެހޭ ކަމަށް މިނިސްޓްރީއިން އިރުޝާދު ދީފައިވެ އެވެ.\nނިރު އިންދުމަށްޓަކައި ތައްޔާރު ކުރާނީ ދެ ފޫޓު ދެ ފޫޓު، ފުންމިނުގައި ގާތްގަނޑަކަށް ދޮޅުފޫޓު ހުންނަވަރުގެ ވަޅުގަނޑެކެވެ. ވަޅުގަނޑުގައި ނިރު އިންދުމުގެ ކުރިން، ތިން ވެއްޔަށް، އެއްކާދުގެ މިންގަނޑުން އެއްކުރުމަށްފަހު ފަސްގަނޑު ޖަހާލާފައި މަދުވެގެން 42 ގަޑިއިރު ބަހައްޓާލުން ރަނގަޅެވެ. އަވަހަށް ފީވެ ހަލާކުވާ ޒާތުގެ ފަތްފަދަ ތަކެތި އަޅާ ފަސްގަނޑާ އެއްކޮއްލުމަށް ފަހު ގާތްގަނޑަކަށް 14 ހަފްތާވަންދެން ބަހައްޓާފައި އެތަނުގައި ނިރު އިންދުމަކީ ވަގުތު އޮތް ނަމަ ކޮށްލުން ރަނގަޅު ކަމެކެވެ.\nލޮނުގެ އަސަރު ކުޑަ ސަރަހައްދުތަކުގައި ބަނބުކެޔޮ ގަސް ވަރަށް ފަސޭހައިން ހެދޭނެ އެވެ. ގަސް ހެއްދުމަށް އެންމެ އެކަށީގެން ވަނީ ބިންގަނޑު މުއްސަނދި، އަވަހަށް ފެން ހިނދޭ ފަދަ ބިމެއްގަ އެވެ. ގިނަ ވަގުތު ފެން ނުހިނދި ހުންނަ، ފެންބޮޑުވުމުގެ ފުރުސަތު ބޮޑު ބިންތަކުގައި ބަނބުކެޔޮ ހެއްދުމަށް އުނދަގޫވާނެ އެވެ.\nގަސް އިންދާއިރު ގޯއްޗެއްގައި ނަމަ ރަނގަޅީ ގެއާ ދުރު ހިސާބެއްގައި އިންދުމެވެ. އެއީ ބަނބުކެޔޮ ގަހަކީ އޭގެ މޫތަށް ވަރަށް ބޮޑަށް ފެތުރޭ ގަހެއް ކަމުން، އެ މޫތަކުގެ އަސަރު ގޭގެ ފާރުތަކަށްކޮށް ގެއްލުންވެދާނެ އެވެ.


ރިޔާސީ އިންތިޚާބު 2018 މޮނިޓަރަކަށް ވުމަށް އެދި ފޯމް ހުށަހެޅުމުގެ ފުރުޞަތު ހުޅުވާލުން\n14 ޖޫން 2018, 12:00 އިއުލާން\n23 ސެޕްޓެމްބަރ 2018 ވާ އާދިއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގެ ވޯޓު ނެގުމާއި، ވޯޓު ގުނުމުގެ ކަންތައްތައް މޮނިޓަކުރުމަށް ޝައުޤުވެރިވާ ފަރާތްތަށް )ރަޖިސްޓަރީކޮށްފައިވާ ނޫސް މަޖައްލާތަކާއި ޚަބަރު ފަތުރާ އިދާރާތަކުން މޮނިޓަރ ކުރުމަށް އެދޭ ފަރާތްތައް) 14 ޖޫން 2018 ވާ ބުރާސްފަތި ދުވަހުގެ ހެނދުނު 12:00 ން ފެށިގެން 15 އޯގަސްޓް 2018 ވާ ބުދަ ދުވަހުގެ ހަވީރު 4:00 އާ ހަމަޔަށް އެ ފުރުޞަތު ހުޅުވާލައިފީމެވެ.\nމި ރިޔާސީ އިންތިޚާބު މޮނިޓަރުކުރުމުގެ ހުއްދަ ދެވޭނީ އަންނަނިވި ޝަރުޠުތައް ފުރިހަމަވާ ފަރާތްތަކަށެވެ.\n(ހ) މޯލްޑިވްސް ބްރޯޑްކާސްޓިންގ ކޮމިޝަންގައި ރަޖިސްޓަރީ ކޮށްފައިވާ ރޭޑިއޯ/ ޓީވީ ސްޓޭޝަންގައި މަސައްކަތް ކުރާ މީހެއްކަން އިލެކްޝަންސް ކޮމިޝަނަށް ކަށަވަރުވާ މީހެއްކަމުގައިވުން. ނުވަތަ،\nރިޔާސީ އިންތިޚާބާ ބެހޭ މަސައްކަތެއް އިލެކްޝަންސް ކޮމިޝަނުގެ ފަރާތުން ޙަވާލުވެގެން ހުރި މީހެއްކަމުގައި ނުވުން.\nވޯޓު ނެގުމާއި ވޯޓު ގުނުމުގެ ކަންތައްތައް މޮނިޓަރ ކުރުމަށް ޝައުޤުވެރިވާ ފަރާތްތަކުން އިލެކްޝަންސް ކޮމިޝަނުން އެކަމަށް ކަނޑައަޅާފައިވާ އެޕްލިކޭޝަން ފޯމާއި ފޯމާއެކު ހުށަހަޅަންޖެހޭ ތަކެތި ފުރިހަމަކުރުމަށްފަހު، ހުށަހަޅަންޖެހޭ ގޮތް މި ދަންނަވަނީއެވެ.\nއެޕްލިކޭޝަން ފޯމުތަކާއެކު ނޫސް މަޖައްލާ ނުވަތަ ޚަބަރު ފަތުރާ އިދާރާގެ ކަވަރިން ސިޓީއެއް އަދި މޮނިޓަރ ކުރުމަށް ހުށަހަޅާ ފަރާތް ތަކުގެ ލިސްޓުގެ ހާޑް ކޮޕީ އަކާއި އެކްސް.އެލް ފޯމެޓްގައި ސޮފްޓް ކޮފީއެއް ސީޑީގައި (ފުރިހަމަ ނަން، އައި.ޑީ ކާޑް، މިހާރު ދިރި އުޅޭ ފުރިހަމަ އެޑްރެސް، ގުޅޭނެ ނަންބަރ، ޕާސްޕޯޓް ފޮޓޯ(ޖޭ.ޕީ.ޖީ) ) އިލެކްޝަންސް ކޮމިޝަނަށް ހުށަހަޅަންވާނެއެވެ.\nމޮނިޓަރ ކުރުމަށް އެދޭ ފަރާތްތަކުން މޮނިޓަރ ކުރުމަށް އެދި އެޕްލިކޭޝަން ފޯމު ފުރިހަމަ ކުރެއްވުމަށްފަހު، އިއުލާނުގައިވާ މުއްދަތު ހަމަވުމުގެ ކުރިން ހުށަހަޅުއްވާނީ މާލެއިންނަމަ، އިލެކްޝަންސް ކޮމިޝަނަށް، އަދި އަތޮޅު ނުވަތަ ސިޓީއަކުންނަމަ، އެއަތޮޅެއް ނުވަތަ ސިޓީއެއްގައި ޤާއިމްކުރެވިފައިވާ އަތޮޅު/ ސިޓީ އިލެކްޝަންސް ފޯކަލް ޕޮއިންޓަށް ނުވަތަ ރަށު/ އަވަށު އިލެކްޝަންސް ފޯކަލް ޕޮއިންޓަށެވެ.\nއެއްވެސް ފޯމެއްގައި ފުރިހަމަ ކުރަންޖެހޭ ބައެއް ފުރިހަމަ ނުވެ ހުރިނަމަ ނުވަތަ އެ ފޯމާއެކު ހުށަހަޅަންޖެހޭ އެއްވެސް އެއްޗެއް މަދުނަމަ އެފޯމެއް ބާޠިލު ކުރެވޭނެއެވެ. މިގޮތުން މިކޮމިޝަނުން ބާޠިލްކުރާ ފޯމު، މުއްދަތު ހަމަވުމުގެ ކުރިން، ފުރިހަމަ ކުރުމަށްފަހު އަލުން މިކޮމިޝަނަށް ހުށަހެޅިދާނެއެވެ.\nރިޔާސީ އިންތިޚާބުގެ މޮނިޓަރުންގެ ފޯމް ބަލައިގަންނަން ހަމަޖެހިފައިވަނީ 14 ޖޫން 2018 ވާ ބުރާސްފަތި ދުވަހުގެ ހެނދުނު 12:00 ން ފެށިގެން 15 އޯގަސްޓް 2018 ވާ ބުދަ ދުވަހުގެ ހަވީރު 4:00 އާ ހަމައަށެވެ.\n30 ރަމަޝާނ 1439\nނޫސް، މަޖައްލާ ނުވަތަ ޚަބަރު ފަތުރާ އިދާރާގެެ ޤަރާރު\nކެންޑިޑޭޓުންނާއި، ކެންޑިޑޭޓުންގެ މަންދޫބުންނާއި، އޮބްޒާވަރުންނާއި، މޮނިޓަރުންގެ ސުލޫކީ މިންގަނޑު


SunOnline: Committee ah nuvumun, hiyaanaathuge thahugeegu gosfaivaa hisaabu riyaasathun balanee\nކޮމިޓީއަށް ނުވުމުން، ހިޔާނާތުގެ ތަހުގީގު ގޮސްފައިވާ ހިސާބު ރިޔާސަތުން ބަލަނީ\nމުހައްމަދު މުޒައްޔިން ނާޒިމް 26 Apr 2021, 12:41\nމަޖިލީހުގެ ރައީސް މުހަންމަދު ނަޝީދު:\nއެމްއެމްޕީއާރުސީގެ ތަހުގީގާ ގުޅޭ ގޮތުން ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފު ކަމާ ގުޅުންހުރި މުއައްސަސާތަކުން ހޯދުމަށް އެދިފައިވާ މައުލޫމާތު ހޯދުމަށް ހުރަސްތަކެއް ކުރިމަތިވެ، އެ މައުލޫމާތު ހޯދުމަށް ސީދާ މަޖިލީހުގެ ރިޔާސަތުން އެދިއްޖެ އެވެ.\nމިދިޔަ މާޗު މަހު 21ގައި ރިޔާސަތަށް ފޮނުވި ސިޓީގައި ހަސަން ލަތީފު އެދިވައިޑައިގެންފައި ވަނީ، އެމްއެމްޕީއާރުސީގެ ހިޔާނާތުގައި އެކި އެކި މުއައްސަސާތަކުގައި ކުރީގައި އަދި މިހާރުގައި ވެސް ހިމެނޭ ބައެއް ފަރާތްތަކަށް ތުހުމަތުވާކަމަށް ދައުލަތުން ބުނެފައިފައިވަތީ، އެ ތަހުގީގު ގޮސްފައިވާ ހިސާބާއި އެކަމުގައި ސަރުކާރުން އަމަލު ކުރަމުންދާ ގޮތް، ކަމާ ގުޅުންހުރި މުއައްސަސާތަކުން ސާފުކުރުމަށެވެ.\nސަލާމާތީ ހިދުމަތްތަކުގައި ކުރިން ތިބި ފަރާތްތަކާއި މިހާރު ތިބި ފަރާތްތަކާއި، މިނިވަން މުއައްސަސާތަކުގައި އޭރާއި މިހާރު ތިބި ފަރާތްތަކާއި ކުރީގެ މަޖިލިސް މެމްބަރުންނާއި މިހާރުގެ މަޖިލިސް މެމްބަރުން އަދި ދައުލަތުގެ އިސް މަގާމުތަކުގައި ކުރިންނާއި މިހާރު ތިބި ފަރާތްތަކަށް އެމްއެމްޕީއާރުސީގެ ފައިސާ ލިބުނު ކަމަށް އެސެޓް ރިކަވަރީ ކޮމީޝަނުން ވަނީ ބުނެފަ އެވެ.\nމިއަދު ރައްޔިތުންގެ މަޖިލިސް ޖަލްސާ ފައްޓަވައި ދެއްވަމުން ރައީސް ނަޝީދު ވިދާޅުވީ، ހަސަން ލަތީފު އެދިވަޑައިގެންފައިވާ ކަންކަން ހޯދުމަށް މަޖިލީހުގެ ގައުމީ ސަލާމަތީ ހިދުމަތްތަކުގެ ކޮމިޓީ (241 ކޮމިޓީ)އަށް ފޮނުވި ކަމަށެވެ. އެ ކޮމިޓީގެ މުގައްރިރު ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް މިދިޔަ ހަފްތާގައި އަމީންއާންމަށް ފޮނުވި ސިޓީގައި ބުނެފައި ވަނީ، 241 ކޮމިޓީން މީގެ ކުރިން ބަލަމުން އަންނަ މައްސަލައަކާ ގުޅިގެން އެ ތަހުގީގުގެ މައުލޫމާތު ބޭނުންވާ ކަމަށް ފާހަގަ ކުރެވިފައިވާ ކަމަށާއި އެހެން ކަމުން އެ މައުލޫމާތު ހޯދުން އެންމެ "އައުލާކަން ބޮޑީ" އެ ކޮމިޓީގެ ފަރާތުން ކަމަށެވެ.\n"ކޮންމެއަކަސް މިކަމަކީ، ރާއްޖޭގެ ރައްޔިތުންގެ ނަޒަރު ހުއްޓިފައިވާ މައްސަލައަކަށްވެފައި އަދި ހަމަކަށަވަރުން ވެސް ހެންވޭރު ހުޅަނގު ދާއިރާގެ މެމްބަރު އެކަމަށް ޝައުގުވެރިކަން ހުރި މައްސަލައެއްކަމުން، އިއްޔެ އާމީންއާންމަށް ދަންނަވައި، އަޅުގަނޑު އެދިއްޖައިން، ޕީޖީ އޮފީހާއި އެންޓިކޮރަޕްޝަން ކޮމިޝަން، އެސެޓް ރިކަވަރީ ކޮމިޝަން އާއި ފުލުހުންގެ ކިބައިން، ހަސަން ލަތީތު އެދިވަޑައިގެންވި މައުލޫމާތު ސާފުކޮށްދިނުމަށް،" ރައީސް ނަޝީދު ވިދާޅުވި އެވެ.\nއެ ހިޔާނާތުގެ ހަގީގަތް ހޯދުމަށް ރައްޔިޔުން ކެތްމަދުވެފައިވާއިރު، އެ މައްސަލަތައް ގޮސްފައިވާ ހިސާބު ބެލުމަކީ މަޖިލީހުގެ ވާޖިބެއް ކަމަށް ރައީސް ނަޝިދު ވިދާޅުވި އެވެ. އެހެން ކަމުން ކަމާ ގުޅުންހުރި މުއައްސަސާތަކުން އެ މައުލޫމާތު ދިނުމުން އެކަމުގެ މައުލޫމާތު މެމްބަރުންނަށް އަރުވާނެ ކަމަށެވެ.\nއެމްއެމްޕީއާރްސީ ހިޔާނާތުން މަންފާ ލިބުނުކަމުގެ ތުހުމަތު ކުރީ ސަރުކާރާއި މިއަދުގެ ސަރުކާރުގެ ބޮޑުންނާއި، މަޖިލިސް މެމްބަރުންނާއި ފަނޑިޔާރުންނާ މިނިވަން މުއައްސަސާތަކުގައި ތިބި ފަރާތްތަކާއި އަދި އާންމު ރައްޔިތުންނަށް ވެސް ކުރެވެ އެވެ.\nހިޔާނާތުގެ ފައިސާ ލިބުނު މީހުންގެ ގޮތުގައި 300 އެއްހާ މީހުން ތަހުގީގަށް ވަނީ ފާހަގަވެފަ އެވެ. ނަމަވެސް އެ އެންމެންނަކީ ކުށްވެރިން ނޫން ކަމަށް އެސެޓް ރިކަވަރީ ކޮމިޝަނުން މީގެކުރިން ވަނީ ބުނެފަ އެވެ.\nޕާފޯމެންސް އެލަވަންސް ދޭނީ އާމްދަނީގެ ހީނަރުކަން ފިލުމުން


ފ.އަތޮޅުސްޓޯރުގެ ވިޔަފާރި ފ.އަތޮޅުސްޓޯރުގެ ޢިމާރާތަށް ބަދަލު ކުރުމުގެ މަސައްކަތް ފަށައިފި\n01 ޖަނަވަރީ 2021\nފ.ނިލަންދޫ ރައްޔިތުންގެ "ފިނިހިޔާ" ޢިމާރާތުގައި ކުރަމުން ގެންދިޔަ ފ.އަތޮޅުސްޓޯރުގެ ވިޔަފާރި ފ.އަތޮޅުސްޓޯރުގެ ޢިމާރާތަށް ބަދަލު ކުރުމަށްޓަކައި އެ ޢިމާރާތުގައިހުރި މުދާ ފ.އަތޮޅުސްޓޯރުގެ ޢިމާރާތަށް ބަދަލު ކުރުމުގެ މަސައްކަތް މިއަދުގެ ހެނދުނު 7.00 ގައި ފަށައިފިއެވެ.\nމި މަސައްކަތުގައި ޙަރަކާތްތެރިވަމުން ގެންދަނީ ނިލަންދެއަތޮޅު އުތުރުބުރީ އަތޮޅުކައުންސިލް އިދާރާގެ ވެރިންނާއި މުވައްޒަފުންނާއި އަދި އަތޮޅުސްޓޯރުގެ މުވައްޒަފުންނެވެ. މި މަސައްކަތުގައި މިދެތަނުން ގިނަ ޢަދަދެއްގެ މުވައްޒަން ޙަރަކާތްތެރިވަމުން ގެންދެއެވެ.\nކޮންމެ އަހަރެއްގެ ޑިސެންބަރ މަހުގެ ފަހުކޮޅަކީ އަތޮޅުސްޓޯރުގެ ސްޓޮކް ނަގާ ދުވަސްވަރު ކަމަށްވާތީ ވިޔަފާރި ބަދަލު ކުރުމުގެ މަސައްކަތްތައް ކުރިއަށް ގެންދާގޮތަށް ހަމަޖައްސާފައިވަނީ އަތޮޅުސްޓޯރުގެ ސްޓޮކް ނެގުމާވެސް އެކުއެވެ.\nފ.އަތޮޅުސްޓޯރުގެ ސްޓޮކް ނެގުމާއި މުދާ ބަދަލު ކުރުމުގެ މަސައްކަތަކީ ވަރަށްބުރަބޮޑު އަދި ގިނަވަގުތު ތަކެއްގައި މަސައްކަތް ކުރިއަށް ގެންދަންޖެހޭ މަސައްކަތަކަށްވާތީ، މަސައްކަތްތައް ހަލުވިކަމާއެކު ކުރިއަށް ގެންދިއުމަށްޓަކައި އަތޮޅުކައުސިލުން ކޮމެޓީއެއްވެސް އެކުލަވާލާފައި ވެއެވެ. ކޮމެޓީގެ އިސް ބޭފުޅަކީ ޑިރެކްޓަރ ޖެނެރަލް އަލްފާޟިލް އިބްރާހީމް ޝިފާޙް ޢަބްދުއްރަޙްމާނެވެ. މިކޮމެޓީގައި ހިމެނިވަޑައިގަންނަވަނީ؛\n01- ޑިރެކްޓަރ ޖެނެރަލް އިބްރާހީމް ޝިފާޙް ޢަބްދުއްރަޙްމާނު\n02- އިކޮނަމިކް ޑިވެލޮޕްމަންޓް އޮފިސަރ ޖަމީލާ އަޙްމަދު\n03- އެޑްމިނިސްޓްރޭޓިވް އޮފިސަރ ފާޠިމަތު އަޙްމަދު\nފ. އަތޮޅުސްޓޯރުގެ ޢިމާރާތް މަރާމާތުކޮށް ޢިމާރާތަށް ގެންނަންޖެހޭ ބަދަލުތައް ގެނައުމަށްޓައި ނިލަންދޫ ރައްޔިތުންގެ "ފިނިހިޔާ" ޢިމާރާތް ކުއްޔަށް ހިފައި އެ ޢިމާރާތަށް ވިޔަފާރި ބަދަލުކުރީ 01 ނޮވެންބަރ 2018 ގައެވެ.\nމުދާތައް ގެންދިއުމަށް ބާލިދީތަކަށާއި ފޮށިގަނޑުތަކަށް އަޅާފައި\nފިނިހިޔާ ޢިމާރާތުން މުދާ ނެރުމުގެ މަސައްކަތް ކުރަނީ\nއަތޮޅުސްޓޯރގެ ޢިމާރާތަށް ގެންދާ މުދާތައް ސާފުކުރުމުގެ މަސައްކަތް ކުރަނީ\nއަތޮޅުސްޓޯރުގައި މުދާ އެތުރުމަށް ހަރުތައް ރޭވުމުގެ މަސައްކަތް ކުރަނީ\nއަތޮޅުސްޓޯރުގެ ހަރުގަނޑު ތަކުގައި މުދާތައް އެތުރުމުގެ މަސައްކަތް ކުރަނީ


ގްރީން ޓެކްސް - ކ.އަތޮޅުން 29 މިލިއަން ރުފިޔާ، މ. އަތޮޅުން 368 ރުފިޔާ ގްރީން ޓެކްސް - ކ.އަތޮޅުން 29 މިލިއަން ރުފިޔާ، މ. އަތޮޅުން 368 ރުފިޔާ\nމާލެ އަތޮޅުގެ ރަށެއް / ގްރީން ޓެކްސްގެ ގޮތުގައި އެންމެ ގިނަ ފައިސާ ލިބިފައިވަނީ މާލެ އަތޮޅުން\nއޭޕްރީލްމަހު ގްރީން ޓެކްސްގެ ގޮތުގައި އެންމެ ގިނަ ފައިސާ ލިބުނީ ކ.އަތޮޅުންކަމަށް ފިނޭންސް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތަކުން ދައްކާގޮތުން މިދިޔަ އޭޕްރީލްމަހު ގްރީން ޓެކްސްގެ ގޮތުގައި ދައުލަތަށް 83.6 މިލިއަން ރުފިޔާ ވަނީ ލިބިފައެވެ.\nގްރީން ޓެކްސްއަކީ ރާއްޖޭގައި ޗުއްޓީ ހޭދަކުރާ ފަތުރުވެރިންގެ އަތުން ބޮލަކަށް ދުވާލަކަށް3ޑޮލަރުގެ ރޭޓުން ނަގާ ޓެކްސްއެކެވެ.\nރެފްލްސް މޯލްޑިވްސް މެރަދޫ ރިސޯޓް\nގްރީން ޓެކްސްގެ ގޮތުގައި އޭޕްރީލްމަހު 83.6 މިލިއަން ރުފިޔާ ލިބިފައިވާއިރު އޭގެ ތެރެއިން އެންމެ ގިނަ އަދަދެއްގެ ފައިސާ ލިބިފައިވަނީ މާލެ ނުހިމެނޭ ގޮތަށް ކ.އަތޮޅުންނެވެ. ކ. އަތޮޅުން ގްރީން ޓެކްސްގެ ގޮތުގައި އޭޕްރީލްމަހު ދައުލަތަށް 29.4 މިލިއަން ރުފިޔާ ވަނީ ލިބިފައެވެ. ދެވަނައަށް އެންމެ ގިނައިން ގްރީން ޓެކްސް ލިބިފައިވަނީ އދ. އަތޮޅުންނެވެ. އދ. އަތޮޅުން ގްރީން ޓެކްސްގެ ގޮތުގައި 9.1 މިލިއަން ރުފިޔާ ލިބިފައިވެއެވެ.3ވަނައަށް އެންމެ ގިނައިން ގްރީން ޓެކްސް ލިބިފައިވަނީ 7.8 މިލިއަން ރުފިޔާއާއެކު ބ.އަތޮޅުންނެވެ.\nއެންމެ މަދުން ގްރީން ޓެކްސް ލިބުނު އަތޮޅުތަކަކީ މ. އަތޮޅާއި، ފ.އަތޮޅު އަދި ފުވައްމުލައް ސިޓީއެވެ. ފ. އަތޮޅަށް އޭޕްރީލްމަހު ގްރީން ޓެކްސްގެ ގޮތުގައި ލިބުނީ އަށާވީސް ހާސް އަށް ސަތޭކަ ރުފިޔާއެވެ. ފުވައްމުލައް ސިޓީއަށް ލިބުނީ ހަތް ހާސް އަށް ސަތޭކަ ރުފިޔާއެވެ. އެންމެ މަދުން ގްރީން ޓެކްސް ލިބުނު މ. އަތޮޅަށް އޭޕްރީމްމަހު ގްރީން ޓެކްސްގެ ގޮތުގައި ލިބިފައިވަނީ އެންމެ 368 ރުފިޔާއެވެ.\nހުޅުމާލޭގައި ހިންގާ ގެސްޓް ހައުސްއެއް\nއެހެން އަތޮޅުތަކަށް ބަލާލާއިރު، އއ.އަތޮޅުން 6.4 މިލިއަން ރުފިޔާ، ޅ. އަތޮޅުން 5.1 މިލިއަން ރުފިޔާ، ރ. އަތޮޅުން 4.86 މިލިއަން ރުފިޔާ، ދ. އަތޮޅުން 4.81 މިލިއަން ރުފިޔާ އަދި ނ. އަތޮޅުން 3.4 މިލިއަން ރުފިޔާ އޭޕްރީލްމަހު ގްރީން ޓެކްސްގެ ގޮތުގައި ލިބިފައިވެއެވެ. ހއ، ވ، ގއ، ގދ، މާލެ ސިޓީ އަދި އައްޑޫ ސިޓީއަށް ގްރީން ޓެކްސްގެ ގޮތުގައި އޭޕްރީލްމަހު ލިބިފައިވަނީ 1 މިލިއަނާއި 1.5 މިލިއަން ރުފިޔާއާ ދެމެދުގެ އަދަދެކެވެ.\nއޭޕްރީލްމަހު ގްރީން ޓެކްސްގެ ގޮތުގައި ދައުލަށް 83.6 މިލިއަން ރުފިޔާ ލިބުނުއިރު، މިއަހަރުގެ މޭމަހުގެ 28 ވަނަ ދުވަހުގެ ނިޔަލަށް ދައުލަތަށް ގްރީން ޓެކްސްގެ ގޮތުގައި ވަނީ 354.7 މިލިއަން ރުފިޔާ ލިބިފައެވެ. އަދި މިއަހަރު ގްރީން ޓެކްސްގެ ގޮތުގައި ޖުމްލަ 892.7 މިލިއަން ރުފިޔާ ލިބޭނެކަމަށް ސަރުކާރުން ލަފާކުރެއެވެ.


ގދ.މަޑަވެލީ މެޖިސްޓްރޭޓް ކޯޓު\nގދ.މަޑަވެލީ މެޖިސްޓްރޭޓް ކޯޓު އިއުލާން\nގދ.މަޑަވެލީ މެޖިސްޓްރޭޓް ކޯޓުގެ އިއުލާން\nކޮވިޑް-19 ފެތުރި ފުވައްމުލައް މޮނިޓަރިންއަށް ލެވޭ ޙާލަތްތަކުގައި ފުވައްމުލަކު މެޖިސްޓްރޭޓް ކޯޓު ހިންގާނޭ ގޮތުގެ އުޞޫލު\nމި އުސޫލަކީ، ކޮވިޑް-19 އާއި ގުޅިގެން އިއުލާންކޮށްފައިވާ ޢާންމު ޞިއްޙަތުގެ ކުއްލި ނުރައްކަލުގެ ޙާލަތުގައި ފުވައްމުލަކު މެޖިސްޓްރޭޓް ކޯޓުން ދޭންޖެހޭ ޚިދުމަތްތައް ރައްޔިތުންނަށް މެދުނުކެނޑި ފޯރުކޮށްދިނުމަށާއި ކޯޓުގެ ޝަރީޢަތްތައް މެދުނުކެނޑި ކުރިއަށް ގެންދިޔުމުގައި ޢަމަލު ކުރާނޭ ގޮތުގެ އުޞޫލެވެ.\nއޮފީސް ހުޅުވުމާއި މުވައްޒަފުން މަސައްކަތަށް ނެރުން\nކޮވިޑް-19 އާއި ގުޅިގެން މިކޯޓުން ޚިދުމަތް ފޯރުކޮށްދިނުމުގައި ދޭންޖެހޭ ޚިދުމަތްތައް ރައްޔިތުންނަށް މެދުނުކެނޑި ފޯރުކޮށްދިނުމަށާއި ކޯޓުގެ ޝަރީޢަތްތައް މެދުނުކެނޑި ކުރިއަށް ގެންދިޔުމަށްޓަކައި މުވައްޒަފުން މަސައްކަތަށް ނެރުމުގައާއި އަދި ކޯޓު ހުޅުވުމުގައި އަމަލުކުރާނީ އަންނަވި ގޮތަށެވެ.\nކޯޓުގައި މަސައްކަތްކުރައްވާ މުވައްޒަފުންގެ ތެރެއިން ކޮންމެ ދުވަހަކުވެސް ކޯޓަށް ޙާޟިރުވާނީ ކޯޓުން ކަނޑައަޅާ އުސޫލެއްގެ މަތިން ކޯޓުގެ މުވައްޒަފުންގެ ތެރެއިން ޖުމްލަ %50 އަށްވުރެ ގިނަނުވާނެ މުވައްޒަފުންނެވެ. އެގޮތުން އަންނަނިވި އުސޫލަށެވެ.\n(ހ) ޝަރީޢަތްކުރާ 02 (ދޭއް) ސެކްޝަނުން މަސައްކަތް ކުރާނީ މެޖިސްޓްރޭޓުންގެ މުއްދަތު ތާވަލާ އެއްގޮތަށެވެ.\n(ށ) އެމެޖިސްޓްރޭޓަކުގެ މުއްދަތު މަޖިލީސް އޮންނަ ދުވަސްތަކަކީ އެ ސެކްޝަނެއްގެ މުވައްޒަފުންވެސް ކޯޓަށް ޙާޞިރުވާ ދުވަސް ކަމަށް ބަލައިގެންނެވެ.\n(ނ) އެދުވަހެއްގައި އެ މެޖިސްޓްރޭޓެއްގެ މަސައްކަތްތަކާއި ޝަރީޢަތްތައް ކުރެއްވުމުގެ އިންތިޒާމުތައް އެ އުސޫލުގެ މަތިން ހަމަޖައްސަން ވާނެއެވެ.\n(ރ) މި އުސޫލައް ފުށުނާރާނޭހެން ސެކްޝަންތަކުގެ ޝެޑިއުލް ރާވައި މައްސަލަތައް ކުރިއަށް ގެންދަންވާނެއެވެ.\n(ބ) އިދާރީ ސެކްޝަނުން ކޮންމެ ދުވަހަކުވެސް ކޯޓަށް ޙާޟިރުވާނީ ކޯޓުން ކަނޑައަޅާ އުސޫލެއްގެ މަތިން 02 (ދޭއް) މުވައްޒަފުންނެވެ.\nމަސައްކަތް ކުރާނެ ގަޑި ކަނޑައެޅުމާއި ބެލެހެއްޓުން\nކޮންމެ ސެކްޝަނަކުންވެސް ކުރުމަށް ހަމަޖެހިފައިވާ މަސައްކަތްތަކުގެ ތެރެއިން ގޭގައި ތިބެގެން ކުރެވޭނެ މަސައްކަތްތައް އަންނަނިވި ގޮތައް ގަޑިއަށް ބަލައިގެން ކުރުމަށް\n(ހ) ކޮންމެ ދުވަހެއްގެ ރަސްމީ މަސައްކަތު ގަޑީއަކީ 8:00 އިން 14:00 އަށް އަދި ރަމަޟާން މަހުގައި 9:00 އިން 13:00 އަށެވެ.\n(ށ) މިކޯޓުގެ މުވައްޒަފުންގެ ކަންކަން އިންތިޒާމްކުރުމަށް ހަވާލުކުރާ އެޑްމިނިސްޓްރޭޓިވް އޮފިސަރ ކޮންމެ ދުވަހަކުވެސް ހެނދުނުގެ 8:00 އަދި ރަމަޟާން މަހުގައި 9:00 ގައި ގެއިން މަސައްކަތްކުރައްވާ މުވައްޒަފުންގެ ޙާޟިރީ ބެލަހައްޓަން ވާނެއެވެ.\n(ނ) ކޮންމެ މުވައްޒަފަކުވެސް އެދުވަހަކު ގޭގައި ކުރުމަށް ހަމަޖެހިފައިވާ މަސައްކަތް ނިންމާފައިވާ މިންވަރު ބަލައި، މި އުސޫލާއިއެކު އެޓޭޗްކުރެވިފައިވާ "ގޭގައި ކުރެވުނު މަސައްކަތްތަކުގެ ތަފްސީލް" ޝީޓް ފުރިހަމަކުރެއްވުމަށްފަހު ކޮންމެ މުވައްޒަފަކުވެސް ހަފްތާއެއް ނިމުމުން ޖެހިގެން އަންނަ ހަފްތާގެ އާދީއްތަ ދުވަހު ކޯޓުގެ ރަސްމީ މެއިލްކަމަށްވާ gn.fuvahmulah@judiciary.gov.mv އަށް މެއިލްކުރަން ވާނެއެވެ.\nއެމުވައްޒަފުން ކުރާ މަސައްކަތުގެ ބާވަތުން ކޮންމެހެން އޮފީހަށް ނުކުމެގެން މެނުވީ ކުރަންޖެހޭ މަސައްކަތް ނުކުރެވޭ މުވައްޒަފުން މަސައްކަތަށް ނެރުމުގައި ޢަމަލުކުރާނީ އަންނަވި އުސޫލުގެ މަތިންނެވެ.\n(ހ) އޮފީސް ފޮޅާ ސާފުކުރުމުގެ މަސައްކަތް ކުރައްވާ މުވައްޒަފު ކޮންމެ ދުވަހަކުވެސް މިމަސައްކަތަށް ނުކުމެ ފޮޅާ ސާފުކުރަންވާނެއެވެ.\n(ށ) ރިސެޕްޥަނަކީ އޮފީހުގެ މަލަމަތިކަމަށްވެފައި، ރިސެޕްޥަނުން ދެވޭ ގިނަ ޚިދުމަތްތައް އޮންލައިންކޮށް ދެވޭނެ އިންތިޒާމް ހަމަޖެއްސިފައިވީ ނަމަވެސް، ރަސްމީ ގަޑީގައި ކޮންމެ ދުވަހަކުވެސް މަދުވެގެން 1 މުވައްޒަފު ހެނދުނު 8:00 އިން 14:00 އަށް ކޯޓުން ކަނޑައަޅާ އުސޫލެއްގެ މަތިން ކޯޓުގެ ކައުންޓަރުން ދޭ ޚިދުމަތްތައް ދިނުމުގައި މެދުނުކެނޑި ހުންނަންވާނެއެވެ.\n(ނ) ކޯޓުގެ ރައްކާތެރިކަމަކީ ކޮންމެ ޙާލަތެއްގައިވެސް ބެލެހެއްޓެން ޖެހޭ ކަމަކަށްވުމުން، މެދުނުކެނޑޭނެހެން ވޮޗަރުންގެ ޑިޔުޓީގެ އިންތިޒާމް ހަމަޖެހިފައި ހުންނަވާނެއެވެ.\nކޯޓުން ދޭންޖެހޭ ޚިދުމަތްތައް ދިނުން\nކޯޓުން މީސްމީހުންނަށް އަންގާ އެންގުންތައް އަންގަންވާނީ އިލެކްޓްރޯނިކް ވަސީލަތްތައް މެދުވެރިކޮށްގެނެވެ.\nކޯޓަށް ހުށަހަޅާ ސިޓީ އާއި މައްސަލަތަކާއި ލިޔެކިޔުން، އީމެއިލްގެ ޒަރީއާއިން ހުށަހެޅުމުން އެއީ ކޯޓަށް ރަސްމީ ގޮތުން ލިބިފައިވާ ލިޔުމެއްކަމުގައި ބެލެވޭނެއެވެ.\nއިލެކްޓްރޯނިކްކޮށް ފަނޑިޔާރުންނަށް އަދި ޗީފް އެޑްމިނިސްޓްރޭޓަރ ނުވަތަ އެޑްމިނިސްޓްރޭޓަރގެ މަސްއޫލިއްޔަތު އަދާކުރާ ނުވަތަ ދެންވެސް އެފަދަ ލިޔުމެއްގައި ސޮއިކުރަންޖެހޭ ފަރާތްތަކަށް އިލެކްޓްރޯނިކްކޮށް ނުވަތަ ޑިޖިޓަލައިޒް ސިގްނެޗަރ ބޭނުންކޮށްގެން ސޮއިކުރެވޭނެ އިންތިޒާމް ހަމަޖެހެންވާނެއެވެ.\nކޯޓަށް ހުށަހެޅޭ ކައިވެނިތައް މޮނިޓަރިންގެ މުއްދަތުގައި ކޮށްދެވޭނީ ވީޑިއޯ ކޮންފަރެންސްކޮށެވެ.\nއަދި (ހ) ކައިވެނި ކުރުމަށް ފަހު ސެޓްފިކެޓްގެ ބަދަލުގައި ވަގުތީ ސެޓްފިކެޓެއް ނުވަތަ ލިޔުމެއް ދޭންވާނެއެވެ.\n(ށ) މޮނިޓަރިންގ ގެ ހާލަތު ބަދަލުވުމުން އެފަރާތްތަކާއި ކައިވެނީގެ އަސްލު ސެޓްފިކެޓް ހަވާލުކުރަން ވާނެއެވެ.\nކޮވިޑް-19 ހާލަތާގުޅޭގޮތުން ކޯޓުން ދޭ ޚިދުމަތައް އަންނަ ބަދަލުތަކާ ގުޅޭގޮތުން އާމުކޮށް ފެންނާނެހެން އަންނަބަދަލުތައް އެގޭނެ އިންތިޒާމް ހަމަޖައްސަންވާނެއެވެ. އަދި ކޯޓުން ދޭ ޚިދުމައްތައް ދިނުމުގައި، ޚިދުމައް ހޯދާފަރާތާއި ގުޅޭނެ އިންތިޒާމް ހަމަޖައްސަން ވާނެއެވެ.\nކޮވިޑް-19 އިން ރައްކާތެރިވުމަށްޓަކައި ވީހާވެސް މަދު މުވައްޒަފުން މަސައްކަތަށް ނެރުމުގެ އިތުރަށް، ކޯޓަށް ޙާޟިރުވާންޖެހޭ ފަރާތްތަކުން ޙާޟިރުވާންޖެހޭ މިންވަރު މަދުކުރުމަށް ޓަކައި އަންނަނިވި ކަންކަން ކަށަވަރު ކުރަންވާނެއެވެ.\nކޯޓުން ފޮނުވާ އެންގުންތަކާއި،ލިޔުންތަކާއި އަދި އަމުރުތައް ވަޓްސްއެޕް، ވައިބަރ ނުވަތަ އީމެއިލް މެދުވެރިކޮށް ފޮނުވައި އަދި ފޮނުވުމަށްފަހު އެއަމުރު ނުވަތަ އެ ލިޔުމެއް ޑެލިވަރ ވިކަން ކަށަވަރުކުރުމާއި އަދި ސޯޝަލް މީޑިއާ މެދުވެރިކޮށްނަމަ ޑެލިވަރ ވީކަމުގެ ސްކްރީން ޝޮޓް ނަގައި ފައިލްކުރުން.\nކޮންމެހެން ކޯޓަށް ޙާޟިރުކޮށްގެން ޝަރީޢަތް ހިންގަންޖެހޭ ޙާލަތްތަކުގައިވެސް، ޝަރީޢަތްތަކުގެ ދެމެދުގައި އެކަށީގެންވާ ވަގުތު ލިބޭނެ ގޮތަށާއި ކޯޓުގެ އެތެރެއާއި ބޭރުގައި ތޮށްޖެހުން ކުޑަވާނޭ ގޮތަށް ޝަރީޢަތްތައް ތާވަލު ކުރުން.\nމި މާއްދާގެ (1.) ގައިވާ ކަންކަމުގެ އިތުރަށް، މުވައްޒަފުންނާއި ކޯޓަށް ޙާޟިރުވާ ފަރާތްތައް ކޮވިޑް-19އަށް ހުށަހެޅިގެން ދިއުމުގެ ހިރާސް ކުޑަކުރުމަށްޓަކައި، ކޯޓުގައި އަތްދޮވެވޭނެ އިންތިޒާމު ހަމަޖެއްސުމާއި ސެނިޓައިޒަރ އާއި އަންގި ބޭނުންކުރުން ފަދަ ރައްކާތެރިކަމުގެ ފިޔަވަޅުތައް އަޅައި އަދި މިކަންކަމަށް ސަމާލުކަން ދޭންވާނެއެވެ.\nމި މުއްދަތުގެ ތެރޭގައި ކޯޓުން ބޭރުގައާއި ޙަފްލާތަކުގައި ކައިވެނިކޮށް ދިނުން ހުއްޓާލަން ވާނެއެވެ. އަދި ކޯޓުގައި ކައިވެނި ކުރަން ޖެއްޖެ ހަލަތެއްގައި ކައިވެނީގެ ކަންކަން ކުރިއަށް ގެންދިއުމަށްޓަކައި އެންމެ މަދު މުވައްޒަފުން މަސައްކަތަށް ނެރުމަށާއި އަދި ކައިވެނީގެ މަޖިލީހުގައި ހިމެނެން ކޮންމެހެން ލާޒިމް ފަރާތްތައް ފިޔަވައި އެހެން ފަރާތްތަކަށް އެމަޖިލީހުން ފުރުޞަތު ދީގެން ނުވާނެއެވެ.\nރެޑް އެލަރޓްގެ ހާލަތު\nރެޑް އެލަރޓްގެ ޙާލަތު މިކޯޓު ހިމެނޭ ސަރަޙައްދެއްގައި އިޢުލާނުކޮށްފައިވާނަމަ، ކޮވިޑް-19އާ ގުޅޭ ގޮތުން ދިވެހިރާއްޖޭގެ ސުޕްރީމް ކޯޓުން ނެރެފައިވާ ނަންބަރު 2020/02/SC (17 މާރިޗު 2020) ސަރކިޔުލަރއާއި އަދި ޑިޕާޓްމަންޓު އޮފް ޖުޑީޝަން އެޑްމިނިސްޓްރޭޝަނުން ނެރެފައިވާ ސަރކިޔުލަރ ތަކާއި ހެލްތްޕްރޮޓެކްޝަން އެޖެންސީއިން އަނގާ އެންގުންތަކާއި އެއްގޮތަށް ކޯޓުގެ މަސައްކަތް އިންތިޒާމު ކުރަންވާނެއެވެ.\nރެޑް އެލަރޓްގެ ޙާލަތުގައި ވީހާވެސް މަދުން ކޯޓަށް މީހުން ޙާޟިރު ކުރުމަށް އިސްކަންދޭންވާނެއެވެ. އަދި އަވަސް ޠަބީޢަތުގެ މައްސަލައެއްވެސް ޙާޟިރުކޮށްގެން ހިންގަން ޖެހިއްޖެނަމަ، އެކަމުގެ ސަބަބުން ޝަރީޢަތަށް ޙާޟިރު ކުރާ ފަރާތެއް ނުވަތަ ކޯޓުގެ މުވައްޒަފެއް ކޮވިޑް-19ގެ ނުރައްކަލަށް ހުށަހެޅިގެން ހިނގައިދާނެކަމަށް މެޖިސްޓްރޭޓަށް ފެންނަނަމަ، އެފަދަ މައްސަލައެއް ފަސްކުރުމަކީ މިއުޞޫލާ ތަޢާރުޟުވާ ކަމެއް ނޫނެވެ.\nމި އުސޫލު ހިންގާ، ތަންފީޒުކުރާނީ ފުވައްމުލަކު މެޖިސްޓްރޭޓް ކޯޓުންނެވެ.\nމި އުޞޫލަށް ޢަމަލު ކުރަން ފަށާނީ މި އުޞޫލު ފުވައްމުލަކު މެޖިސްޓްރޭޓު ކޯޓުން ޢާއްމު ކުރާ ދުވަހުން ފެށިގެންނެވެ.\n05 މެއި 2021\nކޮވިޑް-19 އާ ގުޅިގެން މުވައްޒަފުންގެ ސަލާމަތާއި، ރައްކާތެރިކަމަށްޓަަކައި އަޅާ ފިޔަވަޅުތައް\nކޮވިޑް-19 ގުޅިގެން މުވައްޒަފުންގެ ރައްކާތެރިކަމާއި، ސަލާމަަތަށްޓަކައި އަޅަން ހަމަޖެހިފައިވާ ފިޔަވަޅުތައް (އިޢުލާން ނަންބަރު: C8C-A/2021/02)\nކޮވިޑް-19 އާ ގުޅިގެން މުވައްޒަފުންގެ ސަލާމަތާއި، ރައްކައުތެރިކަމަށްޓަކައި، މިކޯޓުގައި ތިރީގައި މިދަންނަވާ ފިޔަވަޅުތައް އެޅުމަށްވަނީ ހަމަޖެހިފައެވެ.\n| ކޯޓަށް ހުޅަހަޅަންޖެހޭ އެންމެހައި ލިޔެކިޔުންތައް އޮންލައިންކޮށް ހުށަހެޅުން. އޮންލައިންކޮށް ހުށަހެޅުމަށްޓަކައި sh.narudhoo@judiciary.gov.mv އަށް މެއިލްކުރުން.\n| އޮންލައިންކޮށް ކޯޓަށް ލިޔުންތައް ހުށަނޭޅޭ ފަރާތްތަކުން ކޯޓުގެ ކައުންޓަރ ކުރިމަތީގައި، ލިޔުންތައް ބެހެއްޓުމަށް ޚާއްޞަކުރެވިފައިވާ ފޮއްޓަށްލުން.\n11 ޝައްވާލް 1442\n23 މެއި 2021\nއިޢުލާން - އޯޑިއޯ/ވީޑިއޯ ކޮންފަރެންސް ޝަރީޢަތްތަކާއި ގުޅޭ\nމަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު\n"ނ.މަނަދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n13 ޝައްވާލު 1442\n25 މޭ 2021\nނ.ޅޮހީ މެޖިސްޓްރޭޓް ކޯޓު\n"މިލަދުންމަޑުލުދެކުނުބުރީ ޅޮހީ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\nނ.މާޅެންދޫ މެޖިސްޓްރޭޓް ކޯޓު\n"ނ.މާޅެންދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n15 ޝައްވާލު 1442\nނ.މާފަރު މެޖިސްޓްރޭޓް ކޯޓު\n"ނ.މާފަރު މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n14 ޝައްވާލު 1442\n26 މޭ 2021\nނ. ފޮއްދޫ މެޖިސްޓްރޭޓް ކޯޓްގައި މަދަނީ އަދި އާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު\n"ނ. ފޮއްދޫ މެޖިސްޓްރޭޓް ކޯޓްގައި މަދަނީ އަދި އާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިއުލާނާއި އެކު އާންމުކުރީމެވެ.\n19 ޝައްވާލް 1442\n31 މޭ 2021\nނ.މިލަދޫ މެޖިސްޓްރޭޓް ކޯޓު\nނ.މިލަދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު\n"ނ.މިލަދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\nނ.ލަންދޫ މެޖިސްޓްރޭޓް ކޯޓު\n"ނ.ލަންދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n18 ޝައްވާލު 1442\n30 މޭ 2021\nނ.ހެނބަދޫ މެޖިސްޓްރޭޓް ކޯޓު\n"ނ.ހެނބަދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\nއިޢުލާން- އޯޑިއޯ/ ވީޑިއޯ ކޮންފަރެންސް ޝަރީޢަތްތަކާއި ގުޅޭ\n"ނ.ކުޑަފަރީ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" އާންމުކުރުން.\n"ނ.ކުޑަފަރީ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n19 ޝައްވާލު 1442\nނ.ކެނދިކުޅުދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސ\nނ.ކެނދިކުޅުދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު\n"ނ.ކެނދިކުޅުދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު އާންމުކުރީމެވެ.\n"ކޮވިޑް19" ފެތުރުން ކުޑަކުރުމަށްޓަކައި ސަރުކާރުގެ އޮފީސްތައް ނުހުޅުވާ މުއްދަތުގައި މި ކޯޓުގެ މަސައްކަތުގެ ތެރެއިން، މަދަނީ އަދި ޢާއިލީ ޝަރީއަތްތަކާއި ކައިވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސިން މެދުވެރިކޮށް ކުރިއަށް ގެންދިއުމަށްޓަކައި ދިވެހިރާއްޖޭގެ ޖުމުހޫރިއްޔާގެ ޤާނޫނު އަސާސީގެ 156 ވަނަ މާއްދާގެ ދަށުން ހަދާފައިވާ "މިލަދުންމަޑުލު ދެކުނުބުރީ ވެލިދޫ މެޖިސްޓްރޭޓް ކޯޓުގައި މަދަނީ އަދި އާއިލީ ޝަރީއަތްތަކާއި ކައިވެންޏާއި ވަރީގެ މައްސަކަތައް އޯޑިއޯ/ވީޑިއޯ ކޮންފަރެންސް މެދުވެރިކޮށް ކުރިއަށްގެންދިޔުމުގެ އުޞޫލު" މި އިޢުލާނާއެކު އާންމުކުރީމެއެވެ.\nނ.މަގޫދޫ މެޖިސްޓްރޭޓް ކޯޓު\nނ.މަގޫދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކާވެންޏާއި ވަރީގެ މައްސަލަތައް އޯޑިއޯ/ވީޑިއޯ ކޮންފަރެންސްކޮށް ކުރިއަށް ގެންދިއުމާއި ގުޅޭ\n"ނ. މަގޫދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ / ވީޑިއޯ ކޮންފަރެންސްކޮށް ކުރިއަށް ގެންދިއުމުގެ އުޞޫލު" މި އިޢުލާނާއިއެކު ޢާއްމުކުރީމެވެ.\n25 ޝައްވާލު 1442\nށ.ފޭދޫ މެޖިސްޓްރޭޓް ކޯޓު\nށ.ފޭދޫ މެޖިސްޓްރޭޓްކޯޓުގެ ކަރަންޓް އަޕްގްރޭޑްކުރުން\nމި ކޯޓް ހިންގަމުންދާ ޢިމާރާތުގައި ކަރަންޓް ވައިރިންގ އަޕްގްރޭޑް ކުރަން ބޭނުންވެއެވެ. ވީމާ މި މަސައްކަތް އަމިއްލަތަކެތީގައި ކޮށްދެއްވުމަށް ޝައުގުވެރިވާ ފަރާތްތަކުން 21 ޖޫން 2021 ވާ ހޯމަ ދުވަހު 10:30 ގައި ށ.ފޭދޫ މެޖިސްޓްރޭޓްކޯޓަށް ނުވަތަ ށ.މިލަންދޫ މެޖިސްޓްރޭޓްކޯޓަށް ދުރުވެ މަޢުލޫމާތު ސާފުކުރެއްވުމަށް ފަހު 01 ޖުލައި 2021 ވާ ބުރާސްފަތި ދުވަހު 10:30 ގައި އަންދާސީ ހިސާބު ހުށަހެޅުއްވުން އެދެމެވެ.\nއަންދާސީ ހިސާބު ހުށަހެޅުއްވޭނީ ވިޔަފާރި ރަޖިސްޓްރީކުރުމުގެ ޤާނޫނު (ޤާނޫނު ނަންބަރު:2014/18) ގެ ދަށުން ރަޖިސްޓްރީ ކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ (ޤާނޫނު ނަންބަރ:2014/19) ގެ ދަށުން ރަޖިސްޓްރީ ކުރެވިފައިވާ ފަރާތްތަކަށް އެކަންޏެވެ. އަދި މަޢުލޫމާތު ސާފުކުރުމަށް ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުޞަތު ނޯންނާނެވާހަކަ ދެންނެވީމެވެ\nގއ.މާމެންދޫ މެޖިސްޓްރޭޓް ކޯޓު\nއެޑްމިނިސްޓްރޭޓިވް އޮފިސަރ (ޖީ.އެސް.4)\nތާރީޚް: 15 ޖޫން 2021\nކްލެސިފިކޭޝަން: އޮފިސަރ ގްރޭޑް 2\nހުވަދުއަތޮޅު އުތުރުބުރީ މާމެންދޫ މެޖިސްޓްރޭޓް ކޯޓު\n-/5020 (ފަސްހާސް ވިހި ރުފިޔާ)\nޖުޑީޝަލް އެލަވަންސް: 1,506/- (އަސާސީ މުސާރައިގެ30% )\nސަރވިސް އެލަވަންސް:1500/- (ފަނަރަސަތޭކަ ރުފިޔާ)\nލިވިންގ އެލަވަންސް: 2,550/- (ދެހާސް ފައްސަތޭކަ ފަންސާސް ރުފިޔާ)\nކަނޑައެޅިފައިވާ އުޞޫލުން އިތުރުގަޑީގެ ފައިސާ\nދިވެހިރާއްޖޭގެ ޕެންޝަނާ ބެހޭ ޤާނޫނުގެ ދަށުން ލިބިދެވޭ ޕެންޝަން ފައިސާ\n'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް ސެޓްފިކެޓް' ނުވަތަ 'ހަޔަރ ސެކަންޑްރީ ސްކޫލް ސެޓްފިކެޓް' އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ،\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން. ނުވަތަ،\n'މަތީ ސާނަވީ' ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން " ސީ " ގްރޭޑް ލިބިފައިވުން، ނުވަތަ،\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nޝަރުޢީދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް، ކޯޓުގެ މުވައްޒަފަކާ ހުރި ފަރާތެއްކަމުގައި ނުވުން.\nޝަރުޢީދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)؛\n(ހ) 6. ވަޒިފާއަދާކުރަންޖެހޭ ކޯޓުގެ މެޖިސްޓްރޭޓުން ނުވަތަ ކޯޓުގެ ނުވަތަ އިދާރާގެ އިސްވެރިޔާއާ ނުވަތަ އިސްވެރިންނާ، ވަޒީފާއަށް ހޮވޭމީހާއާ ނަސަބުގެ ގޮތުން ނުވަތަ މުޞާހަރާގެ ގޮތުން (މަންމައާ، ބައްޕައާ، ކާފައާ، މާމައާ، ދަރިއަކާ، އަންބަކާ، ފިރިއަކާ، ބޮޑުބޭބެއަކާ، ބޮޑުދައިތައަކާ، ޅިޔަންފަހަރިންނާ، ބަފާބެއާ، މައިދައިތައާ، އެއްބަނޑު އެއްބަފާ މީހަކާ، އެއްބަނޑު މީހަކާ، ނުވަތަ އެއްބަފާ މީހަކާ ނުވަތަ މިއިން މީހެއްގެ ދަރިއަކާ) ގުޅުން ހުރި މީހަކަށް ނުވުން.\n(ހ) 7. ވަޒީފާއަށް ހޮވޭ މީހަކީ، ވަޒީފާ އަދާކުރަންޖެހޭ ކޯޓުގެ ނުވަތަ އިދާރާގެ މުވައްޒަފެއްގެ މަންމައަށް، ބައްޕައަށް، ދަރިއަކަށް، އަންބަކަށް، ފިރިއަކަށް، އެއްބަނޑު އެއްބަފާ މީހަކަށް، އެއްބަނޑު މީހަކަށް ނުވަތަ އެއްބަފާ މީހަކަށް ނުވުން.\nހަމަޖެހިފައިވާ އުޞޫލުން ކޯޓު ހުޅުވައި ލެއްޕުން.\nއެންޓްރީ ކުރުމާއި، ޔައުމިއްޔާ ލިޔުމާއި، އިދާރީ ކަންކަމާގުޅޭގޮތުންނާއި ކޯޓުގެ ޤަޟިއްޔާތަކާއި ގުޅިގެން އެހެނިހެން ކޯޓުތަކަށާއި އިދާރާތަކަށާ އާއްމުފަރާތްތަކަށް ފޮނުވަންޖެހޭ ސިޓީ، މެސެޖް ފަދަ ލިޔުންތައް ތައްޔާރުކޮށް ފޮނުވުމާއި، ކޯޓަށްލިބޭ އިލެކްޓްރޯނިކް މެއިލްތައް ބަލައިގަތުމާއި، ކޯޓަށް އަންނަ ފޯނުކޯލުތަކަށް ޖަވާބު ދިނުން.\nކޯޓަށް ހުށަހެޅޭ މައްސަލަތަކާއި ގުޅިގެން ކުރަންޖެހޭ އިދާރީ އެންމެހައި މަސައްކަތްތައް މެޖިސްޓްރޭގެ ލަފަޔާއި އިރުޝާދުގެ މަތިން ކުރުން.\nމުވައްޒަފުންނާއި ވެރިންގެ ޙާޟިރީއާއި، ޗުއްޓީއާގުޅޭ ރެކޯޑުތައް ބެލެހެއްޓުމާއި، މުވައްޒަފުންގެ މުސާރަ ޝީޓް ތައްޔާރުކުރުމާއި، މުވައްޒަފުންގެ ރެކޯޑް ފައިލް ބެލެހެއްޓުމާއި، މުވައްޒަފުންގެ ވަޒީފާއާބެހޭ އެހެނިހެން މަސައްކަތްތައް ކުރުން.\nކޯޓަށް ލިބޭ ފައިސާއާއި ކުރާ ޚަރަދުތަކާ ގުޅޭގޮތުން ކުރަންޖެހޭ މަސައްކަތްތައް ކުރުމާއި، ފައިސާ އާއި ގުޅޭ ރިޕޯޓްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުމާއި، ތިޖޫރީ ބެލެހެއްޓުމާއި، ކޯޓްގެ އެކައުންޓް ބެލެހެއްޓުން.\nކޯޓުގެ ސްޓޮކާއި އިންވެންޓްރީ ބެލެހެއްޓުމާއި، ކޯޓަށް ހޯދަންޖެހޭ ތަކެތި ހޯދުމާއި ބައުވެ ބޭނުން ނުކުރެވޭ ތަކެތި ނީލަން ކިޔުމާއި ނައްތައިލުމުގެ މަސައްކަތްތައް ކުރުން.\nމަސައްކަތު މީހުންނާއި، ވޮޗަރުން ޤަވާޢިދުން ޙަރަކާތްތެރި ކުރުވުމާއި، އެ މީހުންގެ މަސައްކަތް ސުޕަވައިޒްކޮށް ބެލެހެއްޓުން.\nކޯޓުގެ ތަފާސްހިސާބާގުޅޭގޮތުން ހަދަންޖެހޭ ހަފްތާ ރިޕޯޓާއި މަސްދުވަހުގެ ރިޕޯޓް ތައްޔާރުކޮށް ފޮނުވުން.\nތާވަލުކުރެވޭ ޝަރީޢަތްތަކުގެ އަމުރުތައްޔާރުކޮށް ހަމަޖެހިފައިވާ އުސޫލުން ކޯޓްއަމުރު ބަހާ މުވައްޒަފާ އަމުރު ޙަވާލުކޮށް، އަމުރު ރައްދުކުރުން ކުރިއަށްދާގޮތް ބެލެހެއްޓުން.\nޝަރީޢަތަށް ޙާޟިރުކުރެވޭ ފަރާތްތައް ޝަރީޢަތަށް ވެއްދުމުގެ އެންމެހައި އިންތިޒާމްތައް މެޖިސްޓްރޭޓުގެ އިރުޝާދާއެކު ކުރުމާއި، ޝަރީޢަތަށް ހާޒިރުވާމީހުން ޢަމަލުކުރަންޖެހޭ ގޮތްތައް ކިޔައިދިނުމާއި، ޝަރީޢަތުގެ މަޖިލީހުގައި ކަންތައްތައް ދިމާވާގޮތުން އަޅަންޖެހޭ ފިޔަވަޅުތައް މެޖިސްޓްރޭޓުންގެ އިރުޝާދާއެކު އެޅުން.\nކޯޓަށް ހުށައެޅޭ ވަރި ކައިވެޏާއި ބެހޭ އެންމެހައި އިދާރީ މަސައްކަތްކުރުން.\nއެކިއެކި ކަންކަމުގައި މަޢުލޫމާތު ސާފުކުރުމަށް ކޯޓަށް ހާޒިރުވާ ފަރާތްތަކުން ހޯދަން އެދޭ މަޢުލޫމާތު ކޯޓުގެ ގަވާއިދުތަކާ ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން ކަނޑައަޅާފައިވާ އުސޫލުތަކާ އެއްގޮތްވާގޮތުގެމަތިން ފޯރުކޮށްދިނުން.\nއަދި މީގެ އިތުރުންވެސް ޤާނޫނާއި ޤަވާއިދުގެ ތެރެއިން ކޯޓުގެ އިސްވެރިން ޙަވާލުކުރާ ރަސްމީ އެންމެހާ މަސައްކަތައް ޤަވާއިދުން ކުރުން.\nމެނޭޖްމަންޓް، އެޑްމިނިސްޓްރޭޝަން، އެކައުންޓިންގް އެންޑް ފައިނޭންސް، ޝަރީޢަތާއި ޤާނޫނު، އައި.ޓީ.\nބިޒްނަސް އެޑްމިނިސްޓްރޭޝަން، ހިއުމަން ރިސޯސް މެނޭޖްމަންޓް، ބިޒްނަސް މެނޭޖްމަންޓް،އޮފީސް މެނޭޖްމަންޓް، އެކައުންޓިންގ އެންޑް ފައިނޭންސް، ޕަބްލިކް އެޑްމިނިސްޓްރޭޝަން، ޝަރީޢަތާ ޤާނޫނު. އައި.ޓީ.\nވަޒީފާއަށް ކުރިމަތިލާ ފަރާތް ތަކުން ފުރިހަމަ ކުރަންޖެހޭ މަޢުލޫމާތު ސްލިޕް.\nޖީސީއީ އޯލެވެލް އަދި އޭލެވަލް ސެޓްފިކެޓް ތަކުގެ ކޮޕީ.\nލިބިފައިވާ މަތީ ތަޢުލީމީ ސެޓްފިކެޓްތަކުގެ ކޮޕީ އަދި ޓްރާންސްކްރިޕްޓްގެ ކޮޕީ.\nކުރު މުއްދަތުގެ ޓްރެއިންގ ޕްރޮގްރާމްތަކާއި، ކޯސްތަށް ފުރިހަމަކުރިކަމުގެ ލިޔުންތަކުގެ ކޮޕީ.\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖެއިން ބޭރުގެ ތަޢުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުމާއެކު، މޯލްޑިވްސް ކޮލިފިކޭޝަން އޮތޯރިޓީއިން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް ހުށަހެޅުމާއި، އަދި ސެޓްފިކެޓް ލިބިފައިވާ ފަރާތްތަކުން ސެޓްފިކެޓް އެކްރެޑިޓްކޮށް ހުށަހެޅުން.\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖޭގައި ތަޢުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުން ހުށަހެޅުމަށާއި، އަދި ފުރިހަމަކޮށްފައިވާ ކޯހަކީ ރާއްޖެއިން ބޭރުގެ ޔުނިވަރސޓީއަކާ ގުޅިގެން ރާއްޖޭގައި ތައުލީމުދޭ މަރުކަޒަކުން ކުރިއަށް ގެންގޮސްފައިވާ ކޯހެއް ނަމަ އެކަން އެނގޭނެ ރަސްމީ ލިޔުމާއެކު ސެޓްފިކެޓް ހުށަހެޅުން.\nއަދާކޮށްފައިވާ އަދި އަދާކުރަމުންދާ ވަޒީފާތަކާއި، އެމަޤާމުތަކުގެ ކްލެސިފިކޭޝަނާއި، ރޭންކް، މަޤާމުގައި ވީ މުއްދަތު އަދި މަސްޢޫލިއްޔަތު އެނގޭނެ ލިޔުންތަކުގެ ކޮޕީ.\nވަޒީފާއަށް ކުރިމަތިލާ ފަރާތަކީ އެހެން ވަޒީފާއެއް އަދާކުރާ ފަރާތެއްނަމަ، ސުޕަވައިޒަރު ދޫކޮށްފައިވާ ރެފަރަލް ލެޓަރގެ ކޮޕީ.\nމި މަޤާމަށް ޝަރުޠު ފުރިހަމަވާ ފަރާތްތަކުން ޝަރުޢީ ދާއިރާގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2021 ޖޫން 24 ވާ ބުރާސްފަތި ދުވަހުގެ 13:30 ގެ ކުރިން ga.maamendhoo@judiciary.gov.mv އަށް އީމެއިލް ކުރެއްވުން އެދެމެވެ.\nއެޑްމިނިސްޓްރޭޓިވް އޮފިސަރގެ މަޤާމަށް އެންމެ ޤާބިލް ފަރާތެއް ހޮވާނީ ލިބިފައިވާ ތަޢުލީމާއި، ތަޖުރިބާއާއި،މަސައްކަތަށް ބޭނުންވާ ހުނަރާއި، މަސައްކަތުގެ ދާއިރާއިން ލިބިފައިވާ ތަޖުރިބާއަށާއި ޤާބިލްކަން ކަށަވަރު ކުރުމަށްޓަކައި ކުރެވޭ އިންޓަރވިއު އަށް ބަލައެވެ. މިގޮތުން މިބައިތަކަށް މާކްސް ކަނޑައެޅިފައިވަނީ:\nމަސައްކަތަށް ބޭނުންވާ ހުނަރަށް\nމި މަޤާމަށް އެދިލައްވާ ފަރާތްތަކުން ފުރުއްވަންޖެހޭ ވަޒީފާއަށް އެދޭ ފޯމާއި، އެފޯމާއެކު ފުރިހަމަކުރައްވައި ހުށަހަޅުއްވަންޖެހޭ ސްލިޕް ގެޒެޓް ކުރެވިފައިވާ ޢިއުލާނާއެކު އަޕްލޯޑް ކުރެވިފައިވާނެއެވެ. އަދި މި ކޯޓުގެ ކައުންޓަރުންނާއި، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ވެބްސައިޓް:www.judiciary.gov.mv އިން ލިބެން ހުންނާނެއެވެ.\nމި އިޢުލާނާއި ގުޅިގެން އީމެއިލް މެދުވެރިކޮށް ފޮނުއްވާ ފޯމުތައް ބަލައިގަނެވޭނީ އެއް ޑޮކިއުމަންޓެއްގެ ގޮތުގައި ޕީ.ޑީ.އެފް (pdf) ފޯމެޓްގައި ފޮނުވާ ފޯމުތައް އެކަނި ކަމުގައި ދެންނެވީމެވެ.\nމަޢުލޫމާތު ސާފުކުރުމަށް ގުޅޭނެ ނަންބަރު: 6820752\nގިނަވަގުތު މަސައްކަތުގައި ހޭދަކުރެވޭނެ ފަދަ ސިއްޙީ ޙާލަތެއްގައި ހުރި ފަރާތަކަށްވުން.\nދިވެހިބަހުގެ ހަމަތަކާއި އުޞޫލުތަކާ އެއްގޮތަށް ލިޔުންތައް ޑްރާފްޓްކުރުމުގެ ޤާބިލްކަން ހުރުން.\nޚިދުމަތް ލިބިގަންނަ ފަރާތްތަކާ ހިތްހެޔޮކަމާއި، ހިނިތުންވުމާއެކު މުޢާމަލާތް ކުރުމުގެ ހުނަރު ލިބިފައިވުން.\nދަތުރުކުރަންޖެހިއްޖެ ޙާލަތެއްގައި ދަތުރު ކުރެވޭފަދަ ޞިއްޙީ ޙާލަތެއްގައި ހުރި ފަރާތަކަށްވުން.\nމައިކްރޯސޮފްޓް އޮފީސް، ކޮރަލްޑްރޯ އަދި ޕަވަރޕޮއިންޓް ފަދަ ޕްރޮގްރާމްސްތަކަށް އަހުލުވެރި ފަރާތެއް ކަމުގައިވުން.\nޝަރުޢީދާއިރާގެ މުވައްޒަފުންގެ ޤަވާޢިދާއި، ވަޒީފާއާއިބެހޭ ޤާނޫނާއި، ދައުލަތުގެ މާލިއްޔަތު ޤާނޫނާއި، ޤަވާޢިދަށް އަހުލުވެރިވެފައިވާ ފަރާތަކަށްވުން.\nލ.ފޮނަދޫ މެޖިސްޓްރޭޓް ކޯޓު\nބަންދާމެދު ގޮތެއް ނިންމުމުގެ މަޖިލިސް ބާއްވާ ވަގުތު ކަނޑައެޅުން\nނަންބަރު 01-SC-REG-2021 "ޝަރީޢަތްކުރުމާބެހޭ ޖިނާއީ އިޖުރާއަތުގެ ގަވާއިދު"ގެ6ވަނަ މާއްދާގައި ބަޔާންކޮށްފައިވާ ގޮތުގެ މަތިން، ކުށެއްގެ ތުހުމަތުގައި ބަންދުކޮށްފައި ހުންނަ މީހެއްގެ ބަންދާމެދު ގޮތެއް ނިންމުމަށް ލ.ޖުޑީޝަލް ދާއިރާގެ މެޖިސްޓްރޭޓް ކޯޓުތަކަށް ހާޒިރުކުރަންޖެހޭ ވަގުތަކީ ރަސްމީ ދުވަސް ދުވަހު 12:00 އިން 14:00 އަށް އަދި ބަންދު ދުވަސް ދުވަހު 14:00 އިން 16:00އަށް ކަމުގައި ކަނޑައަޅައިފީމެވެ.\nމިހެންވެ، މިކަން ޢާއްމުކޮށް އެންގުމަށްޓަކައި އިޢުލާން ކުރީމެވެ.\n05 ޛުލްޤަޢިދާ 1442\nހުވަދުއަތޮޅު އުތުރުބުރީ މާމެންދޫ މެޖިސްޓްރޭޓް ކޯޓުގައި މަދަނީ އަދި ޢާއިލީ ޝަރީޢަތްތަކާއި ކައިވެންޏާއި ވަރީގެ މައްސަލަތައް އޯޑިއޯ\nބަންދާމެދު ގޮތެއް ނިންމުމަށްޓަކައި ކޯޓަށް މީހުން ހާޞިރުކުރަންޖެހޭ ދުވަސްތާކާއި ގަޑިތަކަށް ބަދަލުގެނައުމާއިގުޅޭ\n"ޝަރީޢަތްކުރުމާބެހޭ ޖިނާޢީ އިޖްރާއަތުގެ ޤަޥާޢިދު" ގެ 06 ވަނަ މާއްދާގައި، ކުށުގެ ތުހުމަތުގައި ބަންދުކޮށްފައި ހުންނަ މީހެއްގެ ބަންދާމެދު ގޮތެއް ނިންމުމަށް ކޯޓަށް ޙާޟިރު ކުރަންޖެހޭ ވަގުތު ކަނޑައެޅުމާއި ގުޅޭއި\n15 ޖޫން 2021 އިން ފެށިގެން ޢަމަލުކުރައްވަން ފައްޓަވާފައިވާ "ޝަރީޢަތްކުރުމާބެހޭ ޖިނާޢީ އިޖްރާއަތުގެ ޤަޥާޢިދު" (ޤަޥާޢިދު ނަންބަރު: (2021-SC-REG-01) ގެ 06 ވަނަ މާއްދާގައި، ކުށުގެ ތުހުމަތުގައި ބަންދުކޮށްފައި ހުންނަ މީހެއްގެ ބަންދާމެދު ގޮތެއް ނިންމުމަށް ކޯޓަށް ޙާޟިރު ކުރަންޖެހޭ ވަގުތު ކަނޑައަޅައި އިޢްލާނު ކުރަންޖެހޭކަމަށް ބަޔާންކޮށްފައިވުމާއި، މީގެކުރިން ޢަމަލު ކުރަމުން އައި ޖިނާޢީ އިޖްރާއަތުގެ ޤަޥާޢިދުގެ6ވަނަ މައްދާގައިވެސް މިފަދައިން ބަޔާންކޮށްފައިއޮތް އޮތުމުގެ މައްޗަށް ވ. ޖުޑީޝަލްދާއިރާގައި ގަޑިތައް ޢާއްމުކޮށްފައިވާ މި ކޯޓުގެ ނަންބަރު: J03C/2018/02 (27 ނޮވެމްބަރު 2018) އިޢްލާނުން ޢާއްމުކޮށްފައިވާ ގަޑިތަކަށް ތިރީގައި މިވާ ތާވަލުގައިވާ ގޮތުގެމަތިން ބަދަލުގެނެވިފައިވާކަން ޢާއްމުކޮށް އެންގުމަށްޓަކައި އިޢްލާނު ކުރީމެވެ.\nއަދި ބަލައި ފާސްކުރުމާއި، ހިފާ ހައްޔަރުކުރުމާއި، އެހެނިހެން ކޯޓު އަމުރަށް އެދުމާއި، އަމުރު ދޫކުރުމުގައި ވަކި ޚާއްޞަ ވަގުތެއް ކަނޑައެޅިފައި ނުވާވާހަކަވެސް ދެންނެވީމެވެ.\n12:00 އިން 14:00 އަށް\nކޮންމެ ދުވަހެއްގެ ހަވީރު 4:30 އިން ރޭގަނޑު 8:30 އަށް\n6 ޛުލްޤަޢިދާ 1442ހ.\n17 ޖޫން 2021މ.


Raees Yamin ge shareeathuge adu ehun cancel kohffi\n30 މޭ 2021 - 10:48:05\nމިއަދަށް ތާވަލު ކޮށްފައިވާ ކުރީގެ ރައީސް އަބްދުﷲ ޔާމީންގެ މައްޗަށް ކޮށްފައިވާ ދެ ދައުވާއެއްގެ ޝަރީއަތުގެ އަޑުއެހުން ކެންސަލް ކޮށްފި އެވެ.\nރައީސް ޔާމީންގެ ވަކީލުންގެ ޓީމުގައި ހިމެނޭ އާދަމް ޝަމީމު ކުރެއްވި ޓުވީޓެއްގައި ވިދާޅުވީ، މިއަދު ހެނދުނު 9:30 އަށް ތާވަލުކޮށްފައިވާ ރައީސް ޔާމީނުގެ ޝަރީއަތުގެ އަޑުއެހުން ކެންސަލް ކޮށްފައިވާކަން ކޯޓުން މިއަދު އަންގާފައިވާ ކަމަށެވެ.\nސީއެންއެމްއަށް މައުލޫމާތު ދެމުން ޝަމީމު ވިދާޅުވީ، މިހާތަނަށް ކޯޓުން އަންގާފައިވަނީ މިއަދުގެ އަޑުއެހުން ކެންސަލް ކުރިކަން އެކަނި ކަމަށެވެ. އަދި މި މައްސަލައިގެ އިތުރު ޝަރީޢަތެއް ކުރިއަށްގެންދާނެ ތާރީހެއް އަންގާފައި ނުވާކަމަށް ޝަމީމު ވިދާޅުވިއެވެ.\nރޭގެ ވަގުތެއްގައި ރައީސް ޔާމީންގެ ވަކީލުންގެ ޓީމުންގެ ފަރާތުން ވަނީ، މި ޝަރީއަތް ފަސްކޮށްދިނުމަށް ކްރިމިނަލް ކޯޓުގައި އެދިފައިވާ ކަމަށް ބުނެފައެވެ.\nއެފަދައިން ރައީސް ޔާމީންގެ ވަކީލުންގެ ޓީމުގެ ފަރާތުން އެދިފައިވަނީ، ކޮވިޑް 19ގެ މި ދަނޑިވަޅުގައި އެމަނިކުފާނު ކޯޓަށް ހާޒިރު ކުރުމަކީ ސިއްހީ ނުރައްކަލަށް ހުށަހެޅޭނެ ސަބަބެއް ކަމަަށް ބުނެއެވެ.\nމި ޝަރީއަތް އޮންނާނެކަން އަންގާފައިވަނީ މިދިޔަ މަހުގެ 27ގައި ކަމަށް ރައީސްޔާމީނުގެ ވަކީލުންގެ ޓީމުން ބުނެފައިވެއެވެ. އަދި ރޭވެސް ޝަރީއަތުގެ އަޑުއެހުން ކެންސަލް ކުރި ކަމެއް ނުވަތަ ނުކުރާ ކަމެއްވަކީލުންގެ ޓީމަށް ނާންގާ ކަމަށް ރޭ ސީއެންއެމްއަށް މައުލޫމާތު ދެމުން ޝަމީމު ވިދާޅުވެފައިވެއެވެ.\nއެމްއެމްޕީއާރްސީ ހިޔާނާތުގެ މައްސަލައިގައި ރައީސް ޔާމީންގެ އެކައުންޓަކަށް އެއް މިލިއަން ޑޮލަރު ޖަމާވި މައްސަލައެއްގައި ފަސް އަހަރުގެ ހުކުމެއް މިހާރު ވެސް އެމަނިކުފާނު ގެންދަވަނީ ތަންފީޒުކުރައްވަމުންނެެވެ.\nކެންސަލް ކުރެވުނު ޝަރީޢަތުގެ އަޑު އެހުމަކީ، ރައީސް ޔާމީން މަގާމުގެ ނުފޫޒު ބޭނުން ކުރައްވައިގެން އެމްއެމްޕީއާރްސީ މެދުވެރިކޮށް ރ. ފުއްގިރި ވިއްކައިގެން ލިބުނު 1.1 މިލިއަން ޑޮލަރު، އެމަނިކުފާނުގެ އެކައުންޓަކަށް ޖަމާކުރައްވާފައިވާ މައްސަލާގައި ރިޝްވަތު ނެންގެވުމާއި ކަޅު ފައިސާ ދޮވުމުގެ ތުހުމަތުގެ މައްސަލައެކެވެ.\nރައީސް ޔާމީންކްރިމިނަލް ކޯޓްމަނީ ލޯންޑްރިންއެމްއެމްޕީއާރުސީ ހިޔާނާތް


Rahyyithun beynun vanee hurihaa fikureh hajam kureveyne leadareh:...\nރާއްޖެ - ރިޔާސީ އިންތިޚާބް 2018\nރައްޔިތުން ބޭނުންވަނީ ހުރިހާ ފިކުރެއް ހަޖަމް ކުރެވޭނެ ލީޑަރެއް: މެންބަރު އަމީތު\nމިގައުމުގައި ބައިބައިވުންތައް އުފެދުނީ އިންތިޚާބު ކުރެވުނު ވެރިއެއްގެ ސަބަބުން\nވެރިކަމުގައި ވަކި ހިއްޕާލި ނަމަވެސް ރައްޔިތުން ވޯޓުން ބަލިކުރެވޭނެ\nކ. މާލެ3ސެޕްޓެންބަރ 2018 | ހޯމަ 10:35 1,347\nމަޑުއްވަރީ ދާއިރާގެ މެންބަރު މުހައްމަދު އަމީތު ވާހަކަދައްކަވަނީ - ރާއްޖެ އެމްވީ\nދިވެހި ރައްޔިތުން ބޭނުންވަނީ ހުރިހާ ފިކުރެއް ހަޖަމް ކުރެވޭނެ ލީޑަރެއް މިގައުމަށް ގެންނަން ކަމަށް ރައްޔިތުންގެ މަޖިލީހުގެ މަޑުއްވަރީ ދާއިރާގެ މެންބަރު މުހައްމަދު އަމީތު ވިދާޅުވެއްޖެއެވެ.\nކޯލިޝަނުން ގއ. ވިލިނގިލީގައި ބޭއްވި ޖަލްސާގައި ވާހަކަ ދައްކަވަމުން އަމީތު ވިދާޅުވީ ރާއްޖެ އޮތީ ބައިބައިވެފައިވާ ކަމަށާއި، ބައިބައިވުންތައް އުފެދުނީ އިންތިޚާބު ކުރެވުނު ވެރިއެއްގެ ސަބަބުން ކަމަށެވެ. އަމީތު ވިދާޅުވީ ރާއްޖެ ބޭނުންވަނީ ބައިބައިވުންތައް ނައްތާލާ ރައްޔިތުން އެއްބައިވަންތަ ކުރެވޭނެ ވެރިއެއް ކަމަށާއި، ތަފާތު ފިކުރުތައް އަޑު އެއްސެވޭނެ ގާބިލްކަން ހުރި ވެރިއެއް ކަމަށެވެ.\nއަމީތު ވިދާޅުވީ ރައްޔިތުން ބޭނުން ވަނީ ތަފާތު ސިޔާސީ ފިކުރުތަކާއެކު ވެސް އެބައިވަންތަ މުޖުތަމައު އެއް ކަމަށާއި، އެކަން ކުރުމުގެ ގާބިލްކަން ހުރީ ކޯލިޝަންގެ ރިޔާސީ ކެންޑިޑޭޓް އެކަނި ކަމަށެވެ. އަމީތު ވިދާޅުވީ ގައުމު ހަލާކުވެގެން މިދަނީ ރައްޔިތުންގެ ތަފާތު ފިކުރުތައް ހަޖަމް ކުރެވޭނެ ވެރިއެއް މިގައުމުގައި ނެތުމުން ކަމަށެވެ.\n"އިބްރާހިމް މުހައްމަދު ސޯލިހުއަށް ގައުމު އެއްބައިވަންތަ ކުރެވޭނެ. ހުރިހާ އަޑެއް އެއްސެވޭނެ. ހުރިހާ މަންޒަރެއް ބެއްލެވޭނެ. ހުރިހާ ފިކުރެއް ހަޖަމް ކުރެވޭނެ އިނގޭތޯ. އަޅުގަނޑުމެން އެތަޖުރިބާ ކޮށްފައި ތިބީމަ އަޅުގަނޑުމެން މިވާހަކަ މިދައްކަނީ." އަމީތު ވިދާޅުވިއެވެ.\nއަމީތު ވިދާޅުވީ މިއަހަރުގެ ރިޔާސީ އިންތިޚާބުގައި އެކިކުލައިގެ ފިކުރުތައް ފެންނަ ތަފާތު ކުލަތައް ހަޖަމް ކުރެވޭނެ ލީޑަރަށް މިގައުމަށް ގެންނާނެ ކަމަށާއި، ރައްޔިތުންގެ އިހުސާސްތަކަށް އަނިޔާވެރިވި މީހަކު މިގައުމުގެ ހުންގާނުގައި ނުބަހައްޓާނެ ކަމަށެވެ.\nކިތަންމެ ވަރަށް ވެރިކަމުގައި ވަކި ހިއްޕާލި ނަމަވެސް ރައްޔިތުން ވޯޓުން ބަލިކުރެވޭނެ ކަމަށާއި، ވޯޓު އޮޅުވާ ނުލެވޭނެ ކަމަށް އަމީތު ވިދާޅުވިއެވެ.\nޖަލަށްލައި މަރާލިއަސް ރައްޔިތުންގެ ހައްގުގައި މަސައްކަތް ކުރާނެކަން ފާހަގަކުރައްވައި އަމީތު ވިދާޅުވީ ރައްޔިތުންގެ ބާރަށް ވުރެ ގަދަ ނުވޭނެ ކަމަށާއި، ނިގުޅައިގަތް ހައްގުތައް އަބުރާ ހޯދާނެ ކަމަށެވެ. އަމީތު ވިދާޅުވީ މުގުރުން ޖަހައި ޕެޕާރ ސްޕްރޭ ބޭނުން ކޮށްގެން ރައްޔިތުން ގެއަށް ވެއްދޭނެ ކަމަށް މިސަރުކާރުން ހީކުރުމަކީ މޮޔަ ކަމެއް ކަމަށެވެ.\nރައްޔިތުން ހައްގު ބަސް ބުނެ ގައުމަށް ގައްދާރުވި އެންމެން އިންސާފުގެ ކުރިމައްޗަށް ގެންނާނެ ކަމަށާއި، ހައްގު އަދަބު ދޭނެ ދުވަސް އޮތީ ވަރަށް ކައިރީގައި ކަމަށް އަމީތު ވިދާޅުވިއެވެ.


HPA Ge Guideline Aa Shahid Hilaafu Vejje: Idhikolhu – adduLIVE\nއެޗްޕީއޭގެ ގައިޑްލައިނާ ޝާހިދު ހިލާފުވެއްޖެ: އިދިކޮޅު\nSep 21, 2020, 15:33 ހަސަން ރަޝީދު\nފޮރިން މިނިސްޓަރު އަބްދުﷲ ޝާހިދު އެޗްޕީއޭގެ ގައިޑްލައިނާ ހިލާފުވެފައިވާ ކަމަށް އިދިކޮޅު ޕީޕީއެމް/ޕީއެންސީ ކޯލިޝަނުން ބުނެފިއެވެ.\nއިދިކޮޅުން މިއަދު ނެރުނު ބަޔާނެއްގައި ބުނީ ރާއްޖެއިން ބޭރަށް ޒިޔާރަތް ކުރުމަށްފަހު ގައުމަށް އެނބުރި އަންނަ ރައްޔިތުން 14 ދުވަހުގެ ކަރަންޓީނުގައި އެކަހެރިވެ ހުންނަން ޖެހޭ އުސޫލަށް ސަރުކާރުން އިސްވެރިން އަމަލު ނުކުރުމަކީ ބަލައިގަނެވޭނެ ކަމެއް ނޫން ކަމަށެވެ.\nއެގޮތުން ރާއްޖެއިން ބޭރަށް ދަތުރުފުޅެއް ކުރެއްވުމަށްފަހު ފޮރިން މިނިސްޓަރު ޝާހިދު އެނބުރި ރާއްޖެ ވަޑައިގަތީ މި މަހުގެ 19 ގައި ދުބާއީއިން އައި އެމިރޭޓްސް އެއާލައިންގެ ފްލައިޓަކުން ކަމަށާއި އަދި އިއްޔެ ފޮރިން މިނިސްޓްރީގައި ބޭއްވި ރަސްމިއްޔާތެއްގައި ގިނަ ބަޔަކު އެއްކޮށްގެން ޝާހިދު ހަރަކާތްތެރިވެވަޑައިގަތުމުން އެކަމާ ރައްޔިތުން ކަންބޮޑުވުން ފާޅުކުރަމުންދާ ކަމަށް އިދިކޮޅުން ބުނެއެވެ.\n"އެމަނިކުފާނު ވަނީ އެޗްޕީއޭގެ އާންމު ގައިޑްލައިނާ ހިލާފުވެެވަޑައިގެންފައި ކަމުން، އެތައް ބަޔަކު ނުރައްކަލަށް ހުށަހަޅުއްވާފައިވާކަން ފާހަގަކުރަމުންނެވެ" އިދިކޮޅުން ބުނެއެވެ.\nމިފަދަ ޒިންމާދާރުކަން ކުޑަ އަމަލުތައް ސަރުކާރުގެ އިސްވެރިންގެ ކިބައިން ފެނުމަކީ ކަންބޮޑުވާ ކަމެއް ކަމަށާއި އެގޮތުން އެމްޑީޕީ އަށް ނިސްބަތްވާ ފަރާތްތަކުން އެޗްޕީއޭގެ ގައިޑްލައިނާ ހިލާފުވާއިރު ވެސް ފިޔަވަޅެއް ނޭޅޭތީ އެކަމާ ހިތާމަކުރާ ކަމަށްވެސް އެ ބަޔާނުގައި ބުނެފައިވެއެވެ.\nއެގޮތުން ރައްޔިތުންނަށް ވަކި އުސޫލެއް އަދި ބޮޑުންނަށް ވަކި އުސޫލެއް އޮންނަ އޮތުން ދޫކޮށްލައި، މިނިސްޓަރަކަސް މަޖިލީހުގެ ރައީސަކަށް ވިޔަސް މިފަދަ އާންމު ސިއްހަތާ ގުޅޭ ކަންކަމުގައި އޮންނަން ވާނީ ރައްޔިތުންނާ އެއް އުސޫލެއް ކަމަށްވެސް އެ ބަޔާނުގައި ބުނެފައިވެއެވެ.


މުޣަލް އެމްޕަޔަރ -13 | Sandhaanu\nhttps://sandhaanu.today/15108/ އާއި ގުޅޭ..\nމުޣަލް ރަސްކަން އަރިއަޅާލައި ވެއްޓެމުންދާތަން ބަލަންހުރި އީރާނުގެ ނާދިރް ޝާހުވެސް ފުރުސަތުގެ ބޭނުން ހިފީ އޭގެ އެންމެ ފުރިހަމަ ގޮތުގައެވެ. އުތުރު އަދި ހުޅަނގު އުތުރުގެ ސަރަހައްދުތަކުގައި އެއްވެސް މިންވަރަކަށް މުޣަލްގެ ދިފާއެއް ނެތުމާއި އެ ސަރަހައްދާމެދު މާބޮޑު އަޅާލުމެއްވެސް ނެތި ދޫކޮށްލާފާ އޮތުމުން އެސަރަހައްދު ފަތަހަކުރުން ނާދިރު ޝާހަށް ވެގެންދިޔައީ ޣަނީމާ މުދަލެއް ލިބިގަތުންހާ ފަސޭހަކަމަކަށެވެ.\nޣަޒްނީ އާއި ކާބުލް އާއި އިންޑަސްކޯރުގެ ބައެއް ސަރަހައްދުތަކާއި އަދި 1738 ވަނަ އަހަރު ލާހޯރު ފަތަހަ ކުރެވުނީވެސް އެއްވެސް ބަޔަކާ ކުރިމަތިލުމެއް ނެތިއެވެ. މުޣަލްގެ އިއްޒަތްތެރިންނަށް ހޭވެރިކަންވީވެސް މިހިސާބަށް ކަންތައް ދިއުމުންނެވެ. އެހެންވީމާ ދެން އަވަސްވެގަތީ ދިއްލީ ސަލާމަތްކުރުމަށެވެ. އެހެންނަމަވެސް މިކަމުގައިވެސް އަމިއްލަ އެދުމުން ފޯވެފައި ތިބި ބޮޑުންނަށް އެއްބަސްވެވުމަކަށް ނާދެވުނެވެ. އެންމެފަހުން 1739 ވަނައަހަރު ފެބުރުއަރީ މަހުގެ ތެރޭގައި ދިއްލީވެސް ނާދިރު ޝާހުގެ ބާރުގެ ދަށަށް ދިޔައީއެވެ. އަދި މުޙައްމަދު ޝާހު އަސީރެއްގެގޮތުގައި ހައްޔަރުކޮށްގެން ގެންދިޔައީއެވެ. އަދި ދިއްލީ ހިފުމަށް ކުރި ހަނގުރާމައިގާ ނާދިރު ޝާހުގެ ބައެއް ސިފައިން މަރުވުމުގެ ބަދަލު ހިފުމެއްގެގޮތުން ތިރީސް ހާހަށްވުރެން ގިނަ ދިއްލީއަށް ނިސްބަތްވާ އާންމުރައްޔިތުން މަރާލިއެވެ. އަދި އެލަޝްކަރު ފައިބައިގެންދިޔައީ ދިއްލީ އެއްކޮށް ނޮޅާލުމާއެކު ކޯހީ ނޫރު އޭ ކިއުނު މަޝްހޫރު ޖަވާހިރާއި ޝަހުޖަހާންގެ ރާދައަސްދޫނި ފަތުގެ ތަޚްތުވެސް ހިފައިގެންނެވެ. އަދި ކާބުލް ހިމެނޭ ހުރިހާ ސަރަހައްދެއް ދޫކޮށް ފައިބަންވެސް މުޙައްމަދު ޝާހަށް އަމުރުކުރިއެވެ.\nނާދިރް ޝާހުގެ މި އަރައިގަތުން ހަގީގަތުގައިވެސް މުޣަލް އެމްޕަޔަރ ކުޑަކަކޫމައްޗަށް ތިރިކޮށްލުވިއެވެ. އަދި މަރާތުންގެ ދެކޮޅުވެރިކަންވެސް މެލްވާ އާއި ގުޖުރާތާއި ބުލްޑެލަޚަންދާއި އަދި އެ ސަރަހައްދުތަކުގެ އުތުރުގައިވާ އެންމެހާ ސަރަހައްދުތަކަށް ފެތުރިގެންފިއެވެ.\nއެންމެފަހުން މަރާތުންގެ ޗީފްމިނިސްޓރަކަށް ހުރި ( ޕެޝްވާ ) ބާލާޖީ ބާޖީ ރާއޯއަށް ގަވަރނަރކަން ދޭން ވެސް މަޖްބޫރު ވެއްޖެއެވެ. ކަޓޭހާރް ( ރޯހިލް ޚަންދު ) ގެ ސަރަހައްދު އަލީ މުޙައްމަދު ރުޚޭލާ އެވެ ކިޔުނު އެޑްވެންޗަރަކުގެ ބާރުގެ ދަށަށް ގެންގޮސްފިއެވެ. މިއިން އެއްވެސް ތަނެއް އަނބުރާ ފަތަހަކުރުމުގެ ގާބިލްކަން މުޣަލް އެމަޕަޔަރަށް ލިބިފައެއްނެތެވެ. ވިސްނާ ފިކުރުކުރާ ބަޔަކަށް ވަރަށްބޮޑު ޢިބުރަތެކެވެ. ކާބުލް ގެއްލުމުން ހުޅަނގު އުތުރުން އަރައިގަންނަ ދެކޮޅުވެރި ލަޝްކަރުތައް ހުއްޓުވުމުގެ މަގުތައް ބަންދުވެއްޖެއެވެ. ނާދިރު ޝާހުގެ ލަޝްކަރުގެ ބާރުގަދަ ލެފްޓިނެންޓްއެއް ކަމުގައިވާ އަޙުމަދު ޝާހު ދުއްރާނީގެ އަތްމައްޗަށް ޕަންޖާބު ހިގައްޖެއެވެ. 1747 ޖޫންގައި ނާދިރް ޝާހު އަވަހާރަވުމުން ކާބުލްގެ ރަސްކަމާ ހަވާލުވީވެސް އަޙުމަދު ޝާހު ދުއްރާނީއެވެ. އަދި ލާހޯރުވެސް އޭނާގެ ބާރުގެ ދަށަށްގެނައެވެ.\nނާދިރު ޝާޙު އެމަނިކުފާނުގެ ލަޝްކަރާއިއެކު:\nދިއްލީ އަތުލަން ކުރިމަސައްކަތް ފުރަތަމަ ކޮޅުގައި ކާމިޔާބު ނުވިޔަސް ދޭތެރޭދޭތެރޭން ޙަަލާދެމުންގޮސް ދިއްލީވެސް އަތުލައިގެންފިއެވެ. ދިއްލީ ދިފާޢުކުރުމުގެ ކުޅަދާންކަންވެސް މުޣަލް އެމްޕަޔަރގައި ނެތިދިޔައީއެވެ.\nއުތުރު އިންޑިއާ ގައި މަރާތުންނާއި އަފްޣާނުންގެ ދެކޮޅުވެރިކަން :\n1747 ގައި މުޙައްމަދު ޝާހު އަވަހާރަވުމާގުޅިގެން ޖެހިގެން އައި އެގާރަ އަހަރު ދުވަހުގެ ތެރޭގައި މުޣަލް އެމްޕަޔަރގެ ހަތަރު ޕްރިންސުން ރަސްކަމުގެ ތަޚްތަށް އިސްކުރެވުނެވެ. 1748 އިން 1754 އަށް މުޙަންމަދު ޝާހުގެ ފިރިހެން ދަރިފުޅު އަޙްމަދު ޝާހު ރަސްކަން ކުރެއްވިއެވެ. އޭނާގެ ރަސްކަން ނިމުމަކަށް ގެނައުމުގެ އެންމެ މުހިންމު ބައެއް ކުޅުނީ ވަޒީރަކަށް ހުރި އިމާދުލްމުލްކު އެވެ. ދެން ރަސްކަމަށް އިސްކުރެވުނީ ޢަލަމްގީރް2އެވެ. ޢާލަމްގީރް2އަކީ ޝާހުޢާލަމް2ގެ ފިރިހެން ދަރިއެވެ. އޭނާގެ ރަސްކަން ދެމިއޮތީ 1754 އިން 1759 އަށެވެ. ވަޒީރަކަށް ހުރި އިމާދުލް މުލްކު އޭނާވެސް މަރާލީއެވެ. އެއަށްފަހު ކާމްބަޚްޝްގެ ކާފަދަރިއަކު ކަމުގައިވާ މުހްޔިލްމިއްލަތަކީ ރަސްދަރިކަލަކަށް ހަދާފައި ޝާހުޖަހާން3ގެ ނަމުގައި 1759 ނޮވެމްބަރު މަހުގެ ތެރޭގައި ތަޚްތަށް އިސްކުރުވިއެވެ. ގަބޫލުކުރެވޭގޮތުގައި މި ހުރިހާކަމެއް ރާވައި ހިންގުމުގައި އެންމެ އިސްދައުރެއް ކުޅުނީ މަރާތުންނެވެ. އެއީ މަރާތުންގެ ވެސް އެންމެ ބާރު ގަދަވެގެން ދިޔަ ދުވަސްވަރެވެ. އެމީހުން މަސައްކަތް ކުރަމުންދިޔައީ މުޣަލް ރަސްކަން ވައްޓާލުމަށްފަހު މަރާތުންގެ އެމްޕަޔަރެއް ގާއިމުކުރުމުގެ ވިސްނުމުގައެވެ.\nއެހެންނަމަވެސް އެދުވަސްވަރު އަފްޣާންގެ ވެރިޔަކަށް ހުރި ނަޖީބުއްދަވްލަތު ގެ ރޭވުންތެރިކަމާއި އަދި އަޙްމަދު ޝާހް ދުއްރާނީގެ ތާއީދާއެކު މަރާތުންނަށް އެ މަގުތައް ބަންދުކުރިއެވެ. އެދުވަސްވަރު ދިއްލީއާއި އުތުރު އިންޑިއާގެ ކޮންޓްރޯލް އަތުލުމަށްޓަކައި މަރާތުންނާއި އަފްޣާން ސިފައިންނާ ދޭތެރޭ ނުރައްކާތެރި އެތައް ކުރިމަތިލުންތަކެއް ހިނގިއެވެ. އަފްޣާން ސިފައިންގެ ނަސީބު ރަނގަޅުކަމުން އެ ހުރިހާ ކުރިމަތިލުން ތަކެއްގައިވެސް އެ ސަރަހައްދުތަކުގެ ސުންނީ އިލްމުވެރިންގެ ތާއީދު ލިބެމުންދިޔައީ އަފްޣާން ސިފައިންގެ ފައުޖުތަކަށެވެ. މުސްލިމުންގެ ވިސްނުން ބިނާކޮށްފައިއޮތީ މަރާތުންނަށް ބާރު ލިބިއްޖެނަމަ މުސްލިމުން ނަށް ނިކަމެތިކަން ލިބިދާނެ ކަމުގެ މައްޗަށެވެ. އަދި މަރާތުން ކިތަންމެ މަސައްކަތެއް ކުރިނަމަވެސް އެމީހުންގެ އޮޑީގެތެރެއަށް ހިންދޫންގެ ބޮޑުން ގެނެވޭގޮތެއްވެސް ނުވިއެވެ.\nޖަޓުންނާއި ރާޖުޕުތުންގެ ބާރުގެ ދަށުގައި އުތުރު އިންޑިއާގެ ބޮޑު ސަރަހައްދެއް އޮތުމާއެކު އެއްވެސް ބައެއްގެ ތެރޭގައި ހިނގާ ދެކޮޅުވެރިކަމުގެ ތެރެއަށް ވަންނާކަށް އެމީހުން ބޭނުމެއް ނުވިއެވެ. އަދި އުތުރު އިންޑިއާގެ ޢާންމު ހިންދޫންގެ ނަޒަރުގައި ހުޅަނގު އުތުރަށް ނިސްބަތްކުރެވޭ ޕަޓާނުން ފަދައިން މަރާތުންނަކީ ވެސް ދެކުނު އިންޑިއާއަށް ނިސްބަތްކުރެވޭ ވަގުންނެވެ. ހަމަ މިދުވަސްވަރު އަޙްމަދު ޝާހު ދުއްރާނީގެ ލަޝްކަރުތަކުން އުތުރު އިންޑިއާގެ ދިއްލީއާއި މަތޫރާއާއި ހަމަޔަށް ހުރި ހުސްބިންތަކަށް އެތައްފަހަރަކު އަރައިގެނެ ފޭރި ލޫޓުވަމުން ގެންދިޔައެވެ. އަދި ހަމަ އެދުވަސްވަރު އެސަރަހައްދުގައި ބާލާޖީ ބާޖީ ރާއޯ ގެ ބާރު ގަދަކުރުމުގެގޮތުން އޭނާގެ ކޮއްކޮ ސަދާސިވްރާއޯގެ ވެރިކަމުގެދަށުގައި ބާރުގަދަ ލަޝްކަރުތަކެއް ފޮނުވިއެވެ. މި ދެފަރާތުން ބަދަލުކުރެވެމުންދިޔަ ހަނގުރާމަތަކުގެ އެންމެފަހު ކުރިމަތިލުން ހިނގައިދިޔައީ ޕަނިޕެޓް ކައިރީގައެވެ. އެއީ 1761 ޖެނުއަރީ4ވަނަދުވަހުއެވެ. އެ ކުރިމަތިލުމުގައި ސަދާސިވްރާއޯގެ ލަޝްކަރުތައް ބަލިވުމާގުޅިގެން އުތުރުން މުޣަލް އެމްޕަޔަރުގެ ދަށުގައިވާ އިންޑިއާގެ އެންމެހާ ސަރަހައްދުތައް ކޮންޓްރޯލް ކުރަން ބާލާޖީ ކުރަމުން އައި އުންމީދުތައް ވެއްޔާމޮޑެވިގެން ދިޔައީއެވެ. އަދި އަޙްމަދު ޝާހު ދުއްރާނީ އަކަށްވެސް މުޣަލް އެމްޕަޔަރ އަލުން ނަގާ ކޮޅަށް ޖެހޭ ގޮތެއް ނުވިއެވެ.\nހަމައެފަދައިން އަފްޣާނުންނަށް ޕަންޖާބު އެކަނިވެސް ހިފާއްޓާލެވޭގޮތެއް ނުވިއެވެ. ސިކުންގެ އިސްނެގުމާއެކު އުފެދުނު ސަރަހައްދީ އެއްބައިވަންތަކަން އޮތީ މާބޮޑަށް ބާރުގަދަކޮށްފައެވެ. 1759 އިން 1771 އަށް ޝާހުޢާލަމް-2 ހުންނަވަންޖެހުނީ ބިހާރުގައި ކަމަށްވީތީ ރަސްކަމުގެ ތަޚްތު ހުރީ މުޅިން ހުސްކޮށް ކަމުގައިވެސް ބުނެވިދާނެއެވެ. މި މުއްދަތުގެ ތެރޭގައި ރަސްކަމުގެ ހުރިހާ ކަމަކާ ހަވާލުވެގެން ހުރީ ނަޖީބުއްދަވްލަތު އެވެ. އޭނާގެ މުޅި އަމާޒަކަށްވެފައި އޮތީ ރަސްކަން ބައިބައި ކޮށްލުމެވެ. ނަތީޖާއަކަށްވެގެން ދިޔައީ މުޣަލް އެމްޕަޔަރަކީ ހަމައެކަނި ދިއްލީ އަށް ނިސްބަތްކުރެވޭ ނަމަކަށް ވެގެން ދިއުމެވެ. ތާރީޚް އިލްމުވެރިންގެ ނަޒަރުގައި މުޣަލް އެމްޕަޔަރ ބަލިކަށިވެގެންދިއުމުގެ އަސްލަކީ ސިޔާސީ އަދި އިގްތިސާދީ ކަންކަން ހިންގުމަށްޓަކައި ލާމަރުކަޒް ކޮށް ހިންގަން ފެށުމެވެ.\nއެކަމުގެ ސަބަބުން ތަފާތު ސިޔާސީ ވިސްނުންތަކަށް މަގު ހުޅުވި ޢާންމުރައްޔިތުން ބައިބައިކުރުމުގެ އާ އުސޫލުތަކެއް ތަޢާރުފްވެގެން ދިއުމެވެ. ފައިސާއާއި ބާރާއި ނޫފޫޒު އަދި އަންހެނުން ކިތަންމެ ގިނައިން ލިބުނަސް އެކަންކަމުގައި މިންވަރަށް އީމާން ނުވުމަކީ އިންސާނީ ތަބީޢަތުގައި ހަރުލާފައި ހުންނަ ސިފައެއްކަން އެނގިގެންދިއައެވެ. އޭރުވެސް ފާޅުވަމުން ދިޔަ ފަދައިން މިހާރުވެސް ލާމަރުކަޒް ކުރުމަކީ އެންމެ ރަނގަޅު ގޮތްކަމުގައި ތަޖްރިބާކާރުން ނުދެކެއެވެ. އެއާޚިލާފަށް ބައިބައިކޮށްގެން ރައްޔިތުންގެންގުޅުމަކީ މަސްލަޙަތަށް އޮތް ބޮޑު ގޮންޖެހުމެއްކަމަށް އެބޭފޫޅުން އިއްތިފާގުވެއެވެ. އެހެންނަމަވެސް ބާރުގަދަ ގައުމުތަކުން ބޭނުންވާނީ ތަފާތު އެކިއެކި އަވާމެންދުރު ދައްކައިގެން ވިޔަސް ބަލިކަށި މީހުން އިތުރަށް ބަލިކަށި ކުރުވާށެވެ. ބާރުގަދަމީހުން އިތުރަށް ބާރުގަދަވެގެންދާނީ އޭރުން ކަމަށްވާތީއެވެ.\nކިއުންތެރިއެއް ސެޕްޓެމްބަރ 19, 2021 At 6:23 އމ\nމިރާއްޖޭގެ ކުޑަކުޑަ އާބާދީއަށްވެސް މިއޮތީ ލާމަރުކަޒީ ނުވަތަ ބައިބައިކުރުމުގެ މުސީބާތާ ކުރިމަތިލާންޖެހިފައެވެ. މިހާރުވެސް ލާމަރުކަޒީ މަރުކަޒުތަކަށް ހީވަނީ އެއީ އެމީހުންގެ އަމިއްލަ ވެރިކަމެއް އޮންނަ ސަރަހައްދެއްހެންނެވެ މިއޮތީ ކިތަންމެ ރަނގަޅަކަށްވެސް ލާ މަރުކަޒީ ދަންތޫރައިގާ ދިވެހިން ޖައްސާފައެވެ. މި ބަލާވެރިކަމުން ސަލާމަތް ވެވޭނީ ކޮންއިރަކުން ބާވައެވެ !


Meehun Bandhukuraa Kamashaa, Maguthakah Beys Jahaa Kamah Bunaa Vaahakaakee Dhogeh - Vaguthu\nމަގުމަތީ އުޅޭނަމަ ހައްޔަރުކޮށް، މާލޭއަށް ބޭސްޖަހާ ކަމަށް ބުނާ ވާހަކައަކީ ދޮގެއް!\nމާލޭގެ މަގުމަތީގައި އުޅޭ މީހުން ބަންދު ކުރަން ފުލުހުން ނިންމާފައިވާ ކަމަށާއި، މަގުތަކަށް ބޭސްޖެހުމަށް ނިންމާފައިވާ ކަމަށް ބުނެ ދެކެވޭ ވާހަކަތައް ސަރުކާރުން ދޮގުކޮށްފިއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމެއްގައި، ކޮވިޑް 19އިގެ މައުލޫމާތު ދިނުމަށް ކަނޑައަޅާފައިވާ ތަރުޖަމާން މަބްރޫކް އަޒީޒް ވަނީ މި ދަނޑިވަޅުގައި އެއްވެސް ފަރާތަކުން ރައްޔިތުންގެ ހިތްތަކުގައި ބިރުވެރިކަން އުފެދޭގޮތަށް އެއްވެސް ވާހަކަތަކެއް ނުދެއްކުމަށް އިލްތިމާސްކުރައްވާފައެވެ.\nމަބްރޫކް ވިދާޅުވީ ރާއްޖޭގައި ރޯޑްބްލޮކްޖަހައިގެން ފުލުހުން މީހުން ބަންދުކުރާކަމަށް އަޑު ފެތުރުނު ނަމަވެސް، އެފަދަ ފިޔަވަޅެއް ރާއްޖޭގައި އަޅަމުން ނުދާކަމަށެވެ.\n"ދޮގު މައުލޫމާތުތަކުގެ ވާހަކަ އަޅުގަނޑުމެން ޕްރެސްގައި ދައްކަން ޖެހޭ ހިސާބަށް މިއައީ. ފުރަތަމަ ވާހަކައަކީ ޕޮލިހުން ރޯޑްބްލޮކް ޖަހައިގެން މާލޭގެ ތެރޭގައި ދުއްވާ މީހުން ބަންދު ކުރާނެ ކަމަށް ދެއްކެމުންދާ ވާހަކައެއް ތިބޭފުޅުންނަށް ފެނިފައި ފަހަރެއްގައި އޮވެދާނެ. އެއީ އަސްލު މެލޭޝިއާ ޕޮލިހުން ދައްކާފައި އޮތް ވާހަކައެއް." މަބްރޫކް ވިދާޅުވިއެވެ.\nމީގެ އިތުރުން މާލޭގެ މަގުތަކަށް ބޭސްޖަހަން ނިންމާފައިވެސް ނުވާނެ ކަމަށް އޭނާ ވިދާޅުވިއެވެ.\n"މާލެ ތެރެއަށް ބޭހެއް ޖަހަން މިރޭ ބަންދުކުރާ ކަމަށާ މިކަމާއި ގުޅިގެން އެންމެން ގޭގައި މަޑު ކޮށްދިނުމަށް އެއީ ލަންކާގައި މިވަގުތު ދެއްކޭ ވާހަކައެއް. ރާއްޖޭގައި ދެއްކޭ ވާހަކައެއް ނޫން. އެ ދެ ވާހަކަ ރާއްޖޭގެ ކޮންޓެކްސްޓަށް ލައިގެން ފޮޓޯ ޖަަހައިގެން އެކި ގޮތްގޮތަށް އެބަ ދައުރުވަމުންދޭ އެކި ސޯޝަލް މީޑިއާ ޕްލެޓްފޯމްތަކުގައި. އެހެންވީމަ އެ ދެ ވާހަކަ އަކީ ދޮގު ވާހަކައެއް. އެހެންނަމަވެސް އަޅުގަނޑު ދަންނަވާލާނަން، ދެން ހަމަ ގޭގަ މަޑު ކުރުން ރަނގަޅީ." މަބްރޫކް ވިދާޅުވިއެވެ.\nމި ދަނޑިވަޅުގައި ދޮގު ޚަބަރު ފަތުރާ ފަރާތްތަކަށް ފިޔަވަޅު އަޅާނެ ކަމުގެ އިންޒާރު ކަމާއި ބެހޭ ފަރާތްތަކުން ވަނީ ދީފައެވެ.\nމާޗް 20, 2020 10:59\nމިހާރަކު ނޫން. އެއްވެސް އިރެއްގައި ހަމައެއް ލަމައެއް ނެތި ލާޗާރުބިޗާރަށް މަގުމަތީގައި ގްރޫޕް ހަދައިގެން ކަންކަން މަތީގައި ތިބޭ މީހުން އަބަދުވެސް 72 ގަޑިއިރަށް ހައްޔަރުކުރަންވީ. ތަކުރާރުކޮށް މިކަން މިހާރު ކުރަންވެއްޖެ. މަގުމަތި އަމާންވެ ރަށުތެރެ އަމާންވެ ގައުމަށް ސުލްހަ މަސަލަސްކަން އައިސް ބިރުވެރިކަން ފިލައިގެންދާނީ މިފަދަ ހަރުދަނާ ފިޔަވަޅު އަޅައިގެން. ދިވެހިރާއްޖޭގެ ވެރިރަށަށްވުރެ ދިވެހިން މިދާ އިންޑިޔާގެ މެޑްރާސްގައި މާ މީހުން ބައިބޯވާނެ. އެކަމަކު ޒުވާނުން ގޯޅިގޯޅި ކަންމަތީގައި ފުނިޖެހިފައި ތިއްބާ ދެކެލެއްވި ބޭކަލަކުވެސް ބޭކަނބަލަކުވެސް ނުހުންނާނެ. މިރާއްޖޭގައިވެސް މިހެން ވާކަށް ނުޖެހޭ.\nމާޗް 20, 2020 12:36\nދޮގު ޚހަބަރެކޭ ކިޔަންވީ ކީއްވެ. މާލޭގަ ހިނގާ ކަންކަމެކޭ ތީގަ ލިޔެފަ ހުރިތަ. ބޭސް ޖަހާ ވާހަކަ ލިޔެފަ އޮތީ މުނިސިޕަލް ކޮމިޝަނަރގެ ފަރާތުން. ރާއްޖޭގަ ހުރޭތަ އެމީހަކު؟ ބަޔަކު އޮޅުވާލުމަކީ ދޮގު ޚަބަރު ފެތުރުން ކަމަށް ވޭތަ؟ 1 ޓަނު ފެން ހިލޭ ދޭ ވާހަކަ ބުނީމަ ގޭގަ ވަހައްޓަނީ ކިހިނެއްހޭ މިނެރަލްވޯޓަރ އިން ފެންވަރަންވީއޭ ވެސް ކިޔާ ހެދި. އެވެސް ދޮގު ޚަބަރު ފެތުރީމަތަ؟\nމާޗް 20, 2020 13:07\nދިވެހިން ނަކީ ހަގީގަތަށް ވެސް ވ ފިތުނަ ފަސާދަ އަށް ލޯބި ކުރާބައެއް\nމާޗް 20, 2020 13:45\nތިކަން ވެސް ކުރަންވީ ރައްޔިތުންގެ ސަލާމަތާ ރައްކާތެރި ކަމަށް އެޅުނު ކޮންމެ ފިޔަވަޅެއްވެސް މިވަގުތު އަޅަންފެނޭ\nމާޗް 20, 2020 14:19\nހަމަތިގޮތައް ބުނެބަލަ މަޑިސީލަ ޕްރޮގްރާމުންހެދީ ދޮގެކޭ\nމާޗް 20, 2020 16:16\nޖާހިލުންގެ ވެރިކަން މުސީބާތަކަށް ވެގެން ދާމަންޒަރު މިއަދު ފެނިގެން މިދަނީ ދެންއަތްޖަހާ!\nމާޗް 20, 2020 16:47\nލާދީނީ ރިޕޯޓު ނެރުނު މުނާފިޤުން ހައްޔަރު ނުކޮށް މަޑިސީލަޔާ ކުޅެއްޏާ ވަގުވެރިކަމެއް ނިމުމަކަށް ގެންނަން ޖެހިދާނެ ތިކުރަނީ ރައްޔަތުންގެ ވެރިކަމެއް ނޫން ތިއީ ރަށްޔަތުންނަށް ހެޔޮއެދޭ ބައެއްނޫން ތިއީ ރަށްޔަތުން ފަނާކުރާބައެއް ރައްޔަތުން ތިބީކޮން ކޮޅަކުކަން ޕޕޖަލްސާ އިން ސަރުކާރަށް އޮނާނީފެނިފަ ހަޖަމް ނުވީވެސް އެހެންވީމަ ދެންވެސް މައިތިރިވެގެ ން މަޑިސީލަޔާ ނުކުޅެ ތިބެވޭތޯ ބަލާ އެހެން ނޫނީ ދެންބާއްވާޖަލްސާ އެއަށްވުރެ ބޮޑުވެގެން ބޮޑުވެގެން ބޮޑުވެގެން ގޮސް ކެކިއުތުރިގެން ފާނެ އަދި ތިލާދީނީ ޖައްބާރުން މިރާއްޖޭ ބޭރުކުރަން ޖެހިދާނެ 5އަހަރު ވަންދެން މައިތިރި ވެގެންތިބެވޭ ތީބަލާބަލަ ޖަނަވާރުތައް\nމާޗް 20, 2020 17:04\nރާއްޖެ ހުއްޓުވާލި އެންޑާ-19-ވެއްޓޭ-19 ކޯވިޑް-19 އިބުރަތު ފުރިގެން ނުވޭތޯ؟


China in Raajje ah gina adhadhege sihee samaamu Raajje ah hadhiyaa kohffi\nޗައިނާއިން ގިނަ އަދަދެއްގެ ސިއްހީ ސާމާނު ރާއްޖެއަށް ހަދިޔާކޮށްފި\nކޮވިޑް-19 އާއި ގުޅިގެން ދިވެހިރާއްޖެއިން ބޭނުންވާނެ ގިނަ ސިއްހީ އެހީގެ ސާމާނު ޗައިނާގެ ފަރާތުން ފޯރުކޮށްދީފިއެވެ.\nމި އެހީގެ ސާމާނުތައް ދިވެހިރާއްޖެއަށް އައިސްފައިވަނީ މިއަދު ހަވީރުގެ ވަގުތެއްގައި ވެލާނާ އިންޓަރނޭޝަނަލް އެއާޕޯޓަށް ޖެއްސި ޚާއްސަ ޗާޓަރ ފްލައިޓެއްގައެވެ.\nމި ފްލައިޓްގައި އެހީގެ ތަކެތި ފޯރުކޮށްދީފައިވަނީ ޗައިނާގެ މިނިސްޓްރީ އޮފް ފޮރިން އެފެއާޒް، މާލޭގެ ސިސްޓަރ ސިޓީ ކަމުގައިވާ ގުއަންގްޒީ ޝުއަންގ އޮޓޮނޮމަސް ރީޖަންގެ ސަރުކާރު، އަލީބާބާ ފައުންޑޭޝަން، ވާވެއި އަދި ދިވެހިރާއްޖޭގައި ހަރަކާތްތެރިވާ ޗައިނާގެ އެކި ކުންފުނިތައް ހިމެނެއެވެ.\nޗައިނާގެ ފަރާތުން ދިވެހިރާއްޖެއަށް އެހީގެ ގޮތުގައި ލިބުނު ބައެއް ތަކެތީގެ ތެރޭގައި 10،000 ޓެސްޓިންގ ކިޓް އަދި ސާމްޕަލް ސްޓިކް، 209،080 ޑިސްޕޯސެބަލް މާސްކް، 11،500 އެން95 މާސްކް، 350 މެޑިކަލް ޕްރޮޓެކްޓިވް ސޫޓް އަދި 10 ވެންޓިލޭޓަރުވެސް ހިމެނެއެވެ.\nމި ފްލައިޓް އައުމާއި ގުޅިގެން ރާއްޖޭގެ ފޮރިން މިނިސްޓަރ އަބްދުﷲ ޝާހިދު ނެރުއްވި ބަޔާނެއްގައި ވިދާޅުވީ މި އެހީތެރިކަން ޗައިނާއިން ލިބިގެން މިދަނީ ރާއްޖޭގެ ކަންކޮޅުތަކުގައި މިބަލި ފެތުރުން އިތުރުވެ, އެހީތެރިކަމަށް ބޭނުން ބޮޑުވެފައިވާ މުހިންމު ދަނޑިވަޅެއްގައިކަމަށެވެ.\nއެހެންކަމުން ޗައިނާގެ ރައީސް ޒީ އަށާއި, ސްޓޭޓް ކައުންސިލަރ އަދި ފޮރިން މިނިސްޓަރ ވަންގް ޒީ އާއި ޗައިނާގެ ލޮބުވެތި ރައްޔިތުންނަށް ހެޔޮއެދުމާއި ޝުކުރު އަރިސްކުރައްވާކަމަށްވެސް ވަނީ ވިދާޅުވެފައެވެ. އަދި މި ދަތި ހައްސާސް ދަނޑިވަޅުގައި ރާއްޖެއަށް ދީލަތި އެހީ ފޯރުކޮށްދެއްވި ޗައިނާގެ ޖަމިއްޔާ ޖަމާޢަތްތަކަށާއި, ކުންފުނިތަކަށް, އެ ފަރާތްތަކުން ވެދިން މަދަދާއި ބެހެއްޓެވި ހެޔޮ ގާތްކަމަށްޓަކައި ހާއްސަ ޝުކުރެއް އަރިސްކުރައްވާ ކަމަށްވެސް ވިދާޅުވިއެވެ.\nޔާމީނު ގެއަށް ފޮނުވާ މިސަރުކާރަކަށް ބޭނުމެއްނޫން\nކޮވިޑް-19 އަށް މިއަދު ޕޮޒިޓިވްވީ 84 މީހުން017 hours ago


ޕޮލިސް ކުލަބް ފުޓްސަލް ޓީމާއި ހިންމަފުށި ފުޓްސަލް ޓީމާ ދެމެދު އެކުވެރިކަމުގެ މެޗެއް ކުޅެފި\nއަންގާރަ ،14 ނޮވެމްބަރ 2017 / 11:53\nޕޮލިސް ކުލަބުގެ ފުޓްސަލް ޓީމާއި ކ. ހިންމަފުށީ ފުޓްސަލް ޓީމާ ދެމެދު އެކުވެރިކަމުގެ ފުޓްސަލް މެޗެއް ކުޅެފިއެވެ.\nއިއްޔެ ހަވީރު ކ. ހިންމަފުށީ ފުޓްސަލް ދަނޑުގައި ކުޅުނު އެކުވެރިކަމުގެ މިމެޗަކީ ކުރިއަށް އޮތް ވައި18 ފުޓްސަލް މުބާރާތަށް ހިންމަފުށީ ފުޓްސަލް ޓީމު ތައްޔާރުވުމުގެ ގޮތުންނާއި ގުޅުން ބަދަހިކުރުމުގެ ގޮތުން ހިންމަފުށީ ކައުންސިލްގެ ދަޢުވަތަކަށް ކުޅުނު މެޗެކެވެ.\nމި މެޗުގައި ދެޓީމުގެ ފަރާތުން ރަނގަޅު ކުޅުމެއް ފެނިގެންގޮސްފައިވާއިރު އެކުވެރިކަމުގެ މިމެޗު ކާމިޔާބުކޮށްފައިވަނީ ޕޮލިސް ކުލަބުގެ ފުޓްސަލް ޓީމެވެ. މިމެޗު ޕޮލިސް ކުލަބުން ކާމިޔާބުކުރީ 5-3 ގެ ނަތީޖާއަކުންނެވެ.


Dheenah furassaara kuri massala majileehah hushahelhumun MDP gina memberun vagah govee yaameenah\nދީނަށް ފުރައްސާރަކުރި މައްސަލަ ހުށަހެޅުމުން އެމްޑީޕީގެ ގިނަ މެމްބަރުން ވަގަށް ގޮވީ ކުރީގެ ރައީސް ޔާމީނަށް\n-4months ago 0\nބޯގަންވިލާ ޝަހިންދާ އިސްމާއީލްގެ ޖަމްއިއްޔާ މޯލްޑިވްސް ޑިމޮކްރެޓިކް ނެޓްވާކް ނަމަކަށްކިޔާ ރެޖިސްޓަރޑް ޖަމްއިއްޔާއަކުން ކީރިތި ގުރުއާން ދޮގުކޮށް ކީރިތި ރަސޫލާއަށް ފުރައްސާރަކޮށް އަދި ރާއްޖޭގެ ދީނީ ދަންނަބޭކަލުން ހައްދުފަހަނައަޅާފައިވާ ބަޔެއްކަމަށް ސިފަކޮށް ނެރުނު ރިޕޯޓްގެ މައްސަލަ ރައްޔިތުންގެ މަޖިލީހުގެ އަމިއްލަ މެމްބަރަކު މިއަދު ކުއްލި މައްސަލައެއްގެ ގޮތުގައި މަޖިލީހަށް ހުށަހަޅައި ބަހުސްފެށުމާއެކު އެމްޑީޕީއަށް ނިސްބަތްވި ގިނަ މެމްބަރުން އެމައްސަލަ ދޫކޮށް ކުރީގެ ރައީސް އަބްދުﷲ ޔާމީނާމެދު އެމީހުންގެ ހިތުތެރޭގައި އުފެދިފައިވާ ނަފްރަތާއި ރުޅިވެރިކަމުގެ ޝުއޫރުތައް ތަޅުމަށް ބަންޑުންކޮށްލައިފިއެވެ.\nމިމައްސަލަ ރައްޔިތުންގެ މަޖިލީހުގެ ތަޅުމަށް ވެއްދީ އަމިއްލަ މެމްބަރެއްކަމުގައިވާ ނޮޅިވަރަމްދާއިރާގެ މެމްބަރ މުހައްމަދު ނަޝީދެވެ. މިމައްސަލާގައި ޕީޕީއެމް-ޕީއެންސީގެ މެމްބަރުން ފާޑުކިޔާފައިވަނީ މިވަރުގެ މައްސަލައެއް އުފެދިގެންގޮސް އަދި މި ރިޕޯޓް އުފެއްދި ފަރާތްތަކުން ގަދަބަސްބުނެ ގޮންޖަހަމުންދިޔައިރު ސަރުކާރުން އަޅާނުލައި އެޖަމްއިއްޔާއާމެދު ފިޔަވަޅު އެޅުމަށް ނުކުޅެދިފައިވާކަމަށް ބުނެއެވެ. އަދި ރައީސް އިބްރާހިމް މުހައްމަދު ސާލިހަށްވެސް ފާޑުކިޔެވެ. އެއީ މިފަދަ ފަސާދަވެރި ރިޕޯޓެއްނެރެ މުޖްތަމައުގެތެރޭގައި އެހާބޮޑު މައްސަލައަކަށްވެގެންދިޔައިރުވެސް ރައީސުލްޖުމްހޫރިއްޔާ ހަނުހުންނަވާފައިވާތީއެވެ.\nމިމައްސަލާގައި ބަހުސްކުރެއްވި އެމްޑީޕީއަށް ނިސްބަތްވި ބައެއްމެމްބަރުންވެސް މިރިޕޯޓް ހަރުކަށި އިބާރާތުން ކުށްވެރިކޮށް މިރިޕޯޓްނެރުނު ޖަމްއިއްޔާ އުވާލަންޖެހޭކަމަށް ވާހަކަފުޅު ދެއްކެވިއެވެ. އެހެންނަމަވެސް އެމްޑީޕީގެ މެމްބަރުންގެތެރެއިން މިރިޕޯޓްކުށްވެރިކުރުމުގެ ބަދަލުގައި ބައެއް މެމްބަރުން ކުރީގެ ރައީސް އަބްދުﷲ ޔާމީނަށް ވަގަށްގޮވައި އެމަނިކުފާނަކީ މާބޮޑަށް ދީނަށް ފުރައްސާރަކޮށްފައިވާ މީހެއްކަމަށް ސިފަކުރިއެވެ.\nއެމެމްބަރުންނަށް ޝަހިންދާ އިސްމާއީލު ނެރުނު ރިޕޯޓް އެއީ މާބޮޑުކަމެއްކަމަށް ނުވިއެވެ. މަޖިލީހުގައި އެމްޑީޕީގެ މެމްބަރުން ވާހަކަތައްދިރާސާކޮށްލުމުން ފެނިގެންދިޔަ މަންޒަރަކީ ދެމަގަކުން ވާހަކަދެއްކި މެމްބަރުންނަކީ އެމްޑީޕީގެތެރޭގައި އުފެދިފައިވާކަމަށް ބުނެވޭ ދެފެކްޝަނަކަށް ނިސްބަތްވާ ބައެއްކަމެވެ.\nއެއް ފެކްޝަނަކީ ރައީސް އިބްރާހިމް މުހައްމަދު ސާލިހަށް ތާއީދުކުރައްވައި އެމަނިކުފާނުގެ ސަރުކާރު ދިފާއުކުރެއްވި ފެކްޝަނެވެ. އަނެއް ފެކްޝަނަކީ ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދުގެ ފެކްޝަނަށް ނިސްބަތްވެ އެމަނިކުފާނުގެ ފިލޯސަފީއަށް ތާއީދު ކުރައްވާ މެމްބަރުންގެ ފެކްޝަނެވެ.\nމިއަދުގެ ޖަލްސާއިން އެމަންޒަރު ވަރަށް ބޮޑަށް ފާހަގަވެގެންދިޔައެވެ. އެމްޑީޕީގެ މާފަންނު މެދުދާއިރާގެ މެމްބަރު ވިދާޅުވީ ކީރިތި ރަސޫލާއާއި އަދި ﷲގެ ވަހީގެ ބަސްފުޅަށް ފުރައްސާރަކުރި ރިޕޯޓްގެ މައްސަލަ މަޖިލީހުގެ ތަޅުމަށް ގެނެސްގެންވެސް ނުވާނެކަމަށެވެ. އޭނާގެ ނަޒަރުގައި ސަރުކާރުން މިމައްސަލަ ބަލަމުންދާކަމަށް ބުނެފައިވުމުން މިއީ މަޖިލީހުގެ ވަގުތު ބޭކާރުކޮށްލުމެކެވެ.\nޝަހިންދާ އިސްމާއީލުގެ ލާދީނީ ރިޕޯޓްކުށްވެރިކުރުމުގެ ބަދަލުގައި ކުރީގެ ރައީސް އަބްދުﷲ ޔާމީނަށް ވަގަށްގޮވައި ދީނުންބޭރުވެފައިވާކަމަށް ދޭހަވާފަދަ ދަރަޖައަކަށް މިމެމްބަރުން ބަހުސްގެންދިޔުމުން މިފިތުނަވެރި ރިޕޯޓް ނެރުނު ފަރާތަށް ލިބިގެންދާނީ އިތުރުހިއްވަރެކެވެ.\nހަރުއަޑުން އިސްލާމުންނޭ ގޮވިޔަސް ﷲ ތައާލާގެ ވަހީގެ ބަސްފުޅުތަކަށާއި ނަބިއްޔާ ސައްލަﷲ އަލައިހި ވަސައްލަމްއަށް ފުރައްސާކުރި މައްސަލައަށްވުރެ އަބްދުﷲ ޔާމީނަށް ވަގަށް ގޮވުން އައުލާކަންބޮޑުކަމަށް ދެކުނީމާ އެފެނިގެންދިޔައީ ވަރަށް ހުތުރު މަންޒަރެކެވެ. އެހެން ހެދީމާ ލާދީނީ ފިކުރަށް ތާއީދުކުރާ ބައެކޭ ބުނުމުގެ ޖާގަ އޮންނާނެއެވެ.


UEFA Award Ah Nominate Vee .Ronaldo , Salaah adhi Modric\nޔޫއެފާ އެވޯޑަށް، ނޮމިނޭޓްވީ ރޮނާލްޑޯ ސަލާހު ...\nއެމްއެންޑީއެފްގެ ޤައުމީ ޚިދުމަތް މިފަހަރު ތަފާތު ...\nޔުއޭފާ އިން 2011 ވަނަ އަހަރުން ފެށިގެން ހޮވާ އަހަރުގެ އެންމެ މޮޅު ފުޓްބޯޅަ ކުޅުންތެރިޔާގެ އެވޯޑަށް ނޮމިނޭޓް ވި ކުޅުންތެރީގެ ތެރޭގައި ޔުވެންޓަސްގެ ކްރިސްޓިއާނޯ ރޮނާލްޑޯ އާއި ރެއާލް މެޑްރިޑްގެ ލޫކާ މޮޑްރިޗް އަދި ލިވަޕޫލުގެ މުހައްމަދު ސަލާހު ހިމެނިއްޖެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް މިފަހަރު ނޮމިނޭޓްވި ކުޅުންތެރީންގެ ތެރޭގައި ހިމެނޭ ރޮނާލްޑޯއަށްވަނީ ތިންފަހަރު މިއެވޯޑް ލިބިފައެވެ.\nމިއެވޯޑަށް ނޮމިނެޓު ވެފައިވާ މޮޑްރިޗް އަކީ މިދިޔަ ސީޒަނުގައި ރެއާލްމެޑްރިޑާ އެކު ޗެމްޕިއަންސް ލީގު ހޯދައިފައިވާ ކުޅުންތެރިއެކެވެ . އަދި މީގެ އިތުރަށް ކްރޮއޭޝިއާގެ ގައުމީ ޓީމު ވޯލްޑް ކަޕުގެ ފައިނަލަށ ގެންގޮސް ދިނުމުގައި މޮޑްރިޗްވަނީ މުހިންމު ދައުރެއް އަދާކޮށްފައެވެ. އަދި ވޯލްކަޕްގައި ދެވުނު ފީފާ ގޯލްޑަން ބޯލް އެވޯޑް ލިބިފައިވަނީވެސް މޮޑްރިޗަށެވެ.\nމިއެވޯޑަށް ނޮމިނެޓު ވެފައިވާ ލިވަޕޫލްގެ ސަލާހު ވަނީ މިދިޔަ ސީޒަނުގައި އިގްލިޝް ޕްރިމިއާލީގާއި ޗެމްޕިއަންސް ލީގުގައި ތަފާތު މޮޅު ކުޅުމެއް ދައްކައި ލިވަޕޫލަށް 44 ގޯލް ކާމިޔާބުކޮށްދީފައެވެ. އަދި ސަލާހުގެ މޮޅު ކުޅުމާއެކު ލިވަޕޫލްވަނީ އެންމެ ފަހުގެ ޗެމްޕިއަންސް ލީގުގެ ފައިނަލަށް ގެންގޮސްދީފައެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް ކުޅުންތެރިން ޝޯޓްލިސްޓްކުރީ 80 ކޯޗުންނާއި 55 ނޫސްވެރިންގެ ޕެނަލަކުންނެވެ.\nޔޫއެފާއިން ހޮވާ އަހަރުގެ އެންމެ މޮޅު ކުޅުންތެރިޔާއަށް ދެވޭ މި އެވޯޑު ދޭނީ 30 އޮގަސްޓް 2018ގައި މޮނާކޯގައި ބާއްވާ ޗެމްޕިއަންސް ލީގުގެ ގްރޫޕް ސްޓޭޖް ގުރުނެގުމުގެ ރަސްމިއްޔާތުގަ އެވެ.


BREAKING: Dhathuru Gos Ulhunu Kujjakah Serious Aniyaathakeh Libi ICU Ga! - Vaguthu\nދަތުރު ގޮސް އުޅުނު ކުއްޖަކަށް ސީރިއަސް އަނިޔާތަކެއް ލިބި އައިސީޔޫގައި!\nގދ. ތިނަދޫ އަބްދުއްސަމަދު މެމޯރިއަލް ހޮސްޕިޓަލް.\nގދ. ގައްދޫ ކައިރި ރަށަކަށް ދަތުރު ގޮސް އުޅެނިކޮށް 17 އަހަރުގެ ކުޑަ ފިރިހެން ކުއްޖަކަށް ސީރިއަސް އަނިޔާތަކެއް ލިބިއްޖެއެވެ.\nގައްދޫ ކައުންސިލް މެމްބަރަކު "ވަގުތަށް" މިއަދު ވިދާޅުވީ ހެނދުނު ނުވައެއް ޖަހާ ކަންހާއިރު، އެ ކުއްޖާ ދަތުރު ދިޔައީ އިތުރު ބަޔަކާ އެކީގައި ކަަމަށެވެ. އެމީހުން ދަތުރު ދިޔައީ ރިސޯޓެއްގެ ގޮތުގައި ތަރައްގީ ކުރަމުން އަންނަ ރަށަކަށް ކަމަށް ވެސް އޭނާ ވިދާޅުވިއެވެ.\nދަތުރު ދިޔަ މީހުންގެ ތެރެެއިން އެ ދިވެހި ފިރިހެން ކުއްޖާ އަށް އަނިޔާވީ، އެ ރަށުގައި ހުރި ފާރެއް ގައިމައްޗަށް ވެއްޓިގެން ކަމަށް އޭނާ ވިދާޅުވިއެވެ. މި ހާދިސާގައި ފުރާވަރު އުމުރުފުރައިގެ އިތުރު ފިރިހެން ކުއްޖަކަށް ވެސް އަނިޔާވި އިރު، އޭނާގެ ހާލު ސީރިއަސްއެއް ނޫނެވެ.\nއެކަމަކު، ބޮޑަށް ގެއްލުން ލިބުނީ 17 އަހަރުގެ ފިރިހެން ކުއްޖާ އަށް ކަމަށާއި އެ ކުއްޖާ އަށް ޑރ. އަބްދުއްސަމަދު މެމޯރިއަލް ހޮސްޕިޓަލްގައި ފަރުވާދެމުންދާ ކަމަށް ވެސް އޭނާ ވިދާޅުވިއެވެ.\n"ކުރިން ޓޫރިޒަމްގެ މަސައްކަތް ކުރި ތަނެއް އެއީ. 12 ވަރަކަށް އަހަރު ވެދާނެ މަސައްކަތް ނުކުރާތާ. ކައުންސިލަށް ވެސް އެނގިފައެއް ނެތް ދިޔަކަން. އަނިޔާވެފައިވޭ އެހެން ކުއްޖަކަށް ވެސް އެ ކުއްޖާ ވެސް ވީ، ތިނަދޫ ހޮސްޕިޓަލްގައި،" ކައުންސިލް މެމްބަރަކު ވިދާޅުވިއެވެ.\n"އަރި އަޅާލާފައި ހުރި ބިއްގަނޑެއް ވައްޓާލުމަށް ތަނބެއް ހަލާކުކޮށްލަން އުޅުނު ކަމަށް ވަނީ. މިއީ ސަމާސާއަކަށް ކުރި ކަމެއް ކަމަށް ބެލެވެނީ،"\nގދ. ތިނަދޫގައި ހުންނަ ޑރ. އަބްދުއްސަމަދު މެމޯރިއަލް ހޮސްޕިޓަލްގެ އޮފިޝަލަކު "ވަގުތަށް" ވިދާޅުވީ އެ ހޮސްޕިޓަލަށް އެ ކުއްޖާ ގެނައީ މިއަދު 11:30 ހާއިރު ކަމަށެވެ. އެ ކުއްޖާ ތިނަދޫ ހޮސްޕިޓަލަށް ގެނައީ ގައްދޫ ހޮސްޕިޓަލްގައި ފަރުވާދީފައި ކަމަށް އޭނާ ވިދާޅުވިއެވެ.\nއޮފިޝަލް ވިދާޅުވި ގޮތުގައި އެހާދިސާގައި ކުއްޖާގެ އަތާއި ފަޔަށާއި ބޮލަށް ވަނީ ގެއްލުން ލިބިފައެވެ. އަދި އެ ކުއްޖާ އަށް އައިސީޔޫގައި ފަރުވާދެމުން ދަނީ ސިޓީ ސްކޭން ހެދުމަށް ފަހުގައި ކަމަށް ވެސް އޮފިޝަލް ވިދާޅުވިއެވެ.\nމިކަމާ ގުޅިގެން ފުލުހުންގެ ބަހެއް އަދި ނުލިބެއެވެ.\nފެބުރުއަރީ 6, 2021 15:32\nއަވަސް ޝިފާއަކަށް އެދެން، ޕޮލިހުނގެ ހަބަރެއް ނުވާނެ އެއް ނޫން އެމީހުން ބިޒީ ސްޓިކާ ޖެހުމުގަޔާ ޖުރުރުމާނާ ކުރުމުގަ ބަޖެޓަށް ލަރީ ހަމަކުރަން


ކޮމަންވޮއިސްއަކީ، އިންސާނުން ވާހަކަދައްކާ ގޮތް މެޝިނުތަކަށް ދަސްކޮށްދިނުމަށް ޓަކައި މޮޒިލާއިން ކުރާ މަސައްކަތެއް.\nތިރީގައި މިވަނީ ކޮމަންވޮއިސްގެ ވެބްސައިޓުގެ ދިވެހި ބައިގައި، މީގެ މަގުސަދާއި ބޭނުންތެރިކަމާއި ބެހޭގޮތުން ލިޔެފައިވާ ލިޔުމެކެވެ.\n"އަޑަކީ ޠަބީޢީ، އިންސާނީ އެއްޗެއް. އެހެންވެ އަހަރުމެންގެ މެޝިނުތަކަށް ބޭނުން ކުރެވޭނެ އަޑުތަކެއް އުފެއްދުމަކީ އަހަރެމެން ޝައުޤުވެރިވާކަމެއް. އެހެނަސް، އަޑުގެ ނިޒާމުތައް އުފެއްދުމަށް،ޑިވެލޮޕަރުންނަށް ވަރަށް ބޮޑު އަދަދެއްގެ އަޑު ޑޭޓާ ބޭނުންވޭ."\n"ބޮޑެތި ކުންފުނިތަކުގައި ބޭނުންކުރާ ގިނަ ޑޭޓާސެޓް ތަކަކީ، އާންމުންނަށްލިބޭ އެއްޗިއްސެއްނޫނެވެ. އަހުރަމެން ދެކޭގޮތުގައި މިއީ އުފެއްދުންތެރިކަމަށް އެޅޭ ހުރަހެކެވެ. އެހެންކަމުން ކޮމަންވޮއިސް އެކުލަވާލެވުނެވެ، އެންމެނަށް ވޮއިސް ރެކޮގްނިޝަން ޓެކްނޮލޮޖީ ހުޅުވާލުމަށެވެ."\n"މިހާރު ތިޔަ ފަރާތުގެ އަޑު އަޅުގަނޑުމެންނަށް ހަދިޔާ ކުރެއްވޭނެ. އަޅުގަނޑުމެން ހަދަމުން އަންނަ އޯޕަންސޯސް ވޮއިސް ޑޭޓާބޭސް ތަރައްޤީކުރުމަށް ތިޔަ ހަދިޔާކުރެއްވި އަޑު ވަރަށް ބޮޑު އެހީއަކަށް ވާނެ. މި އޯޕަންސޯސް ވޮއިސް ޑޭޓާބޭސްއަކީ، ވެބްއަށާއި ޑިވައިސްތަކަށް މުޅިން އާ ވައްތަރު ވައްތަރުގެ އެޕްތައް ތައްޔާރުކުރުމަށް ކޮންމެ މީހަކަށްވެސް ބޭނުންކުރެވޭނެ ޑޭޓާބޭސްއެއް. އަސްލު މީހުން ވާހަކަ ދައްކާ ގޮތް މެޝިންތައް ދަސްކުރަން އެހީތެރިވެދިނުމަށް ޓަކައި ޖުމްލައެއް ކިޔައިދެއްވާ. އަދި އެހެން ފަރާތްތަކުން ވެދެއްވާ އެހީތައް ބަލައި ފާސްކޮށްގެން މި ޑޭޓާބޭސްގެ ފެންވަރު ރަނގަޅުކޮށްދެވިދާނެ. މިއީ އެހާވެސް ފަސޭހަ ކަމެއް." - އިތުރަށް ކިޔާލުމަށް


Thimarafushi Airport ah reygandu flight jahssan fashaifi - vNews.mv\nއަލީ ސުލައިމާން 16 January 2019, 01:42\nއައިލެންޑްއޭވިއޭޝަނުން ހިންގާ ތިމަރަފުށީ އެއާޕޯޓަށް ރޭގަނޑު ފްލައިޓްތައް ޖެއްސުމުގެ ހުއްދަ ދީފިއެވެ.\nތިމަރަފުށީ އެއާޕޯޓަށް ރޭގަނޑު ފްލައިޓް ޖެއްސުމުގެ ހުއްދަ އައިލެންޑް އޭވިއޭޝަނާއި ހަވާލުކޮށްދެއްވީ އެކުންފުނީގައި ކުރިން ދިގުމުއްދަތެއްގައި ޚިދުމަތްކުރެއްވި އަދި މިހާރު މިނިސްޓަރ އޮފް ސްޓޭޓްފޯރ ޓްރާންސްޕޯޓް އެންޑް ސިވިލްއޭވިއޭޝަންގެ މަޤާމުގައި ހުންނެވި އަހުމަދު ޒުހެއިރެވެ.\nމޯލްޑިވިއަންގެ ފަރާތުން ހުއްދައާއި ހަވާލުވެ ވަޑައިގެންނެވީ އެކުންފުނީގެ މެނޭޖިން ޑިރެކްޓަ މުހައްމަދު ރިޒްވީއެވެ.\nތިމަރަފުށީ އެއާޕޯޓަށް ރޭގަނޑު ފްލައިޓްތައް ދަތުރުކުރުން އިފްތިތާހްކޮށްދެއްވައި ވާހަކަ ދައްކަވަމުން ޒުހައިރު ވިދާޅުވީ، އެ އެއާޕޯޓަށް ރޭގަނޑު ފުލައިޓްތައް ޖައްސަން ފެށުމަކީ ތިމަރަފުށީގެ ރައްޔިތުންނަށާއި ރަށުގެ އިޤުތިޞާދަށް މަންފާކުރާނެ ކަމެއް ކަމުގައެވެ.\nމިގޮތުން އެކަމުގެ ސަބަބުން އެރަށުގައި ގެސްޓް ހައުސްގެ ހިންގާ ފަރާތްތަކަށްވެސް ލުއިފަސޭހަކަން ލިބޭނެކަން ފާހަގަކުރެއްވިއެވެ.\nތިމަރަފުށީ އެއާޕޯޓު 2013 ވަނަ އަހަރުގެ ސެޕްޓެމްބަރު މަހުގެ ތެރޭގައި ހުޅުވިއިރު ފާއިތުވި5އަހަރުވެސް އެއެއާޕޯޓަށް މޯލްޑިވިއަންގެ ފްލައިޓްތައް ދަތުރު ކުރަނީ ދުވާލުގެ ވަގުތުތަކުގައެވެ.\nއަދި އެއާޕޯޓަށް ދަތުރު ކުރަނީވެސް ހަމައެކަނި މޯލްޑިވިއަންގެ ފްލައިޓްތަކެވެ.\nތިމަރަފުށީ އެއާޕޯޓަށް ރޭގަނޑު ދަތުރުތައް ފެށުން އިފްތިތާހް ކުރުމަށް ބޭއްވި ރަސްމިއްޔާތުގައި ދައުލަތުގެ ވަޒީރުންނާއި އިއްޒަތްތެރިން ބައިވެރިވެވަޑައިގެންނެވިއެވެ. އަދި ތިމަރަފުށީގެ ރައްޔިތުންގެ ފަރާތުން ވަނީ ހާއްސަ ސަޤާފީ ކުޅިވަރު ހަރަކާތްތަކެއްވެސް ކުރިޔަށް ގެންގޮސްފައެވެ.


ލޯބީގެ ހައްގުގައި 19 | Esfiya - Dhivehi Vaahaka Site\nލޯބި October 2, 2020\nލޯބީގެ ހައްގުގައި 19\n” ހޫމް،އެކަމަކު މިހާރު ބޭނުންވަނީ އެ ސޮފްހާ ނިންމާލަން، ކައިވެނި ކުރެވުނަސް އަހަރެން ދުވަސްކޮޅެއް ބޭނުން، އަދި އިމްރާންގެ އެހީތެރިކަން ވަރަށް ބޭނުންވޭ” އަހަރެން ލޮލުން ފޭބި ކަރުނަތަށް ފުހެލަމުން ބުނެލީމެވެ.\n“އަހަރެން އެހީތެރިކަން އަބަދުވެސް ރީމްއަށް ލިބޭނެ، އެއްވެސް ކަމެއް ބޭނުންވެގެން ނުބުނެ ނުހުންނާތި،އިރާދުކުރެއްވިއްޔާ އަހަރެންނަށް އެކަމެއް ކޮއްދެވޭ އެންމެ ރަނގަޅަކަށް ކޮއްދޭނަން، އަދި ރީމް ތި ބުނިހެން، އަހަރެންނަށްވެސް ވަގުތު ބޭނުންވާނެ، މިހުރިހާ ދުވަހެއް ފާއިތުވެގެން ދިޔައިރުވެސް އަދިވެސް ޝިފާގެ ހަނދާންތަށް މިހިތަކުން ނުދޭ،\nއީތަންގެ އެ މައުސޫމް މޫނު ފެންނަ ކޮންމެ ފަހަރަކު އަހަރެންނަށް ސިފަވަނީ ޝިފާ، އެކަމަކު މިހާރު އެބަޖެހޭ އީތަންއަށްޓަކާވެސް ކެތްކޮއް ދިރިއުޅުމެއް ފަށަން”އިމްރާން ބޮލުގެ އިސްތަށިގަނޑުގެ ތެރެއަށް އަތް މަހާލަމުން ބުނެލިއެވެ.\nއެރޭ ނިމިގެން ދިޔައީ އަހަރެންނާ އިމްރާންގެ ކުރިން އޮތް ބީރައްޓެހި ގުޅުން ނިމި ރަހްމަތްތެރިކަމުގެ ގުޅުން ފެށިގެންނެވެ.އަހަރެން ހީކުރި ގޮތާ ހިލާފަށް އިމްރާންއަކީ ވަރަށް ރަނގަޅު،މަޑުމައިތިރި،އެހެން މީހުންްނަށްވެސް ވަރަށް ހެޔޮ މީހެކެވެ. އެކަހަލަ މީހަކާ އެއްކޮށް އަހަރެންނަށް ދިރިއުޅެވިދާނެއެވެ.އެހެންނަމަވެސް އަޔާ ކަހަލަ އިތުބާރު ކުރަން ނުދަންނަ މީހަކާ އެއްކޮށް ނޫޅެވޭނެ ކަން އަހަރެން ގަބޫލުކުރަމެވެ.\nއާ ދުވަހަކަށް އިރު އަރައިފިއެވެ.އަހަރެން މިއަދު ގަސްތުކޮއްގެން ހުރީ ދުވަސްތަކަކަށް ފަހު އަހަރެންގެ ގެއަށް ގޮސްލާށެވެ.އެހެންކަމުން ވަރަށް އަތްމަތި އަވަސްކޮއްލާ ހެނދުނު ސައި ހެދުމަށްފަހު މެންދުރަށްވެސް ކައްކާލީމެވެ. އަދި އީތަންއަށް ކާންދިނުމަށްފަހު ފެންވަރުވާލާ ކިޔަވައިދިނީމެވެ.އަދި އެއަށްފަހު މެންދުރު ވުމުން އީތަން ނިންދަވާލީމެވެ. އީތަން ނިންދެވުމަށްފަހު އަހަރެން ތައްޔާރުވެގެން ކޮޓަރިން ނުކުތީމެވެ. ނިކުތް އިރު އިމްރާންގެ މަންމަ ބަދިގެއިން ނުކުންނަނީއެވެ.\n” ދައްތަ، އެއްޗެއް ބޭނުންވީތަ، އަޅެ އަހަރެން ކައިރީ ބުނެލިނަމަ”އަހަރެން އިމްރާންގެ މަންމައާ އަރާ ހަަމަވުމުން ބުނެލީމެވެ.\n” މިދެން އެހާވަރު ކަމެއް ނޫނޭ، ތަނަކަށް ދާންތަ ތިއުޅެނީ” އިމްރާންގެ މަންމަ އަހަރެންގެ ކޮނޑުގައި އަތްލަމުން ބުނެލިއެވެ.\n” މިއުޅެނީ ގެއަށް ގޮސްލަން، ވަރަށް ގިނަ ދުވަސްވެއްޖެ ނުދާތާ،އެހެންވެ ގެ އޮތް ގޮތެއްވެސް ނޭނގެ، ވަރަށް އަވަހަށް އަންނާނަން”އަހަރެން އިމްރާންގެ މަންމަގެ މޫނަށް ބަލާލަމުން ބުނެލީމެވެ.\n” ހޫމް، ބަލައިގެން އުޅޭތި،އިމްރާނަށް ގުޅަން ރީމް ގެންގޮސްދޭން” އިމްރާންގެ މަންމަ ބުނެލިއެވެ.\n” ނޫނޭ، އެހާވަރު ކަމެއް ނޫން އެއީ، އީތަން ހޭލީމަ ގުޅާލާތި އިނގޭ” އަހަރެން އެހެން ބުނެ އިމްރާންގެ މަންމައަށް ހިނިތުންވެލަމުން އެތަނުން ދިޔައީމެވެ.\nއަހަރެންގެ ގޭ ދޮށަށް ގޮސް އަހަރެންނަށް ހުއްޓެވުނެވެ.އަހަރެންގެ ހުރިހާ ހަނދާނެއް ވަނީ މި ގޭގައެވެ. ލޮލުން ފައިބަން ފެށި ކަރުނަތަށް ފުހެލަމުން ގޭގެ މައި ދޮރާށިން ވަނީމެވެ.އަދި ލިފްޓުން ގޮސް ގޭގެ ދޮރުމަތީގައި ހުރެ ބެލް އަޅާލީމެވެ. ދެތިން ފަހަރު ބެލް ޖެހުމުންވެސް އެއްވެސް ހަބަރެއް ނުވިއެވެ. އަހަރެން ފޯނު ނަގާ ކަރަމްގެ ނަމްބަރ ޖަހާލަމުން ގުޅާލީމެވެ. އެހެންނަމަވެސް އެއްވެސް އަޑެއް ނީވި ފޯނު ކެނޑެނީއެވެ.\nގޮތް ހުސްވެގެން ހުރެ އަހަރެން މާޔޫސްކަމާއެކު ތިރިއަށް އައީމެވެ. އަދި ޓެކްސީއެއް ލިބޭތޯ އަތް ހޫރަން ފެށީމެވެ. އެވަގުތު ކައިރިއަށް ޓެކްސީއެއް މަޑުކޮއްލިއެވެ. އަހަރެން އެއަށް އަރަން އުޅެނިކޮށް އަހަރެންގެ ލޮލުގައި އަޅައިގަތީ އަހަރެން ވަރަށް ދަންނަ އެހެންނަމަވެސް ހަނދާނަށް ނައި މީހެއްގެ މޫނެވެ. ހަނދާންކުރަން އުޅެ އުޅެ އަހަރެންނަކަށް ހަނދާނެއް ނުވިއެވެ. އަދި ކާރަށް އަރާ އިށީނީމެވެ. އޭރުވެސް އަހަރެން އެއީ ކޮންތާކުން ފެނުނު މީހެއްތޯ ދިޔައީ ހަނދާންވޭތޯ ބަލަމުންނެވެ.\nކުއްލިއަކަށް އަހަރެންގެ ސިކުނޑިއަށް ހަނދާނަށް އައީ މީގެ ދެއަހަރުކުރީގެ ހަނދާނެކެވެ. އަޔާ ކައިވެނި ކުރި ރޭ އަޔާ ކައިރީގައި ހުރި ކުއްޖާ ސިފަވިއެވެ.\n” އެއީ ހަމަ އެކުއްޖާބާ،ވަރަށް ވައްތަރު،އަޔާ ބުނި ގޮތުން އޭނަ އަންހެނުން ބަނޑުބޮޑު،ދެންމެ ފެނުނު ކުއްޖާވެސް ބަނޑުބޮޑު، އަޔާގެ އަންހެނުންނަށް ވެދާނެބާ،އެކަމަކު އޭނަ ކީއްކުރަން އެހެން މީހަކާ އެކު ގެސްޓު ހައުސްއަށް އެވަނީ”އަހަރެންގެ ސިކުނޑި ސުވާލު ތަކަކުން ފުރުނެވެ. އަލުން އަނބުރާ އެހިސާބަށް ދާން ހިތަށް އެރިނަމަވެސް ކާރު ދުއްވާލުމުން އަހަރެން އަޅާނުލާ އިނީމެވެ. އެހެންނަމަވެސް އަހަރެންގެ ސިކުނޑި އިތުރު ކަމަކަށް ސަމާލުކަން ދެވޭ ވަރެއް ނުވިއެވެ.\nމަޑުމަޑުން ކައިވެނީގެ ތައްޔާރީތަށް ދިޔައީ ވަމުންނެވެ.އަހަރެންގެ އަލަތު ކައިވެންޏަށް ވުމުން އިމްރާން މަންމަ ބޭނުންވީ ޕާޓީ ބާއްވާށެވެ. އަހަރެން އެވަރަށް އިންކާރު ކުރުމުންވެސް އިމްރާން މަންމަ ގޮތެއް ދުލެއް ނުކުރިއެވެ. އެހެންކަމުން އަހަރެންނަށް ޖެހުނީ ހަތިޔާރު ބަހައްޓާށެވެ. ކައިވެނީގެ ހެދުން ފެހުމަށްޓަކައި ފަހާތާކަށް ދިޔައީމެވެ.އަހަރެން ބޭނުންވީ ގޮތް ބޮޑު ނޫން،ރީތި ހެދުމެކެވެ. ނަމޫނާތަކަށް ބެލުމަށްފަހު އަހަރެން ހެދުމެއް ފައިނަލް ކުރީ އިމްރާންއަށްވެސް އެހެދުން ރީތި ވީމައެވެ. އަދި އެދުވަހަށް ބޭނުންވާ ބޫޓާ އަދި އިތުރު އެއްޗެހި ވެސް ގަނެ ހަމަ ކުރީ ފަހުން އުޅެގެން އެކަން ނުވެދާނެތީއެވެ.\nދުވަސްތަށް ފާއިތުވަމުން ގޮސް މިއަދަކީ އަހަރެންގެ ކައިވެނި ކުރެވޭ ދުވަހެވެ. އަހަރެން އަބަދުވެސް ދެކެމުން އައި ހުވަފެނަކީ އަޔާއާ ކައިވެނި ކުރެވޭނެ ދުވަހެވެ. އެހެންނަމަވެސް އެ ނަސީބު އަހަރެންނަކަށް ލިބިފައި ނެތީއެވެ.އިމްރާންއަކީ އަހަރެން ވާން އުޅޭ ފިރިމީހާއެވެ. އެހެންކަމުން އަހަރެންގެ ހިތުން އަޔާގެ ހަނދާންތަށް ފިލުވާލަން އަހަރެންނަށް ވެވެނު ކަމެއް ކުރަން އަހަރެން އަޒުމް ކަނޑައެޅީމެވެ. އެއީ ކައިވެންޏަށްފަހު ހިލޭ ފިރިހެނަކާ ދޭތެރޭ ވިސްނާ އަހަރެން މި ފަށަން އުޅޭ ކައިވެނީގެ ހަޔާތުގައި ސިއްކަ ޖަހަން އަހަރެން ބޭނުންނުވާތީއެވެ. އަދި މި ކައިވެނި ދެެމެހެއްޓެން ކުރެވެން ހުރި ކޮންމެ ކަމެއް ކުރަން އަހަރެން އަޒުމް ކަނޑައެޅީމެވެ.\nއަހަރެން ތައްޔާރުވަމުންދިޔައީ ކައިވެނި ކޮއްދޭން އަންނަ މީހުން އަންނަން ވާއިރަށް ތައްޔާރު ވެވޭތޯއެވެ. ނަސީބަކުން ކައިވެނި ޕާޓީ އޮތީ ގޭގެ ޓެރެސްގައެވެ.އެހެންކަމުން އުނދަގުލަކާ ނުލާ ދެވޭނެއެވެ. ގާތް ގަޑަކަށް ގަޑި އިރަކަށްފަހު އަހަރެންނަށް ތައްޔާރު ވެވުނެވެ. އަހަރެން ތައްޔާރުވެ ނިމިގެން ލޯ ގަނޑުން ބަލާލީމެވެ. އަހަރެން ހުރި ގޮތް ފެނިފައި އަހަރެންވެސް ހައިރާންވިއެވެ.އަހަރެން ވައްތަރުވެސް ނުޖަހައެވެ. ކޮއްފައިވާ ލުއި މޭކަޕުންނާއި އެ ހުދު ލޭސް ފޮތިން ފަހާފައިވާ އެ ހެދުމުން އަހަރެންގެ ރީތިކަން ދުލުން ނުކިޔޭހާ ވަރުވެއެވެ.އަހަރެން އަހަރެންގެ އަމިއްލަ ސޫރައަށް ވެސް ހަސަދަވެރި ވެވުނެވެ.\nއަހަރެން ތައްޔާރު ކޮއްދިނުމަށްފަހު އެކުދިން ނުކުމެގެން ދިޔައެވެ.އަހަރެން އަދި އެއްފަހަރު އަހަރެންގެ ސޫރައަށް ލޯގަނޑުން ބަލާލީމެވެ.\n” ކޮންމެ ކުއްޖަކުވެސް އެންމެ ދެކެން ބޭނުންވާނެ ދުވަހަކީ އެކުއްޖާ ކައިވެނި ކުރާ ދުވަސް، އެދުވަހަކީ އެކުއްޖާ ބައްޕަގެ ބެލުމުގެ ދަށުން އެހެންމީހަކަށް އެކުއްޖާ ހަވާލު ކުރާ ދުވަސް، އެންމެ އުފާވެރި، ދުވަހަކީވެސް އެއީ، އެކަމަކު، މިއަދު އަހަރެންގެ މި އުފަލުގަ ބައިވެރިވާން އަހަރެންގެ އެކަކުވެސް ނެތް، އަހަރެންގެ ހަޔާތަށް އަންނަ އެންމެ މުހިންމު ދުވަސް މިޖެހުނީ މަންމައާއި ބައްޕަ ނުލާ ފާހަގަކުރަން، ބައްޕާ، ވަރަށް ހަނދާންވޭ، ވަރަށް ލޯބިވޭ” އަހަރެން ހިތާ ހިތުން ބުނީމެެވެ.އަދި ލޮލުން ފައިބަމުންދާ ކަރުނަތަށް މަޑުމަޑުން ފުހެލީމެވެ.\nއިރުކޮޅެއް ނުވެ އަހަރެން ބަލާ އައުމުން ޓެރަސްއަށް ދިޔައީމެވެ. މުޅި ޓެރަސް ވަނީ ކުލަ ބޮކި ތަކުންނާއި، އެކި ކަހަލަ ޕްލާސްޓިކް މާތަކުން ޒީނަތްތެރި ކޮއްލާފައެވެ. އަދި ވަންނަތާ ދޮރު ކައިރީ ބޯޑެއްގައި އިމްރާން ވެޑްސް ރީމް ވަރަށް ރީތި ފޮންޓަކުން ލިޔެފައި ވެއެވެ.އަހަރެން އަންނަތަން ފެނިފައި އިމްރާންވެސް ކަޅި ޖަހާނުލާ އަހަރެންނަށް ބަލަމުންދާ ކަން އަހަރެންނަށް ފާހަގަވިއެވެ. އަދި އެ މޫނުމަތީގައިވި ހިނިތުންވުމުން އަހަރެން ނަގަންވީ މާނައެއް ނޭނގުނެވެ. އިމްރާން އެވަރަށް ބަލަން ފެށުމުން އަހަރެން ލަދު ގަންނަ ގޮތްވިއެވެ. އަދި އަތްފައި ފިނިވެ ހާސްވާ ގޮތްވިއެވެ.\nއެހެންކަމުން އަހަރެން ހަމަ ޖެހިލުމަށް އިސްޖަހާލީމެވެ.އޭރު އެތަނުގައި ތިބީ އިމްރާންގެ އާއިލާގެ މީހުންނެވެ. އެމީހުންވެސް ފޯނުން ފޮޓޯ ނެގުމުގައި އުޅެއެވެ.އެވަގުތު އިމްރާންގެ މަންމަ އީތަން ގޮވައިގެން އައެވެ.އަހަރެން ފެނިފައި އިމްރާންގެ މަންމަ އަހަރެން ކައިރިއަށް އައެވެ. އަދި އަހަރެންގެ ގައިގަ ބައްދާލިއެވެ.އަދި އަހަރެންގެ އަތުގައި ހިފައިގެން ގޮސް ގޮނޑީގައި ބޭންދިއެވެ. އިމްރާންވެސް އައިސް އަހަރެން ކައިރީ އިށީނެވެ.\nއިރުކޮޅެއްނުވެ ކައިވެނި ކޮއްދޭ މީހުން އައެވެ. އެއާއެކު ކައިވެނީގެ އަގްދު ކުރިއަށް ދިޔައެވެ. އަހަރެން ހަމަ ޖެހޭ ގޮތް ދައްކައިގެން އިނެއް ކަމަކު އަހަރެންގެ ހިތް ބާރަށް ދިޔައީ ތެޅެމުންނެވެ. ގާޒީ އަހަރެންގެ ބައްޕަގެ ނަން ކިޔުމާއެކު އަހަރެންގެ ލޮލުން ކަރުނަ އައެވެ. އިމްރާންގެ މަންމަ އައިސް އަހަރެންގެ ލޮލުން ފޭބި ކަރުނަތަށް ފުހެލަދިނެވެ. އޭރުވެސް އަހަރެންގެ ދެލޯ ދަނީ ފެންކަޅި ވަމުންނެވެ. އަހަރެން ދިއައީ ދެއަތް މޮޑެމުންނެެވެ. އިމްރާން އަހަރެންގެ އަތުގައި ހިފަހައްޓާލިއެވެ.އަދި އަހަރެން ބަލާލުމުން ހަމަ ޖެހުމަށް އިޝާރާތް ކޮއްލިއެވެ.އަހަރެން ހަމަޖެހިލަމުން އިމްރާންގެ އަތްމަތީ އަހަރެންގެ އަނެއް އަތް ބާއްވާލީމެވެ.\n” އަނބި ގަބޫލު ކޮއްފިން” އިމްރާންގެ އެ އަޑުން އަހަރެންގެ ލޮލުގެ ހިމަކޮޅުން ކަރުނަ ނިރާލިއެވެ. ބުނަން ނޭނގޭ އިހްސާސެއް އަހަރެންނަށް ކުރެވިގެން ދިޔައެވެ.\nމުޅިތަން ގުގުމައިގެން ދިޔައީ އަތްތިލަ ބަޑީގެ އަޑުންނެވެ. އަހަރެން ވަށައިގެންވާ އެންމެންގެ މޫނަށް ބަލަމުން ދިޔައީމެވެ. އެންމެންގެ މޫނުމަތިންވެސް ފެންނަމުންދަނީ އިންތިހާ ދަރަޖައިގެ އުފާވެރިކަމެވެ. އަހަރެންނަށް ވެސް ހިނިތުންވެވުނެވެ. އަދި އަހަރެންގެ ހިނިތުންވުން ފުންވެގެން ދިޔައީ މިވަނީ ކީއްކަން ނޭނގި ކުޑަ ކުޑަ އީތަންވެސް އެމީހުންނާ ބައިވެރި ވަމުންދާތަން ފެނިއެވެ.\nއެއްބަޔަކި ފޮޓޯ ނަގަން ފެށި އިރު އަނެއް ބަޔަކު ދިޔައީ ކެއުމަށް އިންސާފު ކުރަމުންނެވެ. ކުޑަކުދިންނާއި ބޮޑެތި މީހުންވެސް ބައިވެރި ވަމުންދެއެވެ.\nކައިވެނި ކޮއްދޭ މީހުންނަށް ހާއްސަ މޭޒުގައި އެމީހުންނަށް ކެއުން ވަނީ ހަމަ ޖައްސާފައެވެ.އަދި އެމީހުންނަށް ކެއުމަށް ދައުވަތު ދިނުމުން އެ ކަމުގައި ބައިވެރި ވުމަށް އެމީހުންނަށް ހާއްސަ މޭޒު ކައިރީ އިށީނެވެ.\nއަހަރެންނާއި އިމްރާން ހުއްޓިލައިގެން ތިބި އިރު ފަހަރަކު ބަޔަކު ފޮޓޯ ނަގަން އާދެއެވެ.ރީތިހެން ހީވާ ގޮތްގޮތަށް ފޮޓޯ ނަގަމުން ދިޔައިރު އަހަރެންގެ ހިތް ނެގިނެގި ފައި ޖެހެމުންދެއެވެ. އެކި މީހުންނާއެކު ފަހަރަކު ފޮޓޮއެއް ދިޔައީ ނެގެމުންނެވެ. ޕާޓީއަށް ދިޔައީ މީހުން އަންނަމުންނެވެ. އަވަަހަށް މިކަމަށް ނިމުމެއްނެތޭ އަހަރެން ހިތަށް އެރީ އެތަނުގަ ތިބި މީހުންފެނިފައެވެ.\nފޮޓޯއެއް ނެގުމަށް ހުއްޓިލިތަނުން އަހަރެންގެ ލޮލުގައި އަޅައިގަތީ ވަދެގެން އެ އަންނަ މީހާއެވެ.ވަގުތުން އަހަރެންނަށް އިމްރާންގެ އަތުގައި ހިފާ އިމްރާންގެ ފަހަތަށް ވަދެވުނެވެ. އިމްރާން ހުރީ މިވަނީ ކީއްކަން ނޭނގިފައެވެ. އެހެންކަމުން ވަށައިގެން ބަލާވެސް ލިއެވެ.އަހަރެންގެ މޫނުމަތިން އޮއްދާ ހިއްލަންފެށިއެވެ.އަހަރެންގެ ހިތް ބިރުން ތެޅެނީއެވެ.މީހާ ތުރުތުރު އަޅަނީއެވެ.\nMasha Allah vrh Sali mi part ves ❤❤\nDhen I ge wish akee reem ah happy life eh ❤❤\nBut reem aa ayaa gulen vaane dhw eyrun Sali vaane❤❤\nBtw waiting for the next part ❤❤\nThank you so much Ril.lets see dhw gulheyne the😊♥\nImraan reem Vaahaka salhi☺☺\nV reethi …dhen upload kuraa part miah vure ves reethi vaane kamah ummeedhu kuran❤\nThanx saheena Saleem♥😊😊\nEii naaxim noony maaniu.Mashah yageen. Anyway waiting for the next part????????\nދިމާވި އާދަޔާ ޚިލާފް ޒުވާނާ(ސާޅީސް ހަތްވަނަ ބައި)\nބިރުވެރި ލޯބި September 18, 2021\nހޯދޭތޯ މަންޒިލެއް… 23\nލޯބި އަހަރެން ވާނަމޭ (ފަހު ބައި)\nހިތާމަ އެހެނިހެން ލޯބި June 13, 2017


SunOnline: India ah Vagah vanna Muslimun ah rahvehikan nulibey Bill ah Mathigein Ruhun dheefi\nއިންޑިއާއަށް ވަގަށް ވަންނަ މުސްލިމުންނަށް ރަށްވެހިކަން ނުލިބޭ ބިލަށް މަތިގެއިން ވެސް ރުހުން ދީފި\nރުގިއްޔާ މުހައްމަދު މޫސާ 12 Dec 2019, 12:13\nއިންޑިއާގެ ބައެއް ސްޓޭޓުތަކުގައި ސިޓިޒެންޝިޕް އެމެންޑްމެންޓު ބިލާ ދެކޮޅަށް ގިނަ އަދަދެއްގެ މީހުން ވަނީ މުޒާހަރާކޮށްފަ -- ފޮޓޯ: އޭއެފްޕީ\nދިއްލީ (ޑިސެމްބަރު 12): އިންޑިއާގެ ރަށްވެހިކަމުގެ ގާނޫނަށް އިސްލާހު ގެންނަން ހުށަހަޅާފައިވާ ބިލަށް އެގައުމުގެ ޕާލިމެންޓުގެ މަތީގެންއިންވެސް އިއްޔެ ރުހުންދީފި އެވެ.\nއިންޑިއާގެ ސިޓިޒެންޝިޕް އެމެންޑްމެންޓު ބިލަށް ޕާލިމެންޓުގެ ތިރީ ގެއިން ހޯމަ ދުވަހު ރުހުން ދީފައި ވަނިކޮށް، މަތީގެއިން އެބިލް ފާސް ކުރީ 125 މެމްބަރުންގެ ވޯޓުންނެވެ. އެބިލާ ދެކޮޅަށް 105 މެމްބަރުން ވޯޓު ދެއްވި އެވެ. އެބިލު ތަސްދީގު ކުރުމަށްޓަކައި ދެން ފޮނުވާނީ ރައީސް ރާމް ނާތު ކޯވިންދުގެ އަރިހަށެވެ.\nއިންޑިއާގެ 64 އަހަރުވީ ރަށްވެހިކަމުގެ ގާނޫނުގައި މިހާރު އޮންނަ ގޮތުން އެގައުމަށް ގަވާއިދާ ހިލާފަށް އެތެރެވާ މީހުންނަށް އިންޑިއާގެ ރަށްވެހިކަމެއް ނުލިބޭނެ އެވެ. އަދި ބޭރު މީހަކަށް އެގައުމުގެ ރަށްވެހިކަމަށް އެދެވޭނީ އިންޑިއާގައި ދިރިއުޅޭތާ ނުވަތަ ފެޑެރަލް ސަރުކާރުގައި މަސައްކަތް ކުރާތާ މަދުވެގެން 11 އަހަރުވުމުންނެވެ.\nނަމަވެސް މިހާރު ޕާލިމެންޓުންވަނީ އެމާއްދާތަކަށް އިސްލާހު ގެންނަން ފާސްކޮށްފަ އެވެ. އަދި އެގައުމުން ރަށްވެހިކަން ހޯދަން ބޭނުންވާ ހިންދޫންނާއި ސިކުންނާއި ބުޑިސްޓުންނާއި ޖައިނުންނާއި ނަސާރާއިންނާއި މަޖޫސީންނަށް ހާއްސަ އިމްތިޔާޒުތަކެއް ކަނޑައަޅާފަ އެވެ. އެގޮތުން އެމީހުންނަކީ ޕާކިސްތާން، އަފްޣާނިސްތާން ނުވަތަ ބަންގުލަދޭޝްއަށް ނިސްބަތްވާ މީހުންކަން ސާބިތު ކުރެވިއްޖެ ނަމަ، އެމީހުން އިންޑިއާގައި ދިރިއުޅޭތާ ނުވަތަ މަސައްކަތް ކުރާތާ ހަ އަހަރު ފަހުން ރަށްވެހިކަމަށް އެދެން ފުރުސަތު ލިބޭނެ އެވެ.\nއިންޑިއާގެ ސިޓިޒެންޝިޕް ބިލާ ދެކޮޅަށް ގިނަ އަދަދެއްގެ މީހުން ވަނީ މުޒާހަރާކޮށްފަ -- ފޮޓޯ: ރޮއިޓާސް\nއެ ބިލު ދިފާއު ކުރާ މީހުން ވަނީ އިންޑިއާއިން އެގޮތަށް ރަށްވެހިކަން ދެނީ މުސްލިމުންގެ އާބާދީ ބޮޑު ގައުމުތަކުގައި، އެހެން ދީނަކަށް ތަބާވުމުގެ ސަބަބުން ފުރައްސާރަ އާއި އަނިޔާއާ ކުރިމަތިލާން ޖެހޭ މީހުންނަށް ކަމަށް ބުނެފަ އެވެ.\nނަމަވެސް އެބިލަށް ފާޑު ކިޔާ ފަރާތްތަކުން ވަނީ އެއީ މުސްލިމުންނާ މެދު ތަފާތުކުރާ އަދި އެގައުމުގައި ހަމަހަމަކަމާއެކު އަމަލު ކުރުމަށް އަންގާފައިވާ ގާނޫނުއަސާސީއާވެސް ފުށުއަރާ އިސްލާހެއް ކަމަށް ބުނެފަ އެވެ.\nއެބިލާ ދެކޮޅަށް އެންމެ ވަރުގަދަ މުޒާހަރާތައް ބާއްވަމުންދާ އެއް ސަރަހައްދަކީ ބަންގުލަދޭޝްގެ ބޯޑަރު ކައިރީ އޮންނަ އައްސާމް އެވެ. އެ މުޒާހަރާގެ ބައިވެރިން ވަނީ އެ އިސްލާހު ގެނައުމާއެކު ބަންގުލަދޭޝްގެ ގިނަ އަދަދެއްގެ މީހުން ގަވާއިދާ ހިލާފަށް އެ ސްޓޭޓަށް އެތެރެވާން ފަށާނެ ކަމަށް ބުނެފަ އެވެ.\nއެ ބިލު ވަނީ މިދިޔަ އޮގަސްޓު މަހު ނެރުނު އައްސާމްގެ ރަށްވެހިންގެ ލިސްޓާވެސް ގުޅިފަ އެވެ. އެ ލިސްޓުގައި އައްސާމްގައި ދިރިއުޅޭ 1.9 މިލިއަން މީހުންގެ ނަން ހިމަނާފައި ނުވުމުން ގިނަ އަދަދެއްގެ މީހުން ވަނީ ކަންބޮޑުވުން ފާޅުކޮށްފަ އެވެ.\nއެލިސްޓުގައި އިންޑިއާގެ ރައްޔިތުންގެ ގޮތުގައި ހިމަނާފައި ވަނީ 24 މާޗް 1971ގެ ކުރިން އައްސާމްގައި ދިރިއުޅުނުކަން ސާބިތު ކުރެވޭ މީހުންގެ ނަންތަކެވެ. އެތާރީހަކީ ބަންގުލަދޭޝްގެ މިނިވަންކަމުގެ ހަނގުރާމަ ފެށުމުން ގިނަ އަދަދެއްގެ ރެފިއުޖީން އިންޑިއާއަށް ދާން ފެށި ތާރީހެވެ.\nނަމަވެސް އިންޑިއާގެ ޕާލިމެންޓުން އިއްޔެ ފާސްކުރި ރަށްވެހިކަމުގެ ގާނޫނުގެ އިސްލާހު ތަސްދީގުކޮށްފި ނަމަ، އައްސާމްގެ ރަށްވެހިންގެ ލިސްޓުން އުނިކޮށްފައިވާ ޕާކިސްތާން، އަފްޣާނިސްތާން އަދި ބަންގުލަދޭޝްގެ މުސްލިމު ނޫން މީހުންނަށް ރަށްވެހިކަން ލިބޭނެ އެވެ.


އިންޑޮނީޝިއާގައި މަތިންބޯޓެއް ވެއްޓި، 60 އަށްވުރެ ގިނަ މީހުން މަރުވުމާ ގުޅިގެން މިނިސްޓަރ ޝާހިދު ޙަމްދަރުދީގެ މެސެޖެއް ފޮނުއްވައިފި - GOV.MV\nޚަބަރު އިންޑޮނީޝިއާގައި މަތިންބޯޓެއް ވެއްޓި، 60 އަށްވުރެ ގިނަ މީހުން މަރުވުމާ ގުޅިގެން މިނިސްޓަރ ޝާހިދު ޙަމްދަރުދީގެ މެސެޖެއް ފޮނުއްވައިފި\nހޮނިހިރު ދުވަހު އިންޑޮނީޝިއާގެ ޖަކާޓާއިން ފުރިތާ ގިނަ އިރުތަކެއް ނުވެ މަތިންބޯޓެއް ވެއްޓި، 60 އަށްވުރެ ގިނަ މީހުން މަރުވުމާ ގުޅިގެން މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ޙަމްދަރުދީ ފާޅުކުރައްވައިފި\nޝާއިޢުކުރީ : 11 ޖެނުއަރީ 2021\nއެންމެފަހުން އަދާހަމަކުރީ : 11 ޖެނުއަރީ 2021\nހޮނިހިރު ދުވަހު އިންޑޮނީޝިއާގެ ޖަކާޓާއިން ފުރިތާ ގިނަ އިރުތަކެއް ނުވެ މަތިންބޯޓެއް ވެއްޓި، 60 އަށްވުރެ ގިނަ މީހުން މަރުވުމާ ގުޅިގެން މިނިސްޓަރ އޮފް ފޮރިން އެފެއަރޒް އަބްދުﷲ ޝާހިދު ޙަމްދަރުދީ ފާޅުކުރައްވައިފިއެވެ.\nއިންޑޮނީޝިއާގެ ޚާރިޖީ ވަޒީރު ރެޓްނޯ މަރްސޫދީއަށް މިނިސްޓަރ ޝާހިދު ފޮނުއްވި ޙަމްދަރުދީގެ މެސެޖްގައި ވިދާޅުވީ ޖެނުއަރީ9ވަނަ ދުވަހު ޖަކާޓާއިން ފުރިތާ ގިނަ އިރުތަކެއް ނުވެ ޖާވާގެ އައްސޭރި ފަށަށް ސްރިވިޖާޔާ ފްލައިޓް އެސް.ޖޭ 182 ވެއްޓި، 60 އަށްވުރެ ގިނަ މީހުން މަރުވި ޚަބަރު އެއްސެވީ ހިތާމަޔާއެކުގައި ކަމަށެވެ. އަދި ޤައުމީ ހިތާމައިގެ މި ދަނޑިވަޅުގައި އިންޑޮނީޝިއާ ސަރުކާރާއި، ރައްޔިތުންނާ އަދި މަރުވި ފަރާތްތަކުގެ އާއިލާތަކަށް ދިވެހި ސަރުކާރާއި ރައްޔިތުންނާއި އަދި މިނިސްޓަރގެ އަމިއްލަ ނަންފުޅުގައި ތައުޒިޔާ ދަންނަވާކަމަށް މިނިސްޓަރގެ މެސެޖްގައި ވެއެވެ. އަދި ދިވެހިންގެ ތައުޒިޔާ، މި ޙާދިސާގައި މަރުވި ފަރާތްތަކުގެ އާއިލާތަކަށް ރައްދުކޮށްދެއްވުމަށް މިނިސްޓަރ އެދިވަޑައިގަތެވެ.


Addu flying school anna aharu bandhukuranee | Mihaaru\nއައްޑޫ ފްލައިން ސްކޫލް އަންނަ އަހަރު ބަންދުކުރަނީ\n17 ޖުލައި 2019 - 14:26 40 comments\nގަން އިންޓަނޭޝަނަލް އެއާޕޯޓުގައި ހިންގަމުން އަންނަ އައްޑޫ ފްލައިން ސްކޫލު އަންނަ އަހަރު ޖުލައި މަހު ބަންދުކުރާނެ ކަމަށް އެ ސްކޫލު ހިންގާ އޭޝިއަން އެކަޑަމީ އޮފް އެރޮނޯޓިކްސް (އޭއޭއޭ) އިން މިއަދު ބުނެފި އެވެ.\nއޭއޭއޭގެ ސީއީއޯ ސޫރަންޖަން ޑިސިލްވާ "މިހާރު" އަށް ވިދާޅުވީ ގަމުގައި ފްލައިން ސްކޫލު ހިންގަން އައްޑޫ އިންޓަނޭޝަނަލް އެއާޕޯޓް ކޮމްޕެނީ (އޭއައިއޭ) އާ އެކު ވެފައިވާ އެއްބަސްވުމުގެ މުއްދަތު މި މަހު ހަމަވާނެ ކަމަށެވެ. އެ އެއްބަަސްވުން އާކުރަން އޭއައިއޭ އާ ކުރި މަޝްވަރާތައް ނާކާމިޔާބުވެގެން ނިމިފައިވާ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންނަށް އެއްބަސްވުން އާކޮށްދޭން އޭއައިއޭއިން ކިޔަނީ މާ ބޮޑު ކުއްޔަކަށް، އަކަ ފޫޓަކަށް މަަހަކަށް 12 ރުފިޔާ ދައްކަން ޖެހޭ ގޮތަށް. މިއީ ޓޫރިސްޓު ހޮޓާތަކުން ވެސް ނުނަގާ ވަރުގެ ކުއްޔެއް. އެހެންވެ އެ މަޝްވަރާތައް މިހާރު ވަނީ ނިމިފައި،" އޭނާ ވިދާޅުވި އެވެ. "އަޅުގަނޑުމެން ދެން ބަދަލުވާނީ މާފަރު އެއާޕޯޓަށް."\nފްލައިން ސްކޫލު ހިންގުމުގެ އެއްބަސްވުމުގެ މުއްދަތު ހަމަވާ އިރު، މިހާރު ތިބި ބައެއް ދަރިވަރުންގެ ތަމްރީނުތަކެއް ނުނިމެ އެވެ. އެހެންވެ އެ ތަމްރީނުތައް ނިންމަން އޭއައިއޭ އިން ވަނީ އަންނަ އަހަރުގެ ނިޔަލަށް ފްލައިން ސްކޫލު ހިންގުމުގެ ފުރުސަތު ދީފަ އެެވެ. އެކަމަކު ސޫރަންޖަން ވިދާޅުވީ އަންނަ އަހަރު ނިމުމުގެ ކުރިން ފްލައިން ސްކޫލު ބަންދުކުރާނެ ކަމަށެވެ.\nއޭނާ ވިދާޅުވީ ފްލައިން ސްކޫލު ހިންގުމުގެ އެއްބަސްވުން އާ ނުކުރި ހަމަ އެކަނި ސަބަބަކީ ބިމު ކުލީގެ ގޮތުގައި ނަގަން އޭއައިއޭއިން ހުށަހެޅި އަގު ބޮޑުވުމެވެ.\nއައްޑޫ ފްލައިން ސްކޫލު ބަންދުކުރަން ތައްޔާރުވަމުން އަންނަ އިރު އެތަނުގައި ތަމްރީނު ހަދާ ދިވެހި ދަރިވަރުންނާ މެދު އިހާނެތި ގޮތަކަށް ކަންތައް ކުރާ ކަމުގެ ޝަކުވާ ބައެއް ބެލެނިވެރިން އަންނަނީ ކުރަމުންނެވެ. އެންމެ ބޮޑު ޝަކުވާ އަކީ ދެ އަހަރެއްހާ ދުވަހުން ނިންމާލެވޭ ކޯސް ފަސް އަހަރު ހަ އަހަރަށް ދިގުލައިގެން ގޮސް، މާލީ ގޮތުން ބޮޑެތި ގެއްލުންތައް ވަމުން ދިއުމެވެ.\nބެލެނިވެރިންގެ އެ ޝަކުވާތައް ސޫރަންޖަން ދޮގު ކުރެއްވި އެވެ. އޭނާ ވިދާޅުވީ ކޯހެއް ނުނިމި ލަސްވި ދަރިވަރެއް ނަމަ ލަސް ވެފައި ވަނީ ދަރިވަރުންނާއި ބެލެނިވެރިންގެ އިހުމާލުން ކަމަށެވެ. އެގޮތުން ބަރާބަރަށް ފީ ނުދެއްކުމާއި ހާޒިރު ނުވުމުގެ ބޮޑެތި މައްސަލަތަކެއް އެބަހުރި ކަމަށް އޭނާ ވިދާޅުވި އެވެ.\nއިތުރު ލިޔުންތައް އައްޑޫ އިންޓަނޭޝަނަލް އެއާޕޯޓް އައްޑޫ ފްލައިން ސްކޫލް\nAlif Law Chambers LLP\nExecutive Assistant & Associate Attorney\nAlif Law Chambers LLP Executive Assistant & Associate Attorney6Feb 2020